UNITED CHURCH OF CHRIST IN THE PHILIPPINES SOUTH LUZON JURISDICTIONAL AREA UPLAND CAVITE CONFERENCE CHRISTIAN EDUCATION AND NURTURE "Ang Pagdatal ni Kristo ay pagpapatibay ng Misyon ng Diyos sa Nagbabagong Panahon" Harley Queen C. dela Cruz UCCP Tolentino, Upland Cavite Conference
MGA NILALAMAN 1. Advent Cover 2018 2. CM-Greetings-for-Advent-Season-2018 3. Paunang Salita at Pasasalamat 4. Advent Liturgies 2018 5. Simbang Gabi Liturgies 2018 6. Advent Sundays Sermon 2018 7. Simbang Gabi Sermons 2018 8. Advent Songs with Accompaniment 9. Awitin para sa Pasko at Tugong Awit 10. Mga Tulang Pamasko
Mula sa Ministro ng Kumperensya ng UPLAND CAVITE CONFERENCE Sa Pangalan ng ating Panginoong JesuCristo, at sa lahat ng bumubuo ng Sangguniang Pangkumperensya ng UPLAND CAVITE CONFERENCE (UCC), kagalakan at karangalan ko na ibahagi sa inyo ang manwal na ito na nabuo sa pamamagitan ng LUPON NG CRISTIANONG EDUKASYON AT PANGANGALAGA ng UCC at ng ating mga kapatid na Manggagawa at Layko sa Iglesya sa pangunguna ng ating DCM Rev. Minerva Dayrit- Cabas. Ang ating tema ngayong taon ay "Ang Pagdatal ni Cristo ay Pagpapatibay ng Misyon ng Diyos sa Nagbabagong Panahon." Ito ay malakas na deklarasyon na si JesuCristo ang siyang nagsa-kongkreto ng motibo, layunin, substansya, porma, at tunguhin ng misyon ng Diyos sa sanlibutan. Ang kapanganakan ni Cristo ay matibay na mensahe na tapat at seryoso ang Diyos na gawin at tapusin ang Kanyang misyon - itatag ang Kanyang Kaharian ng pag-ibig, katarungan at kapayapaan - sa buong sangnilikha maging pabago-bago man ang panahon. Paalala rin ito na walang sariling misyon ang Iglesya sapagkat ang ating misyon ay walang iba kundi ang misyon ni Cristo. Samakatuwid, ang bawat misyon na ginagawa ng Iglesya ay dapat magpasinaya at magdulot ng pagdatal ni Cristo. Ito man ay sa tahanan, sa paaralan, sa mga lugar na ating pinagta-trabahuhan, sa iba't-ibang pamayanan, sa iglesya, at sa lipunan. Ang misyong ito na ating ginagawa para kay Cristo at kasama si Cristo ay isinasakatuparan natin sa konteksto ng nagbabagong panahon. Madalas nating naririnig na ang pagbabago ay darating na! Subalit bilang Iglesya, mahalaga na patuloy nating itanong kung anong klaseng pagbabago at para kanino ang pagbabago? Ang pagbabago ay palaging pwedeng maging positibo at negatibo. Ito ay maaaring para sa kasaganahan o kahirapan; kaayusan o kaguluhan. Patuloy tayong umasa at manalangin na ang pagbabagong patuloy na magaganap ay para sa kapakanan at ikabubuti ng lahat lalo't higit ng mga dukha, aba, api at pinagsasamantalahan - ang dahilan kung bakit dumatal si Cristo. Sa gitna ng nagbabagong panahon, nararapat lamang na patuloy nating gawin at isakatuparan ang di nagbabagong misyon ng hindi nagbabagong Diyos. Nawa ay makatulong ang Gabay na ito sa pagdiriwang natin ng Pagdatal at Kapaskuhan ngayong taon upang patuloy nating maisagawa ang Misyon ni Cristo sa nagbabagong panahon. MALIGAYANG PASKO AT MASAGANANG BAGONG TAON! PAGPALAIN TAYO NG ATING PANGINOONG DIYOS! Lubos na sumasainyo kay Cristo, Rev. Eric P. Baldonado Conference Minister
PAUNANG SALITA AT PASASALAMAT Ang ating tema sa taong ito na "Ang Pagdatal ni Kristo ay Pagpapatibay ng Misyon ng Diyos sa Nagbabagong Panahon" ay hango sa tema ng UCCP ngayong Ekklesyal 2018-2019. Ang layunin ng tema ay upang maipaunawa sa ating mga kaaniban ang lalim ng kahulugan ng Pagdatal at ano ang mensaheng dala nito sa atin taun-taon. Ang Pagdatal ni Kristo ay: ...Pakikiramay ...Pagpapalaya ...Pagtanggap sa Tao ...Pagtataguyod ng Buhay ...Pagwaksi sa Kasamaan ...Pagtanggi sa Sarli ...Pakikisangkot ...Pakikilakbay ...Pakikipamuhay ...Pakikiisa ...Pagsasakatuparan Mga salitang pawang nakaugnay sa buhay na isinakatuparan at isinakongreto ng ating Panginoong Jesus sa panahon ng Kanyang Pagdatal. Sa paglipas ng maraming taon at nagpabagu-bago na ang panahon, marami ng isinakripisyo ang mga tao lalo na ang mga aba at patuloy na nakararanas ng kawalan ng pag-asa, katarungan at kapayapaan tila ba nawalan na ng kabuluhan ang mga salitang ito na binigyang buhay ng Diyos na Nagkatawang Tao. Ito ay dahil sa pagyakap ng tao sa maling pagkaunawa sa mensahe ng kapaskuhan na ang dulot ay labis na komersyalismo. Sa taong ito, muli natin nais balikan ang pagpapatibay ng misyon ng Diyos, samahan natin ang Kristo ng kasaysayan upang muling dumaloy at mamayani ang pag-ibig, pag-asa, katarungan at kapayapaan. Nais ko pong magpahayag ng salitang MARAMING SALAMAT sa mga Manggagawa ng Upland Cavite Conference na bagamat maraming kaabalahan sa tungkulin mula sa kani- kanilang mga Iglesya Lokal na pinaglilingkuran ay nagsumikap na maglaan pa rin ng panahon, talino, at kakayahan upang makapag ambag ng mensahe at liturhiya para sa Adbiyento ng taong Eklesyal na ito, sila ay sina:
Pastor Moses John G. Luciano - UCCP Talon Rev. Noel S. Roxas - UCCP Amadeo LP Lydia Gutierrez - UCCP Amadeo Rev. Josue C. Buena - UCCP Kaymisas Rev. Daniel Francisco - UCCP Indang Rev. Romualdo Luhot - UCCP Labac Rev. Milagros G. Rafols - UCCP Kayquit Rev. Elsie B. Aquino - UCCP Trece LP Belen Caballero - UCCP Amadeo Rev. Noel Baybay - UCCP Gulod Rev. Eusebio Baroja Jr. - UCCP Pulo Rev. Luningning N. Llorente - UCCP Osorio DM Carmelene Garcia - UCCP Amadeo Pastor Raquel C. Luhot - UCCP Maragondon Sa ating editors Rev. Noel Baybay, ang buong Komite ng CEN kasama ang inyong lingkod. Gayundin kay kapatid na Harley Queen C. dela Cruz ng UCCP Tolentino na nag-ambag ng talento sa pangguhit at kay DM Richard Lumintao ng UCCP Bailen paglalapat ng tunog sa mga awiting nakapaloob sa manwal. Sa Upland Cavite Conference sa patuloy na pagsusumikap na makapag ambag ng manwal taun-taon upang may magamit na gabay ang bawat iglesya lokal. Sa ating Dakilang Diyos na pinamumulan ng lahat ng ating mga tinatangkilik. Nawa'y magamit ninyo ang munting handog na ito ng ating mga manggagawa at ng UCC bilang kapahayagan ng tunay na pagsilang ni Kristo hindi sa munting sabsaban kundi maitanghal ng bawat isa ang Diyos na nagpahayag ng pagmamahal at pagmamalasakit sa buong sangnilikha. Mapagpalang araw at Maligayang Pagdatal sa ating lahat! DCM Rev. MINERVA D. CABAS Tagapangulo, UCC-CEN
Liturhiya para sa Unang Linggo ng Pagdatal December 02, 2018 GAWAIN NG PAGPUPURI SA DIYOS PAGHAHANDA NG ALTAR: ANG PAGSISINDI NG UNANG KANDILA SA PAGDATAL: (Ang Liwanag ng Pag-asa) Leader: In the beginning, there was chaos. There were troubled dreams, uncertain sounds, and fear in the darkness. Then, when the chaos was most threatening, when uncertainty seemed the only certain thing, the cup seemed perpetually half empty, and the light at the end of the tunnel turned out to be just our imagination, God said, "Let there be light." And there was HOPE. [Lighting of the 1st Advent Candle] Glo...ria, in excelsis deo! Glo...ria, in excelsis deo; Glo...ria, in excelsis deo! Glo...ria, in excelsis deo! Leader: The light of Hope lifts our eyes and calls us forward in Advent. To our uncertain and timid world, it proclaims brazenly that there is a tomorrow. It asserts that hope for the future is not to be found in improved financial portfolios or better self-affirmation. The candle of hope reminds us that there is something to cling to: God is and God will. AWIT NG PAGDIRIWANG: HALINA, O EMANUEL O COME, O COME, EMMANUEL
Halina O Emanuel at tubusin ang Israel; Namimighati s'yang lubos, hinihintay Anak ng Diyos. Koro: Magdiwang na Emanuel! Ay darating O Israel! Halina O Karunungan! Tagapag-ayos ng tanan Sa landas ng kadiliman kami'y turuan at gabayan. Halina O Adonai! Na sa bundok ng Sinai Baya'y bibigyan ng batas gabay mula sa itaas. Halina tanday ni Jesse! Sa kaaway iligtas Mo kami Sa kuko ng impyerno mga anak Mo'y ilayo. Halina Susi ni David! Landas ng dusa ay ipinid Pinto ng langit ay buksan, iyon ang nais na bintana. Halina Bukang Liwayway! Ikaw ang araw na tunay Itaboy ang dilim ng gabi, sa kamataya'y iligtas Mo kami. Halina Hari ng mga bansa! Mga alagad Iyong itanyag Manunubos patawarin Mo, kaming nagkasala sa Iyo. IMBOKASYON: Tagapanguna ANG GAWAIN NG PAGBABALIK LOOB SA DIYOS Tagapanguna: Sabi ng Panginoon, sa sandaling ang bayang ito na aking pinili ay mapagkumbaba, manalangin, hanapin ako at talikdan ang kanilang kasamaan, diringgin ko sila. Patatawarin ko sila at ibabalik ko sa kanilang lupain ang katiwasayan at kasaganaan. Tayo'y dumulog sa Diyos na lumalang at nagligtas sa atin. (Sandali ng pananahimik at pansariling pananalangin ng pagsisisi.) TUGONG AWT: Salamat O Aking Hesus MASP #246 Salamat O aking Jesus, sa kalul'wa ko'y pagtubos Salamat sa pagdudulot, Ng kaligtasang laya't puspos. KATIYAKAN NG KAPATAWARAN: Pastor: Ngunit sinabi ni Yahweh, "Ang tulong natin ay sa Akin nagmula, ang Diyos na lumikha ng langit at Lupa. (Awit 124:8). Para sa masaganang biyaya ng Diyos, tumayo tayo at umawit ng papuri, sapagkat naranasan natin ang magpagligtas na biyaya ng Diyos sa umagang ito sa pamamagitan ng Kanyang pagpapatawad.
PAGBABATIAN: GAWAIN NG PAGHAHAYAG NG MALASAKIT MGA BALITA AT MALASAKIT NG IGLESYA: PANALANGIN NG PAMAYANAN: TUGONG AWIT: Dakilang Maylikha Dakilang Maylikha, Sa kalinga't pag-unawa Mangyari ang iyong diwa, sa langit at sa lupa Bigyan Mo ng sapat ang lahat sa araw-araw Turuang magparaya gaya ng iyong gawa. Iadya n'yo kami sa pagmamataas Upang maiwaksi ang lupit at dahas At samahang lumikha ng pamayanang payapa Sa kalikasan, kabuhayan, Kakanyaha't paniniwala Siya nawa, siya nawa. Siya nawa, siya nawa. GAWAIN NG PAKIKINIG SA SALITA NG DIYOS PAGBASA NG BANAL NA KASULATAN: Lucas 7:11-13 Tugong Awit: Thy Word Thy Word is a Lamp unto my feet, And a Light unto my path; Thy Word is a Lamp unto my feet, And a Light unto my path. MENSAHE SA AWIT: MENSAHE SA SALITA: "Ang Pagdatal ni Kristo ay Pakikiramay" ANG SAKRAMENTO NG BANAL NA HAPUNAN Awit ng Paghahanda: Sa Dulang ng Ama Sa iisang hapag ating itatag, ang pagkakaisa, Ang sisdlang basag, ating ilapag, Sa dulang ng Ama Pagsaluhan natin ang luksa, At damhin ang sugat ng bansa At doon, doon natin ipunla butil ng diwang mapagpalaya. Sa iisang hapag ating itatag, ibangon, itindig Sa dulang ng katotohanan, sa sahig ng katarungan
Doon, doon natin ipagdiwang, Kapayapaa't pag-ibig. ANG ANYAYA SA DULANG NG PANGINOON: Pastor: Sa katahimikan ng umaga, nang lumitaw ang bagong araw sa buong mundo, nagsimula ang bayan ng Diyos upang magtipon para sa pagsamba sa gitna ng mga tunog ng trumpeta. Kaya't tayo ay lumalapit, hindi dahil kailangan natin, kundi dahil marapat lamang. Lumapit tayo hindi dahil tayo ay malakas, kundi dahil hinahanap natin ang lakas at kahabagan ng Diyos. Ang lahat nga na mga nagtitiwala kay Jesus ay inaanyayahan na lumapit at sumali sa piging na inihanda ng Diyos. Lahat: Hindi kami nangangahas lumalapit sa Iyong dulang, O mahabaging Dios, ni umaasa sa aming sariling kabutihan, kundi sa Iyong walang -sawang kahabagan. Hindi kami karapat dapat na Iyong tanggapin subalit sambitin Mo lamang ang Iyong Salita kami ay gagaling sa pamamagitan ng kapangyarihan ni Jesu-Kristo na aming Panginoon. Amen Pastor - Mga kapatid, Sumainyo ang Panginoon! Kapulungan- At sumaiyo rin. Pastor - itaas ninyo ang iyong mga puso. Kapulungan- Itataas namin ang aming mga puso sa Panginoon. Pastor- Matuwid na magpasalamat sa Panginoon nating Diyos. Kapulungan - Tunay na matuwid ang magpasalamat at magpuri sa Dios. Pastor- Matuwid at isang bagay na mabuti at puspos ng kagalakan sa Tagapaglikha ng langit at daigdig, kasama ng iyong bayan sa daigdig at sa lahat ng samahan sa langit pinupuri namin ang Iyong Ngalan at nakikisaliw sa kanilang walang katapusang himno. Kapulungan -Banal, Banal, Banal na Panginoon! O Diyos ng kapangyariha't lakas, puspos ng Iyong kalwalhatian ang langit at daigdig, Hosanna sa kaitaasan! Pastor - Noong gabing... ANG PAGBABAHAGI NG TINAPAY AT COPA: PANALANGIN NG PASASALAMAT: Lahat Makapangyarihan at walang hanggang Diyos, iniaalay namin ang pasasalamat sa Iyo sa pagtanggap Mo ng aming papuri at pasasalamat at sa pagpapakain Mo sa amin ng Espiritwal na biyaya ng Katawan at dugo ng aming Panginoong Jesus. Palakasin Mo po kami sa pamamagitan ng Iyong Banal na Espiritu, upang Ikaw ay aming mapaglingkuran sa biyaya ng pananampalataya at pag-ibig, mula sa aming salita at gawa hanggang sa marating namin ang kagalakan ng IYong
walang hanggang pamamayani. Sa pamamagitan ng aming Panginoong Jesu-Cristo na nabuhay at nananahan sa amin kasama Mo at ng Banal na Espiritu. Amen. GAWAIN NG PAGKAKALOOB AT PAGTATALAGA ANG PAGKAKALOOB NG IKAPU, PANGAKO AT KUSANG HANDOG : PANALANGIN NG PASASALAMAT SA KALOOB: Tagapanguna AWIT NG PAGTATALAGA: THE SUMMONS (John L. Bell & Graham Maule) Will you come and follow me if I but call your name? Will you go where you don't know and never be the same? Will you let my love be shown? Will you let my name be known, will you let my life be grown in you and you in me? Will you leave yourself behind if I but call your name? Will you care for cruel and kind and never be the same? Will you risk the hostile stare should your life attract or scare? Will you let me answer prayer in you and you in me? Will you let the blinded see if I but call your name? Will you set the prisoners free and never be the same? Will you kiss the leper clean and do such as this unseen, and admit to what I mean in you and you in me? Will you love the "you" you hide if I but call your name? Will you quell the fear inside and never be the same? Will you use the faith you've found to reshape the world around, through my sight and touch and sound in you and you in me? Lord your summons echoes true when you but call my name. Let me turn and follow you and never be the same. In Your company I'll go where Your love and footsteps show. Thus I'll move and live and grow in you and you in me. PANALANGIN NG PAGTATALAGA at BENDISYON: TUGON: Kay Laking Hiwaga Sana'y sa paglisan sa iyong tahanan, aming mga puso ay Iyong lukuban Na maging dambana ng 'Yong kabutihan Maging huwaran ng pagmamahalan.
PANGWAKAS NA TUGTUGIN AT RESESYONAL PAGHAYO (sa saliw ng tugtugin) "Ang Pagsamba at Paggawa ay dalawang bagay na iisa!"
Liturhiya para sa Ikalawang Linggo ng Pagdatal December 09, 2018 GAWAIN NG PAGPUPURI SA DIYOS PAGBUBULAY: Bigyan ninyong katarungan ang mahina at ulila... Huwag ninyong aapihin ang may hirap at dusa... Tulungan ang mahina at mahirap... Sa kamay ng masama sila'y dapat iligtas. (Awit 82:3-4) PAGSISINDI NG IKALAWANG KANDILA NG PAGDATAL: Tagapanguna: Ating sisindihan ang ikalawang kandila ng Pagdatal na nagpapa-alaala sa atin na ang pagsilang ni Hesus ay Pagdatal ng ganap na pag-asa sa ating lahat. Nawa'y magsilbi rin ito upang patuloy tayong maging daluyan ng pag-asa na hatid sa atin ng pagsilang ng ating Panginoon. TAWAG SA PAGSAMBA: Tagapanguna: Tinig natin ay ialay sa Panginoon; awitan natin Siya sa buong panahon.
Kapulungan: PAGBUKAS NAWA NITONG AMING MGA LABI, PATUNGKOL NAWA SA IYO O DIYOS ANG SINASABI. Tagapanguna: Tayo po'y makinig sa Panginoon, upang malaman natin ang Kaniyang layon. Kapulungan: PUSO'T ISIPAN NATIN AY KANIYANG GAGABAYAN, BANAL NA ESPIRITU KAMI PO AY TANGLAWAN. Lahat: PURIHIN ANG PANGINOON. AWIT NG PAGPUPURI HFJ # 14 GIVE PRAISE TO THE GOD OF ALL EARTH REFRAIN: Give praise to the God of all earth; Let hearts full of gladness find voice: Strum your guitars to the music while the drums keep the rhythm alive; with trumpet and organ rejoice When we are bothered by troubles, seek Jesus' comforting words; From all our foes we'll be shielded, he will always be there for our good Even the loads and the burdens seeming too heavy to bear, Each one is lightened by Jesus the Redeemer and Savior of all. So we must obey God's commandments, follow the path we are shown; Fill every moment with praises and proclaim the Lord's deeds to the world. PANIMULANG PANALANGIN: Tagapanguna ANG GAWAIN NG PAGBABALIK LOOB SA DIYOS
PAANYAYA SA PAGSISISI: Tagapanguna: Dumulog tayo sa Panginoon, hindi dahil tayo ay banal at walang kapintasan. Kundi dumulog tayo sapagkat alam nating marami tayong kahinaan at kapabayaan na nagagawa sa ating pagsamba at pagkalinga sa ating kapwa. Ito ang dahilan kung bakit kailangan nating lumapit at ipagtapat ang ating mga kahinaang ito at humingi ng kapatawaran. Ang Diyos na nakakaalam ng lihim ay Siyang maghahayag sa atin ng hayagan kung lalapit tayong may kusang pagpapasakop sa Kanya. (Sandali ng matahimik na pananalangin at paghingi ng kapatawaran sa Diyos) AWIT NG PAGSISISI: O WALANG HANGGANG BATO AIC # 98 O walang hanggang Bato, ikubli ako sa Iyo, Hugasan ng Iyong dugo sala ko, aking samo; Sa Iyo pakukupkop, buhay ko'y Ikaw, Hesus Kahit luha'y masaid, gumawang walang patid, Ay sadyang hindi sapat na ako ay maligtas; O Hesus, tanging Ikaw ang aking katubusan. PAGTANGGAP SA KAGANDAHANG LOOB NG DIYOS: Pastor: Dahil ipinagtapat natin sa Diyos ang ating mga kasalanan at kahinaan, maaasahan nating patatawarin at lilinisin Niya tayo sa lahat ng uri ng kasamaan. (1Juan 1:9) Tanggapin natin ngayon ang Dakilang handog na pagtubos at pagliligtas ng ating Makapangyarihang Diyos nating lahat. Purihin Siya magpasa walanghanggan! MGA PAGBATI, PAGTANGGAP AT BALITA NG MALASAKIT: PANALANGIN NG BAYAN: Tugong Awit: DINGGIN MO, DINGGIN MO Dinggin Mo, Dinggin Mo, Dinggin Mo! O Diyos, ang aming dalangin Dinggin Mo, Dinggin Mo, Dinggin Mo! Sapagkat Ikaw ang S'yang sandigan Dinggin Mo, Dinggin Mo, Dinggin Mo! GAWAIN NG PAKIKINIG SA SALITA NG DIYOS PAGBASA NG BANAL NA KASULATAN: Lucas 4:16-21 WONDERFUL WORDS OF LIFE HFJ # 358
Sing them over again to me, wonderful words of life; Let me more of their beauty see, wonderful words of life; Words of life and beauty teach me faith and duty. Beautiful words, wonderful words, wonderful words of life. Beautiful words, wonderful words, wonderful words of life. MENSAHE SA AWIT: MENSAHE SA SALITA: "Ang Pagdatal ni Kristo ay Pagpapalaya" GAWAIN NG PAGKAKALOOB AT PAGTATALAGA TAWAG SA PAGHAHANDOG: Tagapanguna: Ang ating mga pagpapala'y sa Diyos nanggagaling, napakahalaga ng bigay Niya sa atin; nawa tayo ay maging tapat sa Kanya, mula sa Kanya ang ating tinatamasa, kapag tayo'y nagkakaloob sa Diyos, pinararangalan natin Siya ng lubos. PAGLILIKOM NG MGA HANDOG : DOKSOLOHIYA PANALANGIN NG PASASALAMAT AWIT NG PAGTATALAGA: WHISPERING HOPE Soft as the voice of an angel, breathing a lesson unheard, Hope with a gentle persuasion whispers her comforting word: Wait till the darkness is over, wait till the tempest is done, Hope for the sunshine tomorrow, after the shower is gone. REFRAIN Whispering hope, oh, how welcome thy voice, Making my heart in its sorrow rejoice. If, in the dusk of the twilight, dim be the region afar, Will not the deepening darkness, brighten the glimmering star?
Then when the night is upon us, why should the heart sink away? When the dark midnight is over, watch for the breaking of day. Hope, as an anchor so steadfast, rends the dark veil for the soul, Whither the Master has entered, robbing the grave of its goal; Come then, oh, come, glad fruition, come to my sad weary heart; Come, O Thou blest hope of glory, never, oh, never depart. PANGWAKAS NA PANALANGIN: PAGPAPALANG APOSTOL/BENDISYON: Tugong Awit: Ngayon ay Lilisan at Maghihiwalay HFJ#105 Ngayon ay lilisan at maghihiwalay Ang manga anak Mo'y sa'Yo'y nanambahan Ang pagpapala Mo sa ami'y ibigay Kami'y patnubayan sa lahat ng araw. Gawin Mong lagi na ay aming hangarin Na magsama-sama't Diyos ay lualhatiin; Ang Banal Mong Diwa kami ay puspusin Ikaw ay purihin, buong buhay namin.
Liturhiya para sa Ikatlong Linggo ng Pagdatal December 16, 2018 GAWAIN NG PAGPUPURI SA DIYOS PAGBUBULAY: "Kayo'y hinirang ng Diyos, itinalaga para sa Kanya at minamahal Niya. Kaya't dapat kayong maging mahabagin, maganda ang kalooban, mapagkumbaba, mabait at matiisin. Magpaumanhinan kayo at magpatawaran kung may hinanakit kayo sa isa't isa. Pinatawad kayo ng Panginoon kaya't magpatawad din kayo. At higit sa lahat, mag-ibigan kayo pagkat ito ang buklod ng ganap na pagkakaisa (Colosas 3:12-14). PAGSISINDI NG IKALAWANG KANDILA SA PAGDATAL: Ang Liwanag ng Kapayapaan Naririto, ang Kristo ang ating Ilaw, Siya ang tatanglaw sa ating pagtahak sa Kanyang kalooban, kasama nating lalaban sa pwersa ng kadiliman, at ang kapangyarihan ng Kanyang mga Salita na natimo sa atin ang siyang wawasak sa patuloy na pananangis ng ating mga kapatid upang maranasan ang kapayapaan at hustisya sa kanilang karanasan sa kamay ng mga makasalanan. PROSESYONAL NA AWIT: PURIHIN, PURIHIN MASP#215 Purihin, purihin, purihin! Sa Panginoon ang lahat ang puri at lakas sa pag-ibig tayo'y batbat ng Dios na Trinidad.Purihin sa awit natin ang puspos ng galing,sa Dios dangal
ang ihain kaylan pa man, Amen.Sa Dios dangal ang ihain, purihin, purihin sa Dios dangal ang ihain kaylan pa man. Amen. TAWAG SA PAGTITIPON: Tagapanguna: Tinawag tayo ng Panginoon buhat sa magulong sanlibutan upang maipagkasundo tayo sa Diyos.Nang makamtan natin ang kapayapaan at ang pakikiisa ng Diyos sa ating buhay. Lahat: TAYO'Y MAGPURI SA PAGDATING NG ATING MESIYAS NA SIYANG TAGAPAMAGITAN NG ATING RELASYON SA DIYOS, SA ATING MGA TAHANAN, SA ATING IGLESIYA AT PAMAYANAN. PURIHIN ANG ATING DIYOS! AWIT NG PUGPUPURI: PAKINGGAN ANG AWITAN MASP #174 Pakinggan ang awitan sa Haring bagong silang Dala'y kapayapaan ng Dios sa sanglibutan; Malugod na samahan ang anghel sa tagumpay, makisamang isaysay. Si Cristo'y isinilang, sa anghel na awitan; L'walhati sa sumilang. Si Cristo'y sinasamba na Haring walang hangga. Pagmasda't makikita sa kandungan ng Ina; Sa tao'y nakitulad, purihin sa Manliligtas Nag-anyong isang hamak upang ating mamalas; Anghel ay nagsasaad; L'walhati sa Mesiyas. Diyos ng kapayapaan, araw ng katarungan, Dala'y ilaw at buhay, may panglunas na taglay; Payapang nahihimlay, taong di mamamatay Sa mundo'y isinilang ng tayo'y bigyang buhay; Pakinggan ang awitan l'walhati sa sumilang. PANIMULANG PANALANGIN: Tagapanguna
Tugong Awit: DAKILANG MAYLIKHA Chapel Song Dakilang Maylikha sa kalinga't pang-unawa, Mangyari ang Iyong diwa sa langit at sa lupa. Bigyan Mo ng sapat ang lahat sa araw-araw. Turuang magparaya gaya ng Iyong gawa. Iadya N'yo kami sa pagmamataas upang maiwaksi ang lupit at dahas. At samahang lumikha ng pamayanang payapa Sa kalikasan, kabuhayan, kakanyaha't paniniwala. Siya nawa, siya nawa, siya nawa, siya nawa ANG GAWAIN NG PAGBABALIK LOOB SA DIYOS TAWAG SA PAGSISISI: Tagapanguna: Kung sinasabi natin na tayo'y walang kasalanan, dinadaya natin ang ating mga sarili at ang katotohanan ay hindi nananahan sa atin, subali't kung ipinapahayag natin ang ating mga kasalanan, ang Diyos na tunay na matapat at makatarungan ay handang magpatawad sa atin. Halina't pagsisihan natin at talikdan ang ating mga kasalanan laban sa Diyos at sa ating kapwa. (sandaling tahimik na panalangin ng Pagsisisi) KATIYAKAN NG KAPATAWARAN: Pastor: Magalak tayo at magpatawaran sa isas't-isa. Ang Diyos ang pumili at tumawag sa atin tungo sa kaganapan ng buhay. Sinabi ng Panginoon; "Halikayo magliwanagan tayo, Gaano man karami ang inyong kasalanan, handa Akong ipatawad ang lahat ng mga ito. Kahit na kayo'y maruming marumi sa kasalanan, kayo'y magiging busilak sa kaputian."( Isaias 1:18) Tugong Awit: SALAMAT O AKING JESUS Salamat o Aking Jesus, Sa kalul'wa ko'y pagtubos; Salamat sa pagdudulot, Ng kaligtasang laya't puspos Amen MGA PAGBATI, PAGTANGGAP AT BALITA NG MALASAKIT: PANALANGIN NG BAYAN: GAWAIN NG PAKIKINIG SA SALITA NG DIYOS ANG PAGBASA NG BANAL NA KASULATAN: Mateo 5:9-12 Tugong ng Kapulungan: "Salita Mo'y tanglaw na sa akin ay patnubay, liwanag na tumatanglaw sa landas kung daraanan. ( Awit 119:105) MENSAHE SA AWIT: MENSAHE SA NAGBABAGONG PANAHON: "Ang Pagdatal Ni Kristo ay Pagkakasundo" GAWAIN NG PAGKAKALOOB AT PAGTATALAGA
TAWAG SA PAGHAHADOG: Tagapanguna: Ang lahat ng ating tinatangkilik ay kaloob ng Dios. Siya ang nagbigay sa atin ng lahat ng ito na may lakip na tungkulin na ating pagyayamanin at gagamitin sa Kanyang kapurihan at kabuhayan ng mga tao at kalikasan. Halina at ating ipagkaloob ng may kagalakan ang bunga ng ating pananampalataya, kagalakan at pinagpagalan sa ating Panginoong Jesus. PAGLILIKOM NG MGA KALOOB: DOKSOLOHIYA: PANALANGIN SA MGA KALOOB: Tagapanguna AWIT NG PAGTATALAGA: ANG TAHANA'Y ANONG GANDAMASP#185 Ang tahana'y anong ganda, kung Dios ang kasama, isang nasa at pag-asa, sa pagpapahinga. Anong sarap na pakinggan, kay Jesus na ngalan, binibigkas sa tahanang may pitaga't dangal. Tahanang dumadalangi'y panatag na tambing, magkasama sa tiisin, dalamhati't aliw. O Dios ang tahana'y bigyan nang kapayapaan, pangako Mong walang hanggan, sa mga hinirang. Jesus gawin mong dambanang, banal at payapa, ang tahanan maharlika, gayon din ang dukha. PANALANGIN NG PAGTATALAGA at PAGPAPALA: Pastor TUGONG AWIT SANGLIBUTAN MAY TUWA MASP #90 Sanglibuta'y may kat'waan sa Haring pagdatal; Puso nati'y tatahanan, mundo'y mag-awitan,
Mundo'y mag
awitan, mundo, mundo'y mag
awitan.
PANGWAKAS NA TUGTUGIN:
RESESYONAL:
Liturhiya para sa Ikaapat Linggo ng Pagdatal December 23, 2018 GAWAIN NG PAGPUPURI SA DIYOS PAGNINILAY: May we proclaim in confidence with joy that Christ has come, Christ has died, Christ is risen, Christ will come again! - Jonathan Powers ANG PAGSISINDI NG IKATLONG KANDILA SA PAGDATAL (Ang Liwanag ng Kagalakan) (Basahin ang Juan 3:14-17..) Ang panahon ng Pagdatal ay panahon upang muli nating ihayag ang dakilang kabutihan at pag-ibig ng Diyos sa atin. Magsilbi nawa ang Kanyang pagdatal na isang buhay na patotoo ng ating pagkakaisa at pagmamahalan tungo sa walang hanggang kapayapaan at paghahari ng Kanyang Anak dito sa lupa. Halina't minsan pa ay muli nating ipagdiwang ang kagandahang loob at katapatan ng Diyos sa ating buhay at sa Kanyang Sambayanan. Buhay na puspos ng pag-ibig at kasaganaan ang ipinangako ng Diyos sa atin sa pamamagitan ni JesuCristong Panginoon natin. Sa pagsindi natin sa ikatlong kandila sa Pagdatal ay maalala natin ang biyaya ng pagliligtas ng Diyos sa atin at sa buong sangnilikha, at ito ang pag-asang pinanghahawakan at tinatanaw natin sa gitna ng kadiliman at pabagubagong panahon. AWIT: May Galak May galak, may saya, may tuwa sa piling ng Diyos Sapagkat hirap ng puso ay naglalaho
Na hatid ng pusong, pinagpala ng lubos. Handog ay Niya ay kapayapaan, handog Nya ay kagalakan Handog Niya ay kalakasan sa bawat pusong napapagal Kaya't ang awit ng papuri, awit ng pasasalamat At ang awit ng pagsamba, ay para lang sa Kanya. TAWAG SA PAGSAMBA: Tagapanguna: Halina, Halina bayan ng Diyos, pakinggan natin ang pahayag ng Diyos! Kapulungan: KAYA NGA'T ANG PANGINOON NA RIN ANG NAGBIGAY NG PALATANDAAN: MAGLILIHI ANG ISANG DALAGA, AT MANGANGANAK NG ISANG LALAKI AT ITO'Y TATAWAGING EMMANUEL, ANG DIYOS AY NASA PILING NATIN. Tagapanguna: Halina! halina bayan ng Diyos! damahin natin ang pangako ni Yahweh na ating Diyos sa ating mga buhay. Kapulungan: ANG BAYANG MALAON NANG NASA KADILIMAN AY NAKATANAW NG ISANG MALAKING LIWANAG, ANG MGA TAONG NAMUMUHAY SA LUPAING BALOT NG KADILIMAN, SA KANILA MABABANAAG ANG LIWANAG. Tagapanguna: Tayo'y mangagalak sapagkat tiyak na darating na ang Tagapagligtas at Siya ang mamamahala sa atin! Lahat: NARITO TAYO UPANG PASALAMATAN ANG DIYOS NA LUMIKHA NG BUHAY, AT SIYANG NAGBIBIGAY NG LAKAS AT PAG-ASA SA PAMAMAGITAN NG MESIYAS. SAMA-SAMA NATING IPAHAYAG ANG KANYANG DAKILANG PAG-IBIG SA PAMAMAGITAN NG ATING PAGLAPIT SA KANYA NA MAY TAUS-PUSONG PASASALAMAT AT PAGPUPURI! AWIT NG PAGPUPURI: MALIGAYANG SINASAMBAMASP#285 Maligayang sinasamba, aming Diyos ng pagsinta, Ang bulaklak ang kagaya na hamog ang pag-asa; Tunawin ang madlang sala, at lahat ng pangamba Tagabigay ng ligaya, kami'y punuin Mo na. Naliligid Ka ng galak, sinag Mo'y namamarak Sa palibot Mong marilag ay nagpupuring lahat; Bundok, parang, gilid, gubat, bulaklakan at dagat
Maging awit at lagaslas, puri sa'Yo ang saad. Nagpapatawad Kang tunay at laging mapagbigay Batis ng t'wang pamumuhay at nang kapahingahan; Ikaw'y Amang mapagmahal, kapatid pang karamay Sa pag-ibig ay turuang may kagalakang banal. Kami'y samahan sa pag-awit na nanggaling sa langit Pagharian ng pag-ibig, madlang magkakapatid; Sa paglakad ay ihimig, tagumpay sa ligalig Sa t'wa't mapagwaging tinig, samahan sa pag-awit. IMBOKASYON: Tagapanguna ANG GAWAIN NG PAGBABALIK LOOB SA DIYOS TAWAG SA PAGSISISI: Tagapanguna: Sa panahong ito ng paghihintay sa Pagdatal ng Mesias, marapat lamang na ang bawat isa ay maging handa, kaya't suriin natin ang ating mga sarili. Tandaan natin na ang Diyos ay hindi madadaya ninuman. Kung ano ang inihasik ng tao ay iyon din ang kanyang aanihin. (Galatia 6:7). Dalhin natin sa Diyos, sa mga sandaling ito ang ating mga kahinaan at mga kasanalang nagawa laban sa Kanya at sa ating kapwa. Ihingi natin ng kapatawaran ang mga ito sa ating maibiging Diyos, upang maranasan natin ang ganap na mensahe ng Kanyang pagdatal sa ating buhay. Tugong Awit: ABA AKONG DI GASINOMASP#40 Aba akong di gasino, na tinubos ng dugo Mo; Lumalapit na totoo, Sa'Yo O Dios na Kordero. Sa aba kong kaluluwa, ang dugo Mo ay sukat na; Na makahugas sa sala, Oh Kordero ng Dios Ama. KAPAHAYAGAN NG KATIYAKAN: Pastor - Dumatal ang pag-ibig sa mundong may kapighatian. Dumatal ang liwanag sa mundong may kadiliman. Dumatal ang buhay sa mundong may kamatayan. Walang dako na hindi natin matatagpuan ang pag-ibig, liwanag, at buhay sapagkat ang lahat ay binabago ni Cristo. Tayong
lahat ay lubos na minamahal at pinagkalooban ni Cristo ng kaloob na bagong buhay at buhay na walang hanggan. Mamuhay kayo na may kapayapaan, pag-asa, kagalakan at pag-ibig. Amen. GAWAIN NG PAGHAHAYAG NG MALASAKIT PAGBABATIAN, PAGBABALITA AT MALASAKIT SA IGLESYA: PANALANGIN NG PANALANGIN: ANG TAOS PUSONG DALANGIN MASP#126 Ang taos pusong dalangin, sa Dios lubhang mahabagin Ay s'ya nating dapat gawin, pagpapala ay kakamtin; Ipamagitan kay Jesus, ang ating mga pagluhog Tutugunin tayong lubos, puso nati'y malulugod. Ang panalanging mataman, Tunay na pinakikinggan Sinasagot gabi't araw, Ng walang pagpapaliban; Ang puso nating may dungis, Sa kay Jesus ay ilapit Upang ang ating paghibik, Ay magtamo ng tangkilik. GAWAIN NG PAKIKINIG SA SALITA NG DIYOS PAGBASA NG BANAL NA KASULATAN: Lucas 14:1-10 Tugong Awit: Thy Word Thy Word is a Lamp unto my feet, And a Light unto my path; Thy Word is a Lamp unto my feet, And a Light unto my path. ANG MENSAHE NG BUHAY: "Ang Pagdatal ni Kristo ay Pagtanggap sa Tao" GAWAIN NG PAGKAKALOOB AT PAGTATALAGA TAWAG SA PAGHAHANDOG: Tagapanguna: Ang paghahandog para sa Gawain ng Diyos ay isang kaparaanan ng ating pakikibahagi sa ministeryo ng Panginoong Jesus sa pamamagitan ng Kanyang Iglesya. Tinawag at tinipon tayo ng Diyos upang maging
instrumento ng pamamayani g Kanyang Banal na layunin para sa kaligtasan ng lahat. Ating alalahanin ang mga bahagi ng kasulatan: "sa Diyos ko't Panginoon, anong aking ihahandog sa lahat ng kabutihan na sa akin ay kaloob? Ang handog ko sa dambana ay inumin na masarap, bilang aking pagkilala sa ginawang pagliligtas." (Awit 116:12-13) Tugong Awit: PANALANGIN NG PASASALAMAT: AWIT NG PAGTATALAGA: YUMAON CRISTIYANO AT IPAGSULITMASP#113 1). Yumaon Cristiyano at ipagsulit, ang Dios ay Ilaw ng sandaigdig At ang sinoma'y hindi Niya nais, Na dahil sa dilim ay mawaglit. Koro: Bagong balita'y ipahayag, Na ginawa ni Jesus sa pagliligtas. 2). Maraming napahamak at nasinsay, Na nahulog sa kaalipinan; At wala sinomang nakapagsaysay, Si Jesus lamang ang kaligtasan. 3). Nang ang mga kaluluwa'y mailag, At mahango sa pagkapahamak; Ang buhay ni Cristo ay isiwalat, Na may pag-ibig at pagtatapat. 4). Magsumipag nga sa pagbabalita, Ipahayag ang kay Cristong awa; Sa pagliligtas at ng maunawa, Na manga walang malay at aba. PANGWAKAS NA PANALANGIN: PAGPAPALA: Pastor - Ang Kapayapaan ng Diyos na nakahihigit sa lahat ng pagkaunawa, lingapin ang inyong puso at kaisipan sa karunungan at pag-ibig ng Diyos, at ng Kanyang Bugtong na Anak na si Jesu-Cristo na ating Tagapagligtas. At ang pagpapala ng Makapangyarihang Diyos, Ama, Anak at ng Banal na Espiritu ay sumainyo at manatili sa inyo hanggang wakas. Kapulungan: Salamat po sa Iyo aming Panginoon. Pastor: Humayo kayo sa Kapayapaan, umiibig at naglilingkod sa ating Diyos. Kapulungan: Amen! Amen! Amen! Tugong Awit: Trees of the Field HFJ#100 You shall go out with joy and be led forth with peace, The mountains and the hills will break forth before you There'll be shouts of joy, and all the trees of the field
Will clap, will clap their hands. And all the trees of the field will clap their hands; The trees of the field will clap their hands The trees of the field will clap their hands The trees of the field will clap their hands While you go out with joy.
GAYAK NG ALTAR (MAG-ASSIGN NG ILANG PAMILYA NG MAGDALA NG REGALO NA ILALAGAY SA HARAPAN BILANG SIMBULO NG PAGHAHANDOG) TAHIMIK NA PAGBUBULAY "Ang Pagdatal ng Panginoong Jesus ay ang pagsasakatuparan ng dakilang handog ng Diyos ng Kanyang dakilang pag-ibig sa sangkatauhan upang maranasan at makamit ang mapagpalayang pagkilos ng Diyos sa ating kasaysayan". PAMBUNGAD NA TUGTUGIN: GAWAIN NG PAGPUPURI SA DIYOS TAWAG SA PAGDIRIWANG: Tagapanguna: Nagtitipon tayo ngayon sa mahalagang araw na ito upang muling isabuhay ang biyaya ng buhay na ipinagkaloob ng Panginoon sa ating nang Siya ay dumatal sa ating buhay. Kapulungan: Glo......ria, In Exelcis Deo; Glo......ris, In Excelsis Deo! Tagapanguna: Magalak tayo sapagkat ang pagdatal ng Panginoong Jesus ang katuparan ng dakilang handog ng Diyos sa ating lahat. Kapulungan: Glo......ria, In Exelcis Deo; Glo......ris, In Excelsis Deo! Lahat: Ito na nga ang araw na ginawa ng Diyos para tayo ay magkaroon ng buhay na ganap at kasiya-siya. Purihin ang Panginoon! AWIT NG PAGDIRIWANG: SANLIBUTAN AY MAY TUWAMASP#90 1). Sanlibuta'y may kat'waan, Sa Haring pagdatal Puso nati'y tatahanan, Mundo'y mag-awitan, Mundo'y mag-awitan, Mundo, Mundo'y mag-awitan. 2). Si Jesus ay ipagdiwang, Tana'y mag-awitan Bukid, burol, kapatagan, Galak ay isaysay Galak ay isaysay, Galak, Galak ay isaysay.
3). Kasalana'y naparam na, Kalungkuta't dusa Naparito at ang dala, Pala at ginhawa Pala at ginhawa, Pala, Pala at ginhawa. 4). Mundo ay paghaharian, Ng katotohanan Ang biyayang kaligtasan, Kakamtan ng bayan Kakamtan ng bayan, Tunay, Kakamtan ng bayan. PANIMULANG PANALANGIN Tagapanguna PAGSISINDI NG KANDILA NG PAGDATAL NI KRISTO Tagapagsindi ng Kandila: Ang Kandila ni Kristo ay nagpapaalala sa atin na ang liwanag ng buong sanglibutan ay isinilang sa gabing iyon. Ang bayang lumalakad sa kadiliman ay nakatagpo ng liwanag. Ang mga taong nabubuhay sa dilim ay naliwanagan, sa kanila dumaloy ang liwanag. Sa pamamagitan ng Iyong pagsilang, nakita namin ang namamanaag na bagong pag-asa at bagong buhay. Sa pamayanan namin ngayon, aming Panginoon, laganap at matingkad sa amin ang pagkakaiba-iba sa aming pagkatao, pananaw at pagpapahalaga sa buhay, na siyang dahilan ng di pagkakaunawaan at mga hidwaan. Nawa ay makita namin, sa pamamagitan ng liwanag na ito, ang hamon sa aming pananampalataya, ang pagbabahaginan ng buhay, upang lalong mahayag ang dakilang layunin ng Iyong pagdatal. Tulungan Mo, kami, aming Panginoon na maging huwaran ng aming buhay ang naging buhay ng aming Panginoong Hesu-Kristo, nag-alay ng Kanyang buhay, nagkatawang tao at piniling makipamuhay sa aming mga tao. TUGONG AWIT TO GOD BE THE GLORY To God be the glory, to God be the glory To God be the glory, For the things He hath done! ANG GAWAIN NG PAGBABALIK LOOB SA DIYOS TAWAG SA PAGSUSURI NG SARILI: Tagapanguna - Sa paglagananap ng pagkamakasarili ng mga tao at ang paghahagad na labis na kapangyarihan. Ito ang natatangging araw at pagkakataon upang ating suriin ang ating sarili kung ano pa kaya ang ating maaring maipagkaloob at maihandog sa ating Panginoong Jesus upang tunay na tayo ay makapaglingkod sa ating Panginoon upang maiwaksi ang makasariling hangarin at unahin ang Kanyang kalooban. KAPAHAYAGAN NG KAPATAWARAN Pastor - Ang dalisay na pag-ibig ng Diyos ang dahilan kung bakit isinugo ang Kanyang bugtong na Anak sa ating kalagitnaan. Sapagkat hindi Niya nais na manatili tayo sa ating makasalanang buhay at walang kakayanang makaahon sa ating pagkamaibigin sa sariling hangarin. Ngayong araw ng kapaskuhan ay dapat tayong magdiwang at harapin ang tagumpay ng ating Panginoon sapagkat ipinagkaloob Niya ang kanyang sariling buhay para sa ikatutubos ng marami.
GAWAIN NG PAKIKINIG SA SALITA NG DIYOS PAGBASA NG KASULATAN: Juan 15:13-19 Tugong AwiT: ANG KASULATAN AY ILAWMASP#188 Ang Kasulatan ay ilaw, sa 'ting lalakaran; Tubig ng langit na bukal, nating naglalakbay. MENSAHE NG AWIT NG KORO: MENSAHE SA SALITA: "Pagdatal ni Kristo ay Paghahandog" GAWAIN NG PAGKAKALOOB AT PAGTATALAGA TAWAG SA PAGKAKALOOB: Tagapanguna: Nagagalak kami sa Iyong pagdatal sa aming buhay. Wala kaming ginto, pilak at kamangyan na maihahandog. Subalit, tanggapin mo Panginoon ang aming handog at kaloob na galing sa aming mga puso. PAGLILIKOM NG MGA KALOOB: Tugong Awit: PAG-AALAY Kunin Mo ang aming puso, kusang ibinibigay ito Jesus ang 'Yong pagmamahal ang mananahan sa pusong pagal; Dahil Ikaw ang Buhay, at ang Katotohanan Aming isinusuko buhay na mula. Kunin Mo ang aming buhay, sa'Yo aming inaalay Jesus sa'Yong kalakasan ay nais kitang mapaglingkuran Dahil Ikaw ang Buhay at ang Katotohanan Aming isinusuko buhay na mula sa'Yo. PANALANGIN NG PASASALAMAT: Tagapanguna AWIT NG PAGTATALAGA: HARK THE HERALD ANGELS SINGHFJ#124 1). Hark! The herald angels sing, 'Glory to the Christ-child bring!' Peace on earth and mercy mild, God and sinners reconciled; Joyful all you saints arise, Join the triumph of the skies
With the angel host proclaim, 'Christ is born in Bethlehem.' Refrain: Hark! The herald angels sing, Glory to the Christ-child bring!' 2). Christ by highest heaven adored, Christ the everlasting Lord! Late in time the Savior comes, Offspring of the virgin's womb. Veiled in flesh the God-head see, Hail the Incarnate Deity Pleased on earth with us to dwell, Jesus our Emmanuel. 3). Hail the Bearer of God's Peace, Hail the Sun of Righteousness! Light and Life our Savior brings, Risen with radian, healing wings Mildly laying glory by, Born that we no more may die, Born to raise us all from earth, Born to give us second birth. PANALANGIN AT PAGPAPALA: Tugong Awit: CHRISTMAS IN OUR HEARTS So, come let us rejoice, come and sing a Christmas carol With one big joyful voice, Provlaim the name of the Lord! Refrain: Let's sing Merry Christmas and a happy holidays This season may we never forget the Love we had for Jesus; Let Him be the one to guide us As another new year starts and may the Spirit of Christmas Be always in our hearts.
GAWAIN NG PAGPUPURI SA DIYOS PAGHAHANDA AT TAHIMIK NA PAGNINILAY: PROSESYUNAL: TAWAG SA PAGSAMBA: Tagapanguna: Ang Kadakilaan at ang pag-ibig ng Diyos ay sumainyo! Kapulungan: At sumaiyo rin. Tagapanguna: Ipagdiwang natin sa araw na ito ang kadakilaan ng Panginoon! Bagamat pabagobago ang panahon, ang ating Diyos ay laging tapat at hindi nagbabago
sa mga pangakong Kanyang binitawan sa ating mga ninuno na sasamahan tayo hanggang sa wakas ng sanlibutan. Kapulungan: Atin ngang ipamalita at ipagdiwang ang kagandahang loob ng Diyos tuwina, saanman at kailanman. Tagapanguna: Bagong Taon! Bagong Pagsalubong..ibayong sigla at lakas! Bagong Pag-asa na nagmumula sa ating Diyos! Lahat: Nawa'y ang bawat salita namin at ang aming mga kaisipan, ay manatiling nakalulugod O aming Panginoon at Kanlungan. O Ikaw na kublihan naming na ang dulot ay kaligtasan at buhay. Purihin at patuloy na sambahin Ka O aming Panginoon magpasa walang hanggan! AWIT NG PAGPUPURI: O DIOS NAMING AMA LAGING TAPAT KAMASP#172 1. O Diyos naming Ama laging tapat Ka, Hindi nagbabago sa t'wi t'wina Namamalagi ang awa't pagsinta Ang katapatan Mo'y walang hangga. Koro: Tunay Kang matapat! Tunay Kang Matapat! Araw-araw aking namamalas; Ang nasa ko'y aking natatanggap Tunay Kang Matapat hanggang wakas. 2. Tag-ani, tag-araw, at sa tag-ulan B'wan, araw at bit'wing kumukinang; Nag-aawitan ng may kasayahan Ang Katapatan Mo O Diyos ay tunay. 3. Kapatawaran at kapayapaan Mga pangako Mong umaakbay Ang pag-asa't lakas ay sumisilang Ang lahat na ito'y kalo'b lamang. IMBOKASYON: Lahat O Diyos na aming Magulang, kami ay humaharap sa Iyong presensya na may kapakumbabaan, sapagkat Ikaw ang aming lakas at Tagapagligtas. Sa pagbabago ng taon, nawa ay patuloy na magliwanag ang Iyong ilaw ng katotohanan sa aming buhay. Gabayan Mo kami sa aming mga desisyon upang lumakad kaming kasama ni Jesus na siyang aming daan, katotohanan, at buhay. Pangunahan Mo kami O Diyos upang
tumundig kaming naglilingkod na may pagmamahal sa katotohanan at katarungan. Tulungan Mo kaming walang ibang tatanggapin kundi ang Iyong paggabay, walang ibang paglilingkuran kundi ang Iyong karangalan. Tulungan Mo kami na maipahayag naming ang aming pagiging relihiyoso ay hindi sa mga ritwal o seremonya bagkus makita sa panloob na pagkilala ng aming mga puso sa Iyo at sa aming kapwa. Sa pangalan ni Jesus, ito ang aming panalangin. Amen. GAWAIN NG PAGBABALIK-LOOB SA DIYOS TAWAG SA PAGSISISI: Tagapanguna - Alam nating lahat na hindi maitatago at hindi rin nagmamaliw ang walang hanggang pag-ibig sa atin ng Diyos at ang Kanyang bukas palad na pagpapatawad sa atin. Tayong lahat ay nagkasala dahil sa pagsasawalang kibo natin sa lahat ng mga nagyayari sa ating kapaligiran. Tayo'y natatakot na harapin ang ating mga misyon at responsibilidad dito sa lupa bilang mga mananampalataya. Ating ipinipikit ang ating mga mata, isinasara ang ating mga tenga at bibig upang hindi antin maunawaan ang mga kaisipan at layunin ng Cristiyanong pamumuhay. Atin ngayong sama-samang ihingi ng kapatawaran ang ating mga nagawang kasalanan sa Diyos at sa ating kapwa. (MATAHIMIK NA PANALANGIN NG PAGSISISI) Tugong Awit: DAKILANG MAYLIKHA Dakilang Maylikha sa kalinga't pang-unawa Mangyari ang 'Yong diwa sa langit at sa lupa; Bigyan Mo ng sapat ang lahat sa araw-araw Turuang magparaya, gaya ng Iyong gawa. Iadya Mo kami sa pagmamataas, Upang maiwaksi ang lupit at dahas At samahang lumikha ng pamayanang payapa Sa kalikasan, kabuhayan, kakanyaha't paniniwala Siya nawa, Siya nawa! Siya nawa, Siya nawa! KATIYAKAN NG KAPATAWARAN: Pastor PAGBABATIAN: MGA BALITA AT MALASAKIT NG IGLESYA: PANALANGING BAYAN:
GAWAIN NG PAKIKINIG SA SALITA NG DIYOS SA PAGBASA NG BANAL NA KASULATAN: Tugong AwiT: Thy Word Thy Word is a Lamp unto my feet and a Light unto my path; Thy Word is a Lamp unto my feet and a Light unto my path. MENSAHE SA AWIT: SA MENSAHE : ANG SAKRAMENTO NG BANAL NA HAPUNAN Awit ng Paghahanda: Sa Dulang ng Ama Sa iisang hapag ating itatag, ang pagkakaisa, Ang sisdlang basag, ating ilapag, Sa dulang ng Ama Pagsaluhan natin ang luksa, At damhin ang sugat ng bansa At doon, doon natin ipunla butil ng diwang mapagpalaya. Sa iisang hapag ating itatag, ibangon, itindig Sa dulang ng katotohanan, sa sahig ng katarungan Doon, doon natin ipagdiwang, Kapayapaa't pag-ibig. ANG RITWAL NG BANAL NA HAPUNAN : Pastor- Inaayayahan ni Jesu-Kristo sa Kanyang dulang ang lahat ng nagsisi-ibig na may pananalig. Isagawa natin ang mapagkumbabang Pangungumpisal, at maghanda sa pagtanggap nitong Banal na Sakramento. Lahat: Hindi kami nangangahas lumalapit sa Iyong dulang, O mahabaging Dios, ni umaasa sa aming sariling kabutihan, kundisa Iyong walang -sawang kahabagan. Hindi kami karapat dapat na Iyong tanggapin subalit sambitin Mo lamang ang
Iyong Salita kami ay gagaling sa pamamagitan ni Jesu-Kristo na aming Panginoon. Amen Pastor - Sumainyo ang Panginoon! Kapulungan- At sumaiyo rin. Pastor - itaas ninyo ang iyong mga puso. Kapulungan- Itataas namin ang aming mga puso sa Panginoon. Pastor- Matuwid na magpasalamat sa Panginoon nating Diyos. Kapulungan - Tunay na matuwid ang magpasalamat at magpuri sa Dios. Pastor- Matuwid at isang bagay na mabuti at puspos ng kagalakan sa Tagapaglikha ng langit at daigdig, kasama ng iyong bayan sa daigdig at sa lahat ng samahan sa langit pinupuri namin ang Iyong Ngalan at nakikisaliw sa kanilang walang katapusang himno. Kapulungan -Banal, Banal, Banal na Panginoon! O Diyos ng kapangyariha't lakas, puspos ng Iyong kalwalhatian ang langit at daigdig, Hosanna sa kaitaasan! Pastor - Noong gabing... ANG PAGBABAHAGI NG TINAPAY AT COPA: PANALANGIN NG PASASALAMAT: GAWAIN NG PAGKAKALOOB AT PAGTATALAGA TAWAG SA PAGKAKALOOB : Tagapanguna - ang magkaloob ng buhay at talento ay isang kasiyahan na iaalay sa Diyos na kung saan ay Siya rin ang may kaloob ng lahat ng ito. Ang magbalik ng lahat ng ating mga pinagpagalan at mga pagpapalang Kanya rin ay nagbuhat, ay isang karangalan na masasabi upang ang mga biyayang ito ay maging katanggap-tanggap sa Diyos. Halina't dalhin natin ang ating mga handog ng may kasiyahan sa ating mga puso, sapagkat kung nasaan ang ating kayamanan ay naroon din ang ating puso. Tugong Awit: Doksolohiya PANALANGIN NG PASASALAMAT SA KALOOB: Tagapanguna
AWIT NG PAGTATALAGA: (Pag-aalay ng tanging pagkakaloob ng samahan, pasasalamat, 10 Piso para sa Manggagawa ng SLJ, Pagawain at Paglapit sa unahan ng mga may tanging pagpapasalamat at kahilingan) O! JESUS INIAALAYMASP#216 1. O Jesus iniaalay ang lahat ko sa buhay, At iibigin Kang tunay, Sa gawa araw-araw. Koro : Iniaalay ko, Iniaalay ko ! Sa'Yo ang lahat O Cristo, Iniaalay Ko. 2. Ngayo'y inilalapit ko ang aking puso sa Iyo Ang samo'y papagkamtin Mo ng biyaya't saklolo. 3. Sa Iyo'y inihahandog ang wagas na pag-irog Ang pagpapala'y ibuhos, Sa ab't dukhang lingkod. 4. Pagkatapos kong matanggap, Ang mayaman Mong lingap ; Gagawin kong buong sikap, Ang dakila Mong atas. PANALANGIN NG PAGTATALAGA: Pastor PAGPAPALA: (sisindihan ang isang kandila at ipapaikot sa kapulungan) Pastor - Sinindihan ko ang kandilang ito sa Pangalan ng Ama, na nagbigay ng liwanag sa mundo at hininga upang magkaroon tayo ng buhay. Sinindihan ko ang kandilang ito sa pangalan ng Anak, na nag- ligtas ng sangkatauhan at pinagpala ang ating mga puso mula sa kabalisahan. Sinindihan ko ang kandila sa pangalan ng Espiritu Santo, na patuloy na gumagabay sa atin. Humayo tayo sa pananampalatayang ang Diyos ay nasa taas natin, ang Diyos ay nasa tabi natin at sumasaatin. Siya ang Diyos ng pasimula at ng wakas, at magpasa walang hanggan. Amen. Tugong Awit: LET THERE BE PEACE PAGHAYO AT RESESYONAL:
PAMBUNGAD NA TUGTUGIN: TAHIMIK NA PAGBUBULAY-BULAY: With the passage of time and increased maturity, our excitement regarding Christmas may change. But our reason for celebrating grows deeper and more meaningful as our focus shifts from gifts to Christ. Now the tree reminds us of the tree Jesus died on to pay for our sins. The lights testify that He is the Light of the World, and the gifts are a mere shadow of the greatest gift ever given - Jesus Christ. - Charles Stanley AWIT NG PAGPUPURI: MAYROONG AWITAN MASP 182 (There's a Song in the Air) Mayroong awitan, tala ay sumilang; May Inang nahibik, batang naiidlip, At patuloy ang ningning at ang awitan, Pagkat sa sabsaban Hari'y naduduyan. Malaki ang galak, ng Siya'y ianak, Ang sa birheng bata, Pangino'n ang lupa; At patuloy ang ningning at ang awitan, Pagka't sa sabsaban Hari'y naduduyan. Sa ningning ng tala, panaho'y naghintay; At yaong awitan at yaong awitan, sa mundo'y umapaw; Sa kala'y may ningas yamang may awitan, Sa mga tahanang pinaghaharian. Tayo'y nagagalak, sa ating awitan Awit buhat langit, ang isinasaysay. Atin ngang isigaw ang balitang taglay: Tagapagligtas, batiin sa sabsaban. IMBOKASYON: Tagapanguna TUGONG AWIT: KUM BA YAH BHP 37 Dinggin mo aming pagsamo, Dinggin mo aming pagsamo Dinggin mo aming pagsamo, O Diyos, Dinggin Mo TAWAG SA PAGSISISI: Tagapanguna - Sinasabi ng Banal na Kasulatan, "Huwag kayong humatol, at hindi kayo hahatulan ng Diyos. Huwag kayong magparusa at hindi kayo parurusahan ng Diyos. Magpatawad kayo sa inyong kapwa, at patatawarin kayo ng Diyos. (Lukas 6:37)
(Sandali ng pansariling pananalangin at paghingi ng kapatawaran sa Diyos) KATIYAKAN NG KAPATAWARAN NG DIYOS: Pastor - Tinanggap at patuloy tayong tinatanggap ng Diyos dahilan sa pag-ibig at habag sa bawat isa sa atin. Tanggapin natin ang kapatawarang ito at sikaping huwag nang magkasalang muli. AMEN. TUGONG AWIT: SA PAG-IBIG NG DIYOS MASP#252 Sa pag-ibig ng Diyos, Kanyang ibinigay, bugtong Niyang Anak sa krus ay namatay; Muli s'yang babalik laking kagalakan, dahil sa pagmamahal. PAGBASA NG BANAL NA KASULATAN: Lucas 21:25-36 MENSAHE SA AWIT: ANG MENSAHE SA SALITA: "Ang Pagdatal ni Kristo ay Pagpapakatotoo" TAWAG SA PAGHAHANDOG: Tagapanguna - Tandaan ninyo ito: ang naghahasik ng kakaunti ay mag-aani ng kakaunti, at ang naghahasik naman ng marami ay mag-aani ng marami. Ang bawat isa'y dapat magbigay ayon sa sariling pasiya, maluwag sa loob at di napipilitan lamang, sapagkat ang ibig ng Diyos ay kusang pagkakaloob. (II Corinto 9:6-7) Ipagkaloob natin sa Dios ang ating mga sarili gaya ng ating pagkakaloob na bunga ng Kaniyang pagpapalang unang ipinagkaloob sa atin. Gawin natin ang pagkakaloob ng buong kagalakan. PAGLILIKOM NG MGA KALOOB: Tugong Awit: Doksolohiya PANALANGIN NG PASASALAMAT SA MGA KALOOB: Tagapanguna AWIT NG PAGTATALAGA: ANG GABING IYON AY TAHIMIK MASP 281 (Silent Night, O Holy Night) Ang gabing 'yon ay tahimik at simoy ay malamig tala'y biglang gumuhit sa langit Marikit na awit ay narinig sanggol ay naiidlip, sanggol ay naiidlip. Mapayapa't maliwanag ang dilim ay tumakas. Mga pastol sa anghel nagulat Nang awit ay marinig na kagyat. Si Cristo'y inianak. Si Crito'y inianak. Maliwanag at maningning ang langit sa pagdating ni Jesus, na manunubos natin Sa kanyang mukha'y nabadyang tambing ang pag-ibig sa atin. Ang pag-ibig sa atin. Mapayapa at maningning O tala 'yong akayin makisama sa awit ng anghel Aleluya ay aming awitin Cristo'y nilang sa atin, Cristo'y nilang sa atin. PANGWAKAS NA PANALANGIN:
PAGPAPALANG APOSTOL:
Tugong Awit:
Tatluhang Amen Pastor
PAMBUNGAD NA TUGTUGIN: TAHIMIK NA PAGBUBULAY-BULAY: "Ukol sa kaugnayan ng alaala at pag-asa ang Pagdatal. Hangarin ng Pagdatal na gisingin ang ating nahihimlay na kamalayan sa alaala ng Diyos na ating Panginoon at Tagapagligtas. Siya ang Panginoon na nagkatawang-tao. Alaala itong nagpapagaling at nagpapasigla sa atin upang mamuhay sa pag-asa. Layunin ng Iglesya na patuloy na isabuhay ang mayaman at dakilang kasaysayan ng pagliligtas ng Diyos, upang gisingin ang ating puso sa pangangailangan ng pagtalos sa layunin at kalooban ng Diyos." PROSESYONAL (Papasok ang Koro, Tagapanguna at Pastor) TAWAG SA PAGDIRIWANG Tapanguna - Umaasam tayo sa pagsilang ng Tagapagligtas. Nguni't ano ang kabuluhan nito kung tayo'y nagaagam-agam? Matagal na rin naman ang ating ipinaghihintay sa pagdating ng Mesiyas na mananahan sa ating samahayan at magiging simbulo ng ating pag-asa sa sanlibutang balot ng kadiliman at karahasan. Bayan - Buong katatagan nating panghawakan ang pangako ng Panginoon, Siya ang papawi ng ating mga alalahanin. Tapanguna - Tunay at tapat ang pangako ng Diyos. Siya ang ating kanlungan, matibay na sandigan ng ating mga buhay. Bayan - Pasalamatan natin ang Diyos Espiritu na sagana sa pagtutuwid at gabay natin sa araw-araw. Magpasalamat tayo sa Diyos 'pagkat paparating na ang Mesiyas na ipinangko ng Diyos. Siya ang tatayong Prinsipe ng kapayapaan. Darating siya upang buuin ang mga nawasak na ugnayan at palaganapin ang katarungan sa pamamagitan ng kanyang pag-ibig. Tapanguna - Halikayo at atin ngayong salubungin ang Dakilang Mesiyas! Sambahin natin Siya ng buong galak at ipagdiwang ang araw ng kanyang pagdatal! Ipahayag natin sa ating pananambahan na ang Kanyang pagdating ay panimula ng pag-iral ng Kaharian ng Diyos.
LAHAT - HALINA, AT TAYO'Y UMAWIT. IPAHAYAG ANG KANYANG TUNAY NA KATAPATAN BILANG TAGAPAGTAGUYOD NG BUHAY KUNG PAANO SA LANGIT GAYON DIN SA LUPA. PURIHIN ANG PANGINOON! PANIMULANG AWIT: The First Noel TUMH 245 The first Noel, the angel did say, Was to certain poor shepherds in fields as they lay; In fields where they lay keeping their sheep, On a cold winter's night that was so deep. Noel, Noel, Noel, Noel, Born is the King of Israel. They looked up and saw a star Shining in the the East, beyond them far; And to the earth it gave great light, And so it continued both day and night. Noel, Noel, Noel, Noel, Born is the King of Israel. And by the light of that same star, Three wise men came from country far; To seek for a King was their intent, And to follow the star wherever it went. Noel, Noel, Noel, Noel, Born is the King of Israel. PANIMULANG PANALANGIN: Lahat Aming Diyos at Tagapagligtas, salamat sa mga biyaya at pagpapala na Iyong ipinagkaloob sa amin na Inyong mga anak. Sa gabing ito, patuloy po naming ipinagkakatiwala ang aming pagsamba, patuloy nawa na aming maranasan ang Iyong pagkalinga at pakikipisan sa pamamagitan ng mga awit at panalangin. Mahayag Ka nawa at ang Iyong kalooban sa mensaheng aming mapapakinggan. Ito ang aming panalangin sa pangalan ni Jesus na aming Tagapagligtas. Amen. Tugong Awit: As The Deer As the deer pants for the water so my soul longs after You. You alone are my heart's desire and I long to worship You. You alone are my strength my shield; To You alone may my spirit yield. You alone are my heart's desire and I long to worship You. TAWAG PAGSISISI: Lahat Sa diwa ng Pagdatal, dumulog tayo sa Diyos na mayroong pusong nagsisisi at nagpapakumbaba. Idulog natin ang ating mga pagkakasala, pagkukulang at pagmamalabis sa Mahabagin at Maibiging Diyos, upang ang ating pagsalubong sa pagdating na Mesiyas ay taglay natin ang pusong puno ng kagalakan at pag-ibig.
ANG PASISISI NG IGLESIYA NG DIYOS: Tagapanguna - Ang pag-ibig sa Diyos ang matibay na pundasyon ng bawat isang nananalig sa Kanya. Inaasahan Niya na ating pagyayamanin ang pag-ibig naito sa ating pang araw-araw na pakikipag-ugnayan sa Kanya at sa ating kapwa. Subalit paano natin madarama amg pag-ibig ng Diyos kung patuloy nating hinihiwalay ang ating sarili sa gawain ng pagsaksi at paglilingkod sa ating kapwa. Bayan - TUNAY KAMI'Y NAGKASALA SA IYO, O DIYOS, AT SA ISA'T-ISA BILANG ISANG PAMAYANAN. HINDI NAMIN NABIGYAN NG PAGKAKATAON NA KAMI'Y BAGUHIN NI JESUS SA IYONG LARAWAN, NA KUNG SAAN ANG PAGBABAHAGINAN AT PANGANGALAGA AY MARARANASAN. PATAWARIN MO KAMI. Tagapanguna - Dahil sa hangad na magkaroon ng materyal na kayamanan, nakaligtaan namin na paglingkuran ang aming kapwa. Hindi kami nagkaroon ng panahon na sama- samang ipagdiwang ang buhay at kaligtasang Iyong ipinagkaloob sa amin. Patawarin Mo kami. Bayan - DAHIL SA PAGBIBIGAY NG MALAKING PANAHON SA MGA MAKAMUNDONG GAWAIN. NAKALIGTAAN NAMIN ANG AMING MGA TUNGKULIN AT GAWAIN SA IYONG IGLESYA.PATAWARIN MO KAMI. Lahat: Sa mga panahong ito, muli naming binubuksan ang aming mga buhay upang Iyong linisin mula sa kasalanan at upang Ikaw ang maging sentro ng aming buhay. Sa pangalan ni Jesus. AMEN. (Sandali ng pansariling pananalangin at paghingi ng kapatawaran sa Diyos) KATIYAKAN NG PAGPAPATAWAD NG DIYOS: Pastor - Ang Diyos na hindi nagkakait ng Kanyang awa at habag ang Siyang magkaloob sa atin ng Kanyang pagpapatawad. Hindi Siya maramot sa mga biyayang kaya Niyang ipagkaloob sa atin. Kaya't muli, tanggapin nating lahat ang biyaya ng paglilinis at pagpapatawad ng ating Panginoon na nagsabing, "Ang Kapayapaan Ko ang siyang iniiwan Ko sa inyo!" MGA PAGBATI AT MALASAKIT NG IGLESYA: PANALANGING BAYAN: PAGBASA SA BANAL NA KASULATAN: Juan 10:10-16 MENSAHE SA AWIT MENSAHE NG PAGDATAL: "Ang Pagdatal ni Kriso ay Pagtataguyod ng Buhay"
(Sandali ng pansariling pagninilay) TAWAG SA PAGKAKALOOB: Tagapanguna: Daluyan tayo ng Mabuting Balita ng kaligtasan at buhay na unang naihayag sa pamamagitan ng anghel. Tayo ang mga makabagong anghel na hatid ang pag-asa. Ipamalas natin ang ating pagiging daluyan ng Mabuting Balita sa pamamagitan ng ating kahandaang ialay ang ating mga sarili sa Diyos kasama ng mga bagay na ating tinatangkilik. PAGLILIKOM NG MGA KALOOB: TUGONG AWIT: Ang Aming Kaloob MASP# 44 Ang aming kaloob, sa 'Yo'y ihahandog; Anomang aming naimpok ay biyaya ng Diyos. Katiwala kami ng biyayang iwi, ang unang bunga at ani ay sa nagkandili. Amen PANALANGING PASASALAMAT: Lahat Ang Iyong paglingap sa amin O Panginoon, ang siyang katapatan na lagi naming tinatanggap mula sa Iyo. Dinggin Mo ang aming mga pasasalamat. Tanggapin Mo ang aming buhay kasama ng mga bahagi ng aming mga pinagpagalan na simbolo ng Iyong walang hanggang pag-ibig sa amin na Iyong mga anak. Sa pangalan ni Jesus. Amen PANGWAKAS NA AWIT HIMIG PASKO BHP 18-19 Ang himig ng paskong darating, ay daing ng lipunang siil. Ang taghoy ng nangangag hihirap, Ang hangad ay lumayang ganap. Kapayapaang nasa, makakamit na tunay Kung pag-ibig ang gabay, katarungan ang tanglaw Ang lahat ng itoý kakamtin, Kung pag-ibig paiiralin Ihayag sa buong daigdig, Si Jesus ang pag-asa natin. (Ulitin ang 1 at 3 stanza) Tangi Kang pag-asa, O Jesus! PANALANGIN NG PAGTATALAGA: PAGPAPALANG APOSTOL: Pastor - Nawa'y ang Makapangyarihang Diyos, sa pamamagitan ng pagdatal ni Jesus at ang pakikipisan ng Banal na Espiritu, ang siyang gumabay at magturo ng daan upang maisabuhay ninyo ang malalim na kahulugan ng pagsunod at paggampan sa ministeryo. Kapulungan - Salamat sa Panginoon! Amen! TUGONG AWIT: Tatluhang Amen
PANGWAKAS NA TUGTUGIN (tahimik na pagninilay)
KAAYUSAN NG PAGSAMBA: SANDALI NG PAGNINILAY: (sa saliw ng musika) "Ang Kaharian ng Diyos ngayon ay naroon sa kung saan ang pananampalataya kay Jesu- Kristo ay ipinahahayag. Ang pagpapagaling ay ibinibigay sa mga may karamdaman, ang pagkain ay ibinibigay sa mga nagugutom, ang liwanag ay ibinibigay sa mga bulag. Ang Kalayaan ay ibinibigay sa mga bihag at mga inaapi. Ang pag-ibig, katarungan at kapayapaan ay namamayani." PROSESYONAL (Pagpasok ng Tagapanguna, Tagapagsalita at Pastor) TAWAG SA PAGSAMBA: Tagapanguna: Halina! Sambahayan ng Diyos, suriin natin ang Banal na tungkulin ng pagsasabuhay at pagpapatibay ng Mensahe ng Pagdatal Kapulungan: Sapagkat ang Diyos ang unang nagsabuhay ng Kanyang Pag-ibig sa pamamagitan ng Kristong naging Lingkod ng sangkatauhan. Tagapanguna: Ngunit sa taun-taong pagdiriwang natin ng kapanganakan, wala tayong ibang natutunan kundi ang tumanggap ng regalo at umasa sa kasiyahan dulot ng kayamanan ng mundo. LAHAT: Sama-sama nga nating buksan ang ating puso at anyayahang pumasok ang Diwang Banal upang turuan tayo na magtalaga ng buhay at upang pagtibayin ang Misyon ng Pagdatal sa Nagbabagong Panahon. PANIMULANG AWIT HALINA'T LAPITAN MASP#299 (O Come, all Ye Faithful) Halina't lapitang may siglang damdamin At dalawin natin sa Bethlehem; Halina't tingnan Haring bagong silang! Koro: Ngayo'y lapitan natin, sambahin at purihin; Lapita't lualhatiin Diyos natin. Amen Umawit O langit ng buong paggalang
Hukbong kalangitan ay sumigaw; Sa Diyos pag-ibig ay ating isulit. O dakilang Cristo, nagbibigay galang Kami sa pagsilang na marangal Bathalang Verbo nagkatawang tao! PANIMULANG PANALANGIN Tagapanguna HAMON SA PAGSISISI Tagapanguna: Mga Kapatid, wag sabihin ninuman na hindi siya nagkakasala at walang kasalanan. Sapagkat ang lahat ay nagkasala at walang naging karapat-dapat sa paningin ng Diyos. Gayon pa man ang Diyos ay mahabagin at maunawain, may pagkakataon ang bawat isa sa kanyang kapatawaran. Sa ating pagdulog sa Diyos ating ihingi ng kapatawaran ang sa kalooban ng Diyos. Sandali ng tahimik na Panalagin ng pagsisisi lahat ng ating pagsalansang KATIYAKAN NG KAPATAWARAN Pastor: Ito ang kagandanhang loob at kapatawaran ng Diyos. "Pinawalang sala Niya tayo sa lahat ng ating kasalanan sa pamamagitan ng ating pakikipagkaisa kay Kristo at Pananalig sa Kanya. TUGONG AWIT Salamat O Aking Hesus MASP #246 Salamat O aking Jesus, Sa kalu'lwa ko'y pagtubos Salamat sa pagdudulot, Ng kaligtasang laya't puspos. MGA PAGBATI, BALITA AT MALASAKIT NG IGLESYA PAGBASA NG BANAL NA KASULATAN: Lucas 13:31-35 MENSAHE MULA SA SALITA: "Ang Pagdatal ni Kriso ay Pagwaksi sa Kasamaan" TAWAG SA PAGHAHANDOG Tagapanguna: Huwag kayong mag-impok ng mga kayamanan dito sa lupa. Dito'y may naninirang tanga at kalawang at mga nakakapasok na magnanakaw. Sa halip, impukin ninyo ang mga kayamanan sa langit. Doo'y walang naninirang tanga at kalawang at walang nakakapasok na magnanakaw. Sapagkat kung saan naroon ang inyong kayamanan, naroon din ang inyong puso (Mateo 6:19-21). Tayo ay maghandog ayon sa kagalakan ng ating mga puso na may pasasalamat. PAGLILIKOM NG HANDOG: (sa saliw ng musika) Tugong Awit: Tanging Alay Salamat sa Iyo aking Panginoong Jesus Ako'y inibig Mo at inangking lubos.
Ang tanging alay ko sa 'Yo aking Ama Ay buong buhay ko puso at kaluluwa 'Di makayanang maipagkaloob Mamahaling hiyas ni gintong nilukob Ang aking dalangin O Diyos ay tanggapin Ang tanging alay ko nawa ay gamitin Ito lamang Ama wala ng iba pa, akong hinihiling. PANALANGIN NG PASASALAMAT AWIT NG PAGHAYO DOON SA SABSABAN AIK 92 (Away in a Manger) Doon sa sabsaban si Jesus sumilang Sa sabsaban ng hayop Doon humihimlay Talang nasa langit ang nagsilbing tanglaw Ang sanggol na sasakop doon mamamasdan. Ang batang si Jesus ay tahimik at gising Sa ingay ng hayop na doo'y napansing Tunay Kang iniibig kami ay lingapin Patnubayan Mong lagi at Iyong kupkupin. Lagi Mong sasamahan h'wag Mo nang iiwan Ang dalangin ko ngayo'y pamalagian Maging ang manga bata Ay patnubayan Sa langit Mong tahanan Kami ay ipisan. Amen PANALANGIN NG PAGTATALAGA: PAGPAPALANG APOSTOL: Tugong Awit: TATLUHANG AMEN RESESYONAL Tagapanguna
MATAHIMIK NA PAGBUBULAY-BULAY AT PAGHAHANDA (sa saliw ng tugtugin) "Ang Dios ay dumating sa sanglibutan, naghanap ng mga simpleng taong may dakilang pananampalataya at nang mga taong handang sumunod sa kanya ng walang pag-aalinlangan." ANG PAGTITIPON NG SAMBAHAYAN(Sa saliw ng tugtugin magtutungo ang Patnugot, Tagapagsalita at Pastor sa tanging dako ng altar.) TAWAG SA PAGSAMBA: Tagapanguna: Lumapit tayo sa Kanya upang tayo'y Kanyang Samahan, Magsumamo tayo ng may pagmamahal. Ang buhay ni Jesus ay tunay na tunay sa mula't mula pa'y di malilimutan. Papuri sa Diyos sa Kaitasan at sa lupa ay kapayapaan, sa mga taong kinalulugdan Niya. Purihin natin Siya at Pasalamatan! Sambahin sa Kanyang Kadakilaan at Kabanalan! Luwalhatiin ang Kanyang pangalan! Bayan: Lahat: AWIT NG PAGPUPURI: ANG AWITAN NG ANGHEL AIC# 28/ HFJ#121 (Angels We Have Heard On High) Ang awitan ng anghel, sa parang ay narinig Sa bundok at sa bangin, ang himig ay kay tamis. Koro: Pu---ri sa Diyos, sa kaitaasan, Pu---ri sa Diyos, sa kaitaasan Sumilang sa Bethlehem, ang bata na si Jesus S'ya ang Tagapagligtas ng buong sanlibutan. At nagdiwang ang pastol sa mensaheng dumating Si Kristong Panginoon, ilaw ng nasa dilim. Tayo na sa Betlehem at ang Mesyas ay masdan S'ya ang ating sambahin, papuriha't handugan.
Sa pasabsabang aba, ang Hari'y nahihimlay O ating awitan S'ya, ngalan N'ya ay itanghal. PANIMULANG PANALANGIN: Tagapanguna Tugong Awit: SA SABSABANG WALANG DUYANG HIGAANMASP#284 Sa sabsabang walang duyang higaan, Panginoong Jesus doo'y nahimlay; Mga bitwin sa langit nagbabantay, munting Jesus ay nahimbing na tunay. BALITA MALASAKIT AT PAALALA: PANALANGIN NG IGLESIA: PAGBASA SA BANAL NA KASULATAN: Marcos 10:17-31 Gloria Patri MENSAHE SA AWIT: MENSAHE MULA SA SALITA: "Ang Pagdatal ni Kristo ay Pagtanggi sa Sarili " TAWAG SA PAGHAHANDOG: Tagapanguna - Anuman ang inyong ginagawa, gawin ninyo nang magaan sa kalooban na waring hindi sa tao kayo naglilingkod kundi sa Panginoon. Ipakita natin sa Kanya ang ating paglilingkod sa pamamagitan ng pag-aalay ng ating mga handog. PAGLIKOM SA MGA KALOOB: DOKSOLOHIYA: PANALANGIN NG PASASALAMAT: Tagapanguna AWIT SA PAGTATALAGA: ANGHELES SA KALANGITAN MASP # 208 Angheles sa kalangitan, Hayo sa sanglibautan, Sa mundo'y inyong isaysay Ang Mesias ay sumilang. Koro: Lapit na at dalanginan, Ang Haring bagong silang. O manga pastor sa parang, Nagbabantay nang kawan, Ang Dios sa tao'y pumisan Ilaw N'ya'y kumikinang. Manga pantas, hayo't sundan Pangitaing makinang, Inyong paghanaping tunay Nasa ng mga bayan. Paluhod na naghihintay Lahat ng mga banal, Panginoo'y mamamasdan Sa biglaang pagdatal.
PANALANGIN NG PAGTATALAGA AT BASBAS: Tugong Awit: TATLUHANG AMEN PANGWAKAS NA TUGTUGIN RESESYONAL: Pastor
MATAHIMIK NA PAGBUBULAY-BULAY AT PAGHAHANDA (sa saliw ng tugtugin) HUDYAT SA PAGTITIPON Daniel 2.20-22 Tagapanguna: Purihin magpakailanman ang pangalan ng Diyos, pagkat siya'y marunong at makapangyarihang lubos. Bayan: Siyang nakakapagbago ng mga kapanahunan, naglalagay at nag-aalis ng mga hari sa luklukan; siyang nagbibigay ng karunungan sa matatalino at kaalaman sa may pang- unawa. Lahat: NAGHAHAYAG NG MGA LIHIM AT KAHIWAGAAN; NAKATATALOS SA MGA NASA KADILIMAN, SAPAGKAT ANG KALIWANAGAN SA KANYA'Y NANANAHAN. AWIT NG PAGPUPURI: ♫Halina, O Emmanuel♫ Halina O Emmanuel at tubusin ang Israel. Namimighati siya'ng lubos, hinihintay Anak ng D'yos. Koro: Magdiwang na! Emmanuel ay darating, O Israel! Halina, O Karunungan, Tagapag-ayos ng tanan. Sa landas ng katimpian kami'y turua't gabayan. Halina, O Adonai na sa bundok ng Sinai Baya'y binigyan ng batas, gabay mula sa itaas. Halina, Tangkay ni Jesse, sa kaaway iligtas Mo kami. Sa kuko ng Imp'yerno mga anak Mo'y ilayo. Halina, Susi ni David. Landas ng dusa'y ipinid. Pinto ng Langit ay buksan; iyon ang nais naming tahanan. Halina, Bukang-liwayway, Ikaw ang Araw na tunay. Itaboy ang dilim ng gabi. Sa kamataya'y iligtas kami. Halina, Hari ng mga bansa, mga alagad Iyong iadya. Manunubos, patawarin Mo kaming nagkasala sa 'Yo. IMBOKASYON Tagapanguna MGA BALITA AT MALASAKIT
ANG SALITA SA KASAYSAYAN MATEO 9.35-38 ANG SALITA SA AWIT KORO, PANGKAT O SOLO ANG SALITA SA KAPANAHUNAN "Ang Pagdatal ni Kristo ay Pakikisangkot" TAWAG SA PAGHAHANDOG Tagapanguna Kaya't lagi tayong mag-alay ng papuri bilang handog sa Diyos sa pamamagitan ni Jesus, papuring mula sa ating mga labi na nagpapahayag ng ating pagkilala sa kanyang pangalan. At huwag nating kaligtaan ang paggawa ng mabuti at ang pagtulong sa kapwa, sapagkat iyan ang alay na kinalulugdan ng Diyos. (Hebreo 13.15-16) PAGLIKOM NG MGA HANDOG (MAAARING MAY TANGING AWIT) TUGONG AWIT♫ MASP #44 (4) Kami'y may tiwala sa iyong salita, Lahat naming ginagawa sa iyo'y matugma. Amen. PANALANGIN NG PAGHAHANDOG AWIT NG PAGTATALAGA: ♫We've a Story to Tell to the Nations♫ We've a story to tell to the nations, that shall turn their hearts to the right, A story of truth and mercy, a story of peace and light (2X). Refrain: For the darkness shall turn to dawning, and the dawning to noonday bright, And Christ's great kingdom shall come on earth, the kingdom of love and light. We've a song to be sung to the nations, that shall lift their hearts to the Lord, A song that shall conquer evil and shatter the spear and sword (2x). We've a message to give to the nations, that the Lord who reigns above Has sent us God's Son to save us, and show us that God is love (2X). We've a Savior to show to the nations, who the path of sorrow has trod, That all of the world's great peoples may come to the truth of God (2X). PANALANGIN NG PAGTATALAGA AT BENDISYON TUGONG AWIT SA PAGHAYO♫ BHP P.32 (2)
KAAYUSAN NG PAGSAMBA SANDALI NG PAGNINILAY (sa saliw ng musika) "Ang maingat magsalita ay nag-iingat ng kanyang buhay, ngunit ang taong madaldal ay nasasadlak sa kapahamakan." - Kawikaan 13:3 PROSESYONAL (Pagpasok ng Tagapanguna, Tagapagsalita at Pastor) TAWAG SA PAGSAMBA Tagapanguna: Ito ang sabi ni Yahweh sa mga taga-Israel, "Lumapit kayo sa Akin at kayo'y mabubuhay." Kaya, sambayanan ng Diyos, "Lumapit kayo kay Yahweh at kayo'y mabubuhay." (Amos 5:4b, 6a) Kapulungan: "Kahabag-habag kayo na nagkakait ng katarungan at yumuyurak sa karapatan ng mga tao." (Amos 5:7) Tagapanguna: Mga minamahal na kapatid, halina at sumamba! Ibukod tangi natin ang araw ng Paghinintay sa Pagdatal ng Diyos na nagtaguyod at patuloy na nagtataguyod sa buhay ng sangnilikha upang ipadama ang lawak ng Kanyang pag-ibig sa atin. LAHAT: Sapagkat alam natin na ang ipinantubos ng Diyos sa atin ay ang mga bagay na hindi nauubos o nasisira tulad ng ginto at pilak, kundi sa pamamagitan ng mahalagang dugo ni Cristo. Marapat lamang na maging makatotohanan tayo sa Diyos kung paanong hindi Siya namimili o nagtatangi sa pagtubos sa atin. (1 Pedro 1:18-19) PANIMULANG AWIT: HATING GABING MALUNINGNING MASP #283 (It came upon the Midnight Clear) Hating gabing maluningning Nang awit ay dinggin Nanaog ay manga anghel Nang Alpa'y tugtugin; Sa mundo'y kapayapaan Buhat sa kalangitan Humimpil ka kalupaan Awit ay pakinggan. Sa kalangitan nagbuhat Na taglay ang awit na galak At ang awit ay pagliyag Sa mundong naghirap; Magbangon ka sa hinagpis Ang luha mo'y pahid Ngayon sa iyo'y malapit Si Cristong Marikit.
Buhay mo'y mabibihisan Sa pighating pasan S'ya ang aakay sa daan Na may pagmamahal; Masdan oras ng ligaya ay dumarating na O tanging pagpapahinga ay kakamtan t'wina. Ito ang araw na takda na ayon sa hula Sa pagsilang ng Dakilang sasakop sa madla; Ang dating kapayapaan sa lupa'y daratal Lupa't langit magkasabay sa pag-aawitan. Amen PANIMULANG PANALANGIN: Tagapanguna HAMON SA PAGSISISI: Tagapanguna - sa panahong ito ng Pagdatal ng Mesiyas, marapat lamang na ang bawat isa ay maging handa. Ang paghahandang ito ay nangangailangan ng pansariling pagsusuri at kahandaang maging mapagpakumbaba. Tandaan ninyo, na ang Diyos ay hindi madadaya ninuman. Kung ano ang inihasik ng tao, iyon din ang kanyang aanihin. Dalhin natin sa Diyos sa mga sandaling ito ang ating mga kahinaan at mga pagsalangsang na nagawa laban sa Kanya at humungi tayo ng kapatawaran. Sandali ng tahimik na Panalagin ng pagsisisi KATIYAKAN NG KAPATAWARAN: Pastor - ibinigay ng Diyos ang isang buhay na masagana sa pamamagitan ni JesuCristo na nagbigay-daan sa atin upang mamuhay ayon sa naisin Niya. Magdadala sa isang bagong buhay ang buhay na inilaan at patuloy na inilalaan sa paglilingkod natin sa Diyos. Mga kapatid kay Cristo, binago na ng Diyos ang ating mga buhay sa pamamagitan ng Kanyang pagtubos at gawang pagliligtas. Pagsumikapan natin ngayong higit pang mabuklod ang ating sambahayan tungo sa pagsasabuhay ng misyon ni Cristo at pagdiriwang ng kaganapan ng buhay sa sanlibutan. TUGONG AWIT: Salamat O Aking Hesus MASP #246 Salamat O aking Jesus, sa kalul'wa ko'y pagtubos Salamat sa pagdudulot, Ng kaligtasang laya't puspos. MGA PAGBATI, BALITA AT MALASAKIT NG IGLESYA: PAGPAPAHAYAG NG SALITA NG DIYOS: PAGBASA NG BANAL NA KASULATAN: Lucas 24:13-35 MENSAHE MULA SA SALITA: TAWAG SA PAGHAHANDOG: "Ang Pagdatal ni Kriso ay Pakikilakbay"
Tagapanguna - Ipinagkaloob ng Diyos na ating Magulang ang Kanyang kaisa-isang Anak na si JesuCristo, dahil sa Kanyang dakilang pagmamahal sa sanlibutan. Ipinagkaloob din ni Cristo ang Kanyang buhay alang-alang sa pagtatatag ng Pamamayani ng Diyos dito sa lupa tulad ng sa langit. Ipinagkaloob din ng mga alagad at ng mga unang Kristiyano ang kanilang kayamanan, kakayahan, at buhay para sa paglilingkod kay Cristo at sa Kanyang bayan. Ngayon naman, ay ipagkaloob din natin ang ating mga handog at buhay sa pagpapatuloy ng misyon ni Cristo sa ating pamayanan. PAGLILIKOM NG HANDOG: (sa saliw ng musika) Tugong Awit: ANG AMING KALOOBMASP#44 Ang aming kaloob sa'Yo'y ihahandog Anomang aming naimpok ay biyaya ng Diyos. Kami'y may tiwala sa Iyong Salita Lahat naming ginagawa sa Iyo'y matugma. Amen PANALANGIN NG PASASALAMAT: Tagapanguna AWIT NG PAGHAYO: HIMIG PASKO Malamig ang simoy ng hangin, Kay saya ng bawat damdamin; Ang tibok ng puso sa dibdib, para bang hulog na ng langit Himig pasko'y laganap, Mayrong sigla ang lahat Wala ng kalungkutan. Lubos ang kasayahan Himig ng pasko'y umiiral, sa loob ng bawat tahanan Masaya ang mga tanawin, may awit ang simoy ng hangin. PANALANGIN NG PAGTATALAGA: PAGPAPALANG APOSTOL: Tugong Awit: TATLUHANG AMEN RESESYONAL
MAIKLING PAGNINILAY: "Darating ang isang Sanggol na buhat sa langit, upang pairalin ang katarungan at ang bunga nitong kapayapaan at kasaganaan sa bawat isa. Darating Siya upang turuan ang mga tao na magpakumbabang sumunod sa Diyos." TAWAG SA PAGSAMBA: Awit 33:4-5, 19-20 Tagapanguna - Si Yahweh ay tapat sa Kanyang Salita, at maaasahan ang Kanyang ginawa. Kapulungan - Ang nais Niya ay kat'wira't katarungan, ang pag-ibig Niya sa mundo'y laganap. Tagapanguna - Ang nagmamahal kay Yahweh, at nagtitiwala sa Kanyang pag-ibig, ay kinakalinga. Kapulungan - Hindi hahayaang sila ay mamatay, kahit magtaggutom sila'y binubuhay. Tagapanguna -Tanging si Yahweh lang ang ating pag-asa; tulong na malaki at sanggalang Siya. Kapulungan - Dahil nga sa Kanya, kami'y natutuwa; sa Kanyang pangalan ay nagtitiwala. Lahat - Ipagkaloob Mo na aming makamit, O Yahweh, ang Iyong wagas na pag- ibig, yamang ang pag-asa'y sa Iyo nasasalig! AWIT NG PAGPUPURI: MUNTING BAYAN NG BETLEHEMMASP#181 (O Little Town of Bethlehem) Munting bayan ng Betlehem paying nahimlay Sa iyong pagkagupiling Bitui'y naglalakbay; Sa daa'y nagniningning walang hanggang tanglaw Pananabik at panimdim ngayon ay naparam. Nang si Jesus ay isilang nagalak ang langit Samantalang nahihimlay ang buong daigdig; Ang tala'y nagsasaysay ng batang marikit
Sa awit isinisigaw lupa'y manahimik. Mapitagan at banayad na inihahandog Ng dakilang mga pantas ang bawat kaloob Ni walang natatanggap sa buong sansinukob Ng si Cristo ay inanak sa yungib ng hayop. Batang Banal ng Betlehem kami'y pagpalain Ang sala nami'y linisi'y sa puso'y humimpil; Waring dinig pa naming ang awit ng anghel Manirahan Ka sa amin Diyos na mahabagin. Amen IMBOKASYON: Tagapanguna PAGBABALIK LOOB SA DIYOS: Tagapanguna - Lumapit tayo sa Diyos upang magpasalamat sa Kanyang kabutihan, May mga nasasabi at nagagawa tayo na hindi nararapat, Gayunpaman, patuloy nyong iniibig ng Diyos. Minamahal tayo ng Diyos at pinupuspos ng Kanyang habag at pag-asa. Lumapit tayo sa Panginoon na may pagpapakumbaba. MATAHIMIK NA PANALANGIN NG PAGBABALIK LOOB SA DIYOS: KATIYAKAN NG KAPATAWARAN: Pastor - Ang Panginoong Diyos na lumikha ng lahat sa buong sangnilikha ang Siya ring pumupuno sa atin ng biyaya at pag-asa. Siya ang pumupuno sa ating mga puso ng awit ng may galak. Siya na nagkakaloob ng mga pagkain ay bumubusog sa atin ng Kanyang kahabagan. Salamat sa Diyos, tayo ay pinatawad na. MGA BALITA AT MALASAKIT SA IGLESYA: PAGHAHAYAG NG SALITA NG DIYOS: Mark 10:41-45 MENSAHE SA AWIT: PAGNINILAY MULA SA SALITA: "Ang Pagdatal ni Kristo ay Pakikipamuhay" TAWAG SA PAGKAKALOOB: Tagapanguna - "Mag-alay tayo, lakip ang dalangin na ang ating mga handog ay maging kaparaanan upang ang iba ay makatamo ng pag-asa. PAGLILIKOM SA MGA KALOOB: Tugong Awit: PAG-AALAY Kunin Mo ang aming puso, kusang ibinibigay ito
Jesus ang 'Yong pagmamahal ang mananahan sa pusong pagal; Dahil Ikaw ang Buhay, at ang Katotohanan Aming isinusuko buhay na mula. Kunin Mo ang aming buhay, sa'Yo aming inaalay Jesus sa'Yong kalakasan ay nais kitang mapaglingkuran Dahil Ikaw ang Buhay at ang Katotohanan Aming isinusuko buhay na mula sa'Yo. PANALANGIN NG PASASALAMAT SA MGA KALOOB: Tagapanguna PANGWAKAS NA AWIT: HALINA'T LAPITAN MASP#299 (O Come, all Ye Faithful) Halina't lapitang may siglang damdamin At dalawin natin sa Bethlehem; Halina't tingnan Haring bagong silang! Koro: Ngayo'y lapitan natin, sambahin at purihin; Lapita't lualhatiin Diyos natin. Amen Umawit O langit ng buong paggalang Hukbong kalangitan ay sumigaw; Sa Diyos pag-ibig ay ating isulit. O dakilang Cristo, nagbibigay galang Kami sa pagsilang na marangal Bathalang Verbo nagkatawang tao! PANGWAKAS NA PANALANGIN AT BASBAS: Tugong Awit:
PAGNINILAY: "Ang lahat ng tumanggap sa Panginoon ay pinagkalooban Niya ng karapatang maging anak ng Dios. Sa makatuwid baga'y ang lahat ng sumampalataya. Nagkatawang-tao ang Salita at tumahan sa gitna natin. Nakita natin ang Kanyang kaluwalhatian, kaluwalhatian ng Kanyang bugtong na Anak na nagmula sa Ama, puspos ng biyaya at Katotohanan." PAMBUNGAD NA TUGTUGIN: TAWAG SA PAGSAMBA: Tagapanguna - Halina bayan ng Diyos at sambahin natin ang Dios na nagbigay ng buhay at nagpahayag ng Kanyang layunin at kalooban sa buong sangnilikha. LAHAT: PURIHIN AT PASALAMATAN NATIN ANG MESIYAS NA DUMATING UPANG IPAGKALOOB ANG KALIGTASAN AT BUHAY SA ATIN AT SA BUONG SANGNILIKHA! PAMBUNGAD NA AWIT: LAPIT HARING MAHAL MASP# 4 Lapit O Haring Mahal, At kami'y tulungang Mag-awitan; Oh! Amang marangal, At mapagtagumpay, Kami'y paghariang Walang hanggan. Wika na naging laman, Tabak na sanggalang Iyong pakinggan; Bayan Mo'y basbasan, Magwagi Iyong aral, At kami ay bigyan Kabanalan. Mang-aaliw na Banal, Ang iyong patunay ay ibigay; Malakas Ka't sakdal, Puso'y pagharian, At h'wag kaming iwan, kailan man. Ang Tatlo na iisa, Papurihan t'wina, Walang hangga; Paghahari Niya ay aming makita, At sa walang hangga, ay sumamba. Amen. IMBOKASYON: Tagapanguna Tugong Awit:
AS WE GATHER Sa 'ming pagsasama-sama ay kasihan Sa 'ming pagsamba nawa' mapapurihan At sa aming pagdalo'y pagpapalain Ang mga buhay naming, O Dios, Dakila Kang tunay Pag-ibig ng ating Dios walang hanggan Kalinga N'ya ay laging ibinibigay At ito'y laging bago sa bawat araw Matapat Kang tunay, O Dios, Matapat Kang tunay. PAGBASA NG BANAL NA KASULATAN: Juan 1:1-14 Tugong Awit: ANG SALITA NG DIYOS HFJ #353 Ang Salita ng Dios ay may sinag, Laging nagniningning ang bukas Kung sa kamay ng Dios ilalagak Ang yaman na angkin at hirap. MENSAHE SA AWIT: MENSAHE NG PANAHON: "Ang Pagdatal ni Kristo ay Pakikiisa" TAWAG SA PAGHAHANDOG: Tagapanguna - Dahil sa ating pakikipag-isa kay Cristo Jesus, tayo ay Kanyang pinatawad. Ang ating buhay ay mula sa Kanya. Dahil dito, dalhin natin ang ating mga tinatangkilik at handog, na Siya rin ang sa atin ay nagkaloob upang magamit tayo sa paglilingkod. PAGLILIKOM NG MGA HANDOG: Tugong Awit: LUWALHATI SA DIOS Luwalhati sa Diyos, Aleluyah! Ang lahat nagmula sa Kanya. Luwalhati sa Diyos, Aleluyah! Ang lahat nagmula sa Kanya. PASASALAMAT SA KALOOB: Tagapanguna AWIT SA PAGTATALAGA: HIMIG PASKOBHP # 18 (Sa himig ng Malamig ang Simoy ng Hangin) 1. Ang himig ng Paskong darating ay daing ng lipunang siil Ang taghoy ng nangaghihirap ay lumayang ganap. 2. Kapayapaang nasa, makakamit na tunay Kung ang pag-ibig ang gabay, katarungan ang tanglaw 3. Ang lahat ng ito'y kakamtin, Kung pag-ibig paiiralin Hayag sa buong daigdig, Si Jesus ang pag-asa natin.
(Ulitin ang 1 at 2 stanza) Tangi kang pag-asa, O Hesus. PANALANGIN NG PAGTATALAGA AT BASBAS: TATLUHANG AMEN PANGWAKAS NA TUGTUGIN/RESESYONAL Pastor
PAGHAHANDA: (Lahat ay inaasahang tahimik at nakatuon ang pansin sa presensya ng Diyos. Nakasara ang cellphone at hindi nakikipag-usap sa katabi.) TAHIMIK NA PAGNINILAY "Magpakababa kayo tulad ni Cristo Jesus: na bagamat siya'y Diyos, hindi nagpilit na manatiling kapantay ng Diyos, bagkus hinubad niya ang lahat ng katangian ng pagka-Diyos, nagkatawang-tao at namuhay na isang alipin. Nang maging tao, siya'y nagpakababa at naging masunurin hanggang kamatayan, oo, hanggang kamatayan sa krus " (Filipos 2:5-8). PROSESYONAL: (Papasok ang Tagapanguna, Pastor at sisindihan ang kandila at Pagbubukas ng Bibliya.) TAWAG SA PAGSAMBA Tagapanguna: Nakatanaw ng isang malaking liwanag ang bayang malaon nang nasa kadiliman. Namanaag na ang liwanag sa mga taong namumuhay sa lupang balot ng dilim. Kapulungan: Bibigyan niya ng liwanag ang mga nasa kadiliman at nasa lilim ng kamatayan at papatynubayan tayo tungo sa daan ng kapayapaan Tagapanguna: At nagpadala Siya sa atin ng isang Makapangyarihang Tagapagligtas, Siya ang kahanga hangang Tagapayo. Ang Makapangyarihang Diyos, walang hanggang Ama ang Prinsipe ng kapayapaan Lahat: Magalak at magdiwang ang buong sanlibutan, sapagkat naghahari na ang Diyos na Makapangyarihan. AWIT NG PAGPUPURI: ♫ Pakinggan Ang Awitan♫ MASP 174 Pakinggan ang awitan, Sa Haring Bagong silang, Dala'y kapayapaan, Ng Diyos sa sanlibutan. Malugod na samahan, Ang anghel sa tagumpay, Makisamang isaysay, Si Cristo'y isinilang, Sa anghel na awitan, Luwalhati sa sumilang Si Cristo'y sinasamba, Na Haring walang hangga, Pagmasda't makikita, Sa kandungan ng ina;
Sa tao'y nakitulad, Puri sa mangliligtas, Nag-anyong isang hamak, Upang ating mamalas; Anghel ay nagsasaad, Luwalhati sa Mesiyas. Diyos ng Kapayapaan, Araw ng Katarungan, Dala'y ilaw at buhay, May panglunas na taglay; Payapang nahihimlay, Taong di mamamatay, Sa mundo'y isinilang, Nang tayo'y bigyang buhay; Pakinggan ang awitan, L'walhati sa sumilang. A-men! IMBOKASYON Tagapanguna TAWAG SA PAGSISISI Tagapanguna - Bawa't isa'y lumapit ngayon sa Panginoong higit na nakauunawa sa ating kalagayan. Ayon sa Kasulatan; "Iwan na ninyo ang dating pamumuhay. Hubarin na ninyo ang inyong dating pagkatao, na napapahamak dahil sa masasamang pita. Magbago na kayo ng inyong mga diwa at pag-iisip; at ang dapat makita sa inyo'y ang bagong pagkato na nilikha ng Diyos, kalarawan ng Kanyang katuwiran at kabanalan. (Efeso 4:22-24) (Sandali ng pansariling pananalangin at paghingi ng kapatawaran sa Diyos) KATIYAKAN NG KAPATAWARAN: Pastor - Si Jesus ang ipinangakong Tagapagligtas na nahayag sa ating buhay sa pamamagitan ng kasulatan. Ang Pagdatal ay isang paglilinis ng ating mga sarili upang tanggapin ang isang Tagapagligtas na mag-aahon mula sa pagkasadlak sa kahirapan at karumihan. Tanggapin natin ngayon ang masayang pagdatal ni Jesus hindi lamang sa mga palamuting ating nakikita kundi mararanasan sa puso at buhay ng bawat mananampalataya. Salamat sa Dios sa Kapahayagan ng Pagdatal. Tugong Awit: ♫SA PAG-IBIG NG DIYOS♫ Sa Pag-ibig ng Diyos, Kanyang ibinigay, Bugtong Niyang Anak sa krus ay namatay; Muli S'yang babalik laking kagalakan, dahil sa pagmamahal. PAGBASA NG BANAL NA KASULATAN: Mateo 5:17-20 MENSAHE SA AWIT: ANG MENSAHE SA SALITA: "Ang Pagdatal ni Kristo ay Pagsasakatuparan" TAWAG SA PAGHAHANDOG Tagapanguna - Ang ating mga taus-pusong paghahandog ay nagbubunga ng ibayong pagpapala sa nagkakaloob nito. Dalhin ng bawa't isa ang kaniyang kaloob sa Panginoon bilang tanda ng pasasalamat sa mga pagpapalang mula sa Diyos; Nasusulat; "Ang bawat isa'y dapat magbigay ayon sa sariling pasiya, maluwag sa loob at di napipilitan lamang, sapagkat ang ibig ng Diyos ay kusang pagkakaloob." (2 Corinto 9:7)
AWIT SA PAGHAHANDOG: ♫PASKO NA NAMAN♫ Pasko na naman o kay tulin ng araw Paskong nagdaan, tila ba kung kalian lang Nagyon ay Pasko tayo ay mag awitan Ngayon ay Pasko tayo ay magmahalan Pasko, pasko, pasko na naming muli Tanging araw na ating pinakamimithi: Pasko, pasko, pasko na naming muli Ang pag-ibig maghahari. PANALANGIN NG PASASALAMAT SA MGA KALOOB: Tagapanguna AWIT NG PAGTATALAGA: ♫SANGLIBUTAN AY MAY TUWA♫ MASP #90 Sanglibuta'y may kat'waan sa haring pagdatal; Puso nati'y tatahanan, mundo'y mag-awitan, Mundo'y mag-awitan, mundo, mundo'y mag-awitan. Si Jesus ay ipagdiwang, tana'y mag-awitan; Bukid, burol, kapatagan; Galak ang isaysay, Galak ang isaysay, galak, galak ang isaysay. Kasalana'y naparam na, kalungkuta't dusa; Naparito at ang dala, pala at ginhawa, Pala at ginhawa, pala, pala at ginhawa. Mundo ay paghaharian, ng katotohanan; Ang biyayang kaligtasan, kakamtan ng bayan, Kakamtan ng bayan, tunay, kakamtan ng bayan. Amen PANGWAKAS NA PANALANGIN: PAGPAPALANG APOSTOL: Tugong Awit: Pastor
Unang Linggo sa Pagdatal Disyembre 2, 2018 Huwag ka nang Umiyak! Lucas 7:11-13 Ito ang unang lingo ng Pagdatal. Ilang araw na lang at sasapit na ang kapaskuhang inaasam ng karamihan. Ngunit nararamdaman na ba natin ang tunay na espiritu ng kapaskuhan? O mas nakatuon ang ating pagdiriwang ng espesyal na panahong ito sa mga materyal na bagay na maari nating matanggap? Tila ba naisang-tabi na ang dapat sentro ng selebrayong ito. Ang kapanganakan ng ating Panginoong Jesu-Kristo. Ang Pagdatal ng Diyos. Ang pagdating ng Emmanuel. Sabi sa umpisa ng isang awit, "Huwag ka nang umiyak sa mundong pabago-bago. Pag-ibig ko ay totoo". Ang bahagi ng kantang ito ay madalas nating naririnig sa teleseryeng "Ang Probinsyano". Tunay nga nagbabago na ang ating panahon. Marami tayong naririnig na mga iyak; iyak na kung saan sila ay naghahanap ng tunay na kalinga, naghahanap ng tunay na pag- ibig sa kabila ng magulong mundo na ating ginagalawan. Ngunit ang bahaging ito ay binanggit din ni Jesus nang kanyang makasalubong ang isang babaeng balo na namatayan ng kaisa-isang anak. Batay sa ating batayang talata sa linggo na ito, si Jesus kasama ang kanyang mga tagasunod ay pumasok sa isang maliit na bayan na tinatawag na Nain. Nang siya ay palapit na sa pintuan ng bayan, nasalubong nila ang libing ng kaisa-isang anak na lalaki ng biyuda. Nahabag ang ating Panginoon nang kanyang makita ang ina ng namatay kung kaya't sinabi niya rito. "Huwag ka nang umiyak" Nahabag si Jesus sa balo dahil batid Niya na sila ay isasantabi lamang ng kanilang lipunan. Mababa ang pagtingin sa mga balo at sila ay kabilang sa least, last and lost ng kanilang lipunan. Kaya't ganoon na lamang ang pagkahabag ng Diyos nang makita Niya ito. Sa ating kasalukyang panahon, maraming mga tao ang nawalan ng mahal sa buhay. Nandiyan ang mga ina na nawalan ng mga anak dahil sa iba't-ibang kalamidad na sumalanta sa ating bansa. Kasama na rin ang mga ina na nawalan ng anak dahil sa laban sa droga, mga menor de edad na bigla na lamang nawala at ang iba naman ay napatay na lamang ng basta-basta. Nawa'y gaya sa ating batayang talata sa linggo na ito, kung saan ang ating Panginoong Jesu- Kristo ay dumamay sa isang balo na nawalan ng isang anak at nagwika ng "HUWAG KA NANG UMIYAK", ay atin ding gawin ang ministeryong ito sa mga taong alam nating labis na nangangailangan ng kalinga, sila na ang tanging pag-asa na lamang ay ang Panginoon. Hindi man natin kayang bumuhay ng patay ngunit kaya natin buhayin ang tunay na espiritu ng pagdamay lalo na ngayong kapaskuhan. Hindi man natin kayang pawiin ang kanilang kalungkutan ngunit gaya ni Jesus, kaya nating tindigan ang misyon ng Diyos sa pamamagitan ng kanyang mga salita at pagbibigay kalakasan sa mga nanghihina. Ang pagdatal ng Diyos sa ating buhay ay ating naranasan at nakapag-bigay ito ng pag-asa sa atin. Ang Pagdatal ng Diyos sa ating kalagitnaan ay pagkakaloob niya ng pag-asa para sa lahat. Ang Emmanuel ay nangangahulugan na kasama natin ang Diyos. Bilang mga mananamapalataya at alagad ng Diyos sa nagbabagong panahon, tayo ay hinahamon din na maging Emmanuel sa mga taong nagdurusa, sa mga walang inaasahan kundi ang Panginoon,
sa mga taong iniwan na ng pag-asa. Nawa ngayong kapaskuhan ay ating maipadama sa kanila na ang Kapaskuhan ay pagdamay at pag-alala na mayroong pag-asa. Kung nais nating maranasan ang Emmanuel, tayo ay hinahamon na maging Emmanuel din sa mga taong nagluluksa. Ang ating pagtulong, pagsama at pakikinig sa panawagan ng mga api ay isang malaking halimbawa ng pagdamay. Nawa'y ating maipadama sa bawat pagtangis ng luha sa kanilang mga mata na may isang Emmanuel na magpapahid nito. Ikaw at ako ay maaaring maging Emmanuel. Ikaw at ako ang magsusulong ng misyon ni Cristo sa nagbabagong panahon. Amen. Pastor Moses John G. Luciano UCCP-Talon
Ikalawang Linggo sa Pagdatal Disyembre 9, 2018 ANG PAGDATAL NI KRISTO AY PAGPAPALAYA Lucas 4:16-21 Muli nating ipinagdiriwang ang Pagdatal ng ating Panginoon at Tagapagligtas na si Hesus. Tayo ay nagkakaroon ng kagalakan, kapag ang ganitong mga panahon ay nasasapit natin, sapagkat kahit papaano ay naiibsan ang mga bigat ng pasanin ng ating buhay mula sa problemang pangpamilya, panglipunan at kung minsan ay dumadagdag pa ang mula sa ating simbahan. Ngunit ganoon pa man hindi kayang pigilan ang ating pananampalataya ng lahat ng mga problemang ito, sapagkat tayo ay naniniwala na ang patnubay at gabay ng ating Panginoon ay hindi nagbabago at hindi nagmamaliw anuman ang kalagayan natin sa buhay. Ang linggo ring ito ay kasabay ng pagdiriwang at pag- alala natin sa tinatawag na International Human Rights Day Celebration kung saan ay mas higit nating inaalala at patuloy na binibigyan ng halaga ang mga taong nagtataguyod at ipinaglalaban ang bawat karapatan ng bawat indibiwal na may kalayaan at pagpapaunlad ng kaniyang ikinabubuhay. Pinasasalamatan natin sila at nawa'y patuloy silang bigyan lakas ng Diyos sa kanilang pakikibaka at pagtataguyod ng makatarungang paglilingkod sa bawat sambayanan. Gayundin ay ating alalahanin ang mga biktima ng kawalang katarungan, lalo na yung mga biktima ng EJK dito sa ating bansa. Bagamat sa bibig mismo ng pangulo nanggaling ang pag-amin na ang tanging kasalanan lamang niya sa bayan ay ang EJK, para sa atin ito ay isa ng malaking tagumpay lalo na sa mga pamilya ng biktima. Bagamat hindi pa tapos ang laban, naniniwala tayo at maging si Representative Neri Colmenares na ang pag-amin ng pangulo ay isa ng paraan upang ito ay magamit ng International Criminal Court upang makasuhan siya sa mga darating at tamang panahon. Hindi man natin makamtan sa ngayon ang malawakang hustisya sa mga biktima at sa kanilang pamilya ay alam natin na ang Diyos ay hindi rin natutulog upang ang lahat ng ito ay hindi magkaroon ng tunay na katarungan. Mula naman sa tekstong ating binasa, kapansin-pansin na dito ay ipinapahayag ni Hesus ang Kanyang malalim na malasakit sa mga mahihirap at inaapi kung saan ang Mabuting Balita ay patuloy na naihahayag sa mga nasa abang kalagayan at ang Espiritung nagpapalakas at nagbibigay ng kalayaan ay nararamdaman ng bawat biktima ng karahasan at pang-aapi. Hindi madaling gawain o tungkulin ang maging instrumento ng pagpapalaya, ngunit ito ay inako ni Hesus upang mas maramdaman ng sangkatauhan ang tunay at makatarungang pagliligtas na maging ang kanyang sariling buhay ay iniaalay upang ikaw at ako ay mapalaya sa ating mga abang kalagayan at kahirapan. Kung ang Pagdatal ay Pagpapalaya, sa anong aspeto ba ng ating buhay dapat tayo lumaya? Masyado nang palasak sa atin at marami na tayong mga sermon at BTR na narinig sa Teksto ng Lucas 4:16-21 at marahil ay marami na tayong natutuhan sa mga ito, pwede bang baguhin naman natin ang usapin ng pagpapalaya ay maihambing naman natin para sa ating mga sarili at maging sa ating mga tungkuling ginagampanam sa Iglesya, Kumperensya at Cluster o maging sa pang-opisina at tahanan na ating
kinabibilangan. Balikan lang po natin yung katanungan na sa anong aspeto ng ating buhay dapat tayo ay lumaya? Una, May mga taong kapag naupo na sa kapangyarihan ay parang ayaw ng bumaba at hindi na marunong makinig sa mga hinaing ng mga taong nakapaligid sa kanya, lalo na sa mga taong naglagay at nagluklok sa kanya. Halos wala na siyang panahon na iparamdam sa kanyang mga nasasakupan ang salitang pagmamalasakit. Patuloy siyang nalulunod sa mga accomplishment ng kanyang administrasyon at tila baga para sa kanya ang dami ng activities at pag-unlad ng mga resources ay sapat na upang manatili ang salitang pag-unlad. Bagamat batayan nga ang resources sa pag-unlad, ngunit ang madalas nalilimutan ng mga taong nalulunod sa kapangyarihan ay sa tunay na pag-unlad nakakamtan ang kalayaan at kapag ang iyong nasasakupan ay nagkakaroon ng malakas na boses na pinaglalaban ang kanilang karapatan, natututong pahalagahan ang bawat isa lalo na ang kanilang mga kakayahan. Ito ang masasabing kong tunay na ang kalayaan ay nakamtan na. Kaya nawa ay maging eye opener ito sa ating lahat na dapat ang unang palayain natin sa ating mga sarili ay huwag tayong maging ganid sa tungkulin at kapangyarihan na alam naman nating ito ay ipinagkatiwala lamang sa atin. Ikalawa, May mga taong tanggap lamang ng tanggap ng tungkulin o posisyon, ngunit ang katotohanan ay hindi naman alam kung ano ang kanilang gagawin at kung paano pauunlarin at kanilang mga tungkulin. Mga kapatid, kung ang hatid ng pagdatal ay pagpapalaya, palayain muna ang ating sarili sa pagkukunwari. Baka naman talaga hindi mo kaya ang tungkuling inaatang sa iyo ay pinipilit mo lamang. Mahiya po tayo sa Diyos at sa mga taong umaasa sa atin na tayo ay makakatulong sa kanila, ngunit ang katotohanan ay hindi naman pala. Walang masama sa pag-amin ng hindi mo kaya, sapagkat ang tunay na nanunungkulan ay marunong palayain ang sarili sa kung anong mga bagay ang kaya at hindi niya kaya. Ikatlo, May mga taong hanggang ngayon ay makikitid pa rin ang kaisipan at nagbubulag- bulagan sa mga nangyayari sa kanyang pamayananan at ayaw makialam o walang pakialam kasi hindi naman siya apektado. Palayain muna ang sarili sa ganitong istilo ng pamumuhay, hindi iyan ang disenyo ng Diyos para sa iyo. May mga members na pag ang pastor ay nakitang nakikisama sa komunidad at nakikibahagi sa anumang kasiyahan, naku, galit na galit na; hindi nila alam na ang church ang ipinakikisama ng pastor sa komunidad. Gayundin, kapag nakita ang mga pastor sa lansangan at nakikibaka, sasabihan na ng kung ano ano at hinusgahan na. Kaya kamakailan lamang ay may lumabas na balita na ang UCCP=NPA, bagamat naglabas na ng statement ang ating pambansang tanggapan na hindi tama ang pagtatatak o red-tagging. Ginagawa lamang natin ang tunay na paglilingkod sa mga mahihirap at inaapi gaya ng ginawa ng ating Panginoong Hesus. Palayain muna ang sarili sa makitid na pag-unawa at pananaw. Malinaw sa pagpapayahag ni Hesus na ang tunay na pagpapalaya ay kung paano tayo natututo sa ating mga karanasan, maging ito man ay tagumpay o kabiguan. Gawin nating very personal ang mensahe ng pagpapalaya para sa ating mga sarili at maging sa ating mga kakayahan, huwag tayong magkunwaring magaling at maraming alam, na ang totoo ay hindi naman. Si Hesus ay hindi nagkunwari. Kung paanong isinabuhay niya ang kanyang nabasa sa sulat ni Isaias 61:1-2, naging batayan niya ito sa paglilingkod at hindi
siya namili ng pinaglingkuran. Kung ang Pagdatal ay Pagpapalaya, PALAYAIN MUNA ANG IYONG SARILI. Sa Ngalan ng Ama, Anak, At Espiritu Santo. Amen Rev. Noel S. Roxas UCCP Amadeo
Ikatlong Linggo sa Pagdatal Disyembre 16, 2018 PAGDATAL NI KRISTO, PAGTANGGAP SA TAO Lucas 19:1-10 Siguro po ay marami na rin tayong narinig na iba't-ibang mensahe tungkol sa pagsilang ng ating Panginoong Hesus. Ang Kapaskuhan ay may mas malalim na kahulugang higit sa ating pang- unawa at kaalaman. Nasa ika-3 linggo na po tayo ng paghahanda para sa pagdatal ng Kristong Tagapagligtas. Sinindihan natin ang ika-3 kandilang sumasagisag sa kagalakan. Kagalakan ang mensahe ng paghihintay sa Mesiyas, dahil ang sabi ng anghel ng Panginoon doon sa mga Pastol, "Huwag kayong matakot, ako'y may dalang mabuting balita para sa inyo na magdudulot ng malaking kagalakan para sa lahat ng tao. Sapagkat isinilang ngayon sa bayan ni David ang inyong Tagapagligtas, ang Kristong Panginoon." Sa ating batayang talata ay ipinakikilala ang buhay ni Zaqueo at ang kaugnayan niya sa kwento ng Pasko. Si Zaqueong pandak ay mayaman. Yumaman dahil sa maling paraan; maniningil ng buwis. Kanya ang kapangyarihan ng pagtatasa ng buwis. Tiwali at labis na nagpapahirap sa kanyang mga kababayan; marami ang galit sa kanya. At dahil mayaman nga siya ay kaya niyang bilhin ang lahat ng maibigan niya. Ngunit sa kabila nito ay hindi siya masaya. May isang bagay siyang hinahanap na hindi kayang bilhin ng salapi. Huwag nating isipin na mabibili ng salapi ang lahat ng tunay na kahulugan ng buhay. Being rich is not the answer. Spiritual welfare is much more important than having all material comforts that money can buy. Money and wealth can serve some purpose, but not in all instances. Ang buhay ay wala sa dami ng kayamanan. Dahil ang sabi po sa Mateo 16:26, "Anong mapapala ng tao kung makamtan man niya ang buong sanlibutan, ngunit mapapahamak naman ang kanyang kaluluwa?" May isang bagay si Zaqueo na gustong makita, kaya't naghahanap siya. Tayo, kapag may isang bagay na gustong makita, kailangan ding maghanap. Nang mabalitaan ni Zaqueo na si Hesus ay daraan sa kanilang lugar ay nagkaroon siya ng masidhing pagnanais na makita ito. Kaya't nagmamadali siyang pumunta sa lugar na daraanan ni Hesus. Subalit maraming tao ang nagnanais ding makita si Hesus at dahil pandak, halos imposibleng makita niya ang Panginoon. Ang ginawa niya ay umakyat sa puno ng sikomoro. Sa pagdaan ni Hesus sa kinaroroonan niya Ito'y tumingala, itinuro at tinawag siya. "Zaqueo, bumaba ka riyan, pupunta Ako sa iyong bahay." Ang pagpapababa kay Zaqueo ay mula sa kanyang mataas na kalagayan. Magpakumbaba at talikuran ang dating makasalanang buhay. Nang makita at makilala ni Zaqueo ang Panginoon, magalak na tinanggap niya ito. Kinilala ang kanyang pagkakasala at nagpasyang magbagong buhay. Ang sabi niya, "Panginoon, ipamimigay ko po sa mahihirap ang kalahati ng aking mga kayamanan. At kung ako'y may nadayang sinuman, isasauli ko ito sa kanya ng maka-apat na beses." Maaaring nawala kay Zaqueo ang kayamanang materyal, ngunit ang pumalit naman ay kayamanang panglangit. May kapakumbabaang lumapit isya sa Diyos, nagsisi. At dahil dito, may kagalakan siyang tinanggap ng Panginoon. Sa ating panahon, marami pa ring mga Zaqueo. Mga taong walang iniisip kung hindi ang magpayaman kahit sa maling paraan. Madaling masilaw sa kislap ng salapi. Ang salitang satisfaction ay waring hindi nararamdaman. Ang salapi ang dinidiyos. Walang pakialam sa
kapakanan ng kanyang kapwa. Ang nakalulungkot ay kung sino pa ang dapat maging huwaran, ngunit nagiging katitisuran at malaking suliranin ng ating lipunan. Ngunit hindi lamang si Zaqueo ang nais ng ating Diyos na maligtas, kung hindi maging ang buo niyang sambahayan. Ang lugar ng pakikipagsalo ni Hesus ay sa bahay ni Zaqueo. At sa gayon, masasabi rin ng Diyos na ang pagliligtas ay dumating sa ating buong sambahayan. Hindi lamang pang-indibiduwal ang kaligtasan kundi pangtahanan, pangkomunidad, panglipunan. Ang pagtutuwid na ginawa ni Zaqueo ay pagpapala para sa mas marami. Ang ating tema, Pagdatal ni Kristo, Pagtanggap sa Tao, nawa'y tularan natin ang buhay ni Zaqueo. Ang pananabik na makita si Hesus, ang pagmamadali na makilala Siya, ang kagalakan na tanggapin at ang desisyon na magbagong buhay. Bumaba mula sa mataas na kalalagayan, buong pusong nagpapakumbaba, inamin ang lahat ng kasalanan at nagpasyang magbabagong buhay. Kung ito po ay ating maisasapamuhay, tunay na mararanasan natin ang kagalakan at kapayapaang hatid ng pagdatal at pagsilang ng ating Panginoong Hesus. Mga magulang at mga kapatid, ang pagdiriwang natin ng kapaskuhan ay mawawalan ng kabuluhan kung ang sentro nito ay ang ating sarili. Ngunit kung naroon sa ating puso ang kahandaang tumugon at abutin ang ating kapwa, mararanasan natin ang kagalakang hatid ng kanyang pagsilang. Maging daluyan tayo ng kanyang pag-ibig at pagpapala para sa iba. Ang pagdatal ng ating bagong pagkatao ay dapat magbukas sa ating mga puso at isipan upang abutin ang maraming tao na maghahanap ng kapayapaan at pag-asa. Bilang hamon sa bawat isa, tayo na tumanggap sa ating Diyos bilang Panginoon at Tagapagligtas, na kung paanong tinanggap Niya si Zaqueo na nagsisi at nagbago, sana ay gayon din ang maging damdamin natin sa ating kapwa, lalo't higit doon sa mga kapwa natin na nangangailangan ng ating tulong, pagkalinga, pang-unawa, kalakip ang pag-ibig at kagalakan. Katulad ni Zaqueo, patuloy tayong umasa, magtiwala at maghintay na magaganap ang inaasam nating pagbabago sa buhay ng bawat isa sa atin at sa buhay ng pamayanan kung saan tayo ay kabilang. Ang Panginoong Hesus ay isinilang upang bigyan tayo ng pag-asa kung tayo ay magtitiwala at mananalig sa kanya. Ang Pasko ay panahon ng pagbibigay at pagtanggap. LP Lydia V. Gutierrez UCCP Amadeo
Ikaapat na Linggo sa Pagdatal Disyembre 23, 2018 Pagkakasundo: Diwa ng Misyon sa Nagbabagong Panahon. 2 Corinto 5:19, Mateo 5: 9 Ang pagdatal ng Panginoon sa sanlibutan ay pagtupad sa pangako ng Diyos na pagli- ligtas sa sa ngkatauhan. Ngunit ang diwa ng kapanganakan ni Jesus ay binura na ng materyal na hangarin ng tao, natutunan natin na ang pasko ay regalo ng mga ninong at ninang, bonus at 13th month pay sa mga may trabaho at kabi-kabilang reunion ng mga pamilya at magkaklase. Ang iba'y tina wag ng holiday para mamasyal sa mall da-hil may sale at ang iba'y namamasyal sa magagandan g lugar. Malinaw na sa nagba- bagong panahon nalimutan na ng tao ang tunay na hangarin ng kanyang pagsilang. Sa bago nating panahon ay di na maunawaan ng tao ang tunay na layunin ng Pangi- noon sa ka nyang pagkakasilang sa mundong ito. Dahil nais ng Panginoon ay kung paano maipagkakas undo ang tao sa Diyos? At kanino baga nagkasala ang tao? At to- too bang nagkasala ang tao? A yon sa Sulat sa mga taga-Roma 3:23: "Sapagkat ang lahat ay nagkasala at walang sinuman an g nakaabot sa kaluwalhatian ng ating Diyos." Sinasabi ng tekstong ito na ang lahat ng tao'y nagk asala at walang ginawa ang tao para makipagkasundo sa Diyos. Kaya lahat ng tao ay nasa bi ngit ng pagkapahamak sanhi ng ating mga kasalanan. Kaya anong ginawa ng tao kundi ang m agpatuloy sa pagkakasala. Ngunit ano naman ang ginawa ng Diyos? Siya ang lumapit sa atin p ara ayusin ang relasyon ng tao sa Diyos na sinira ng ating mga kasalanan. Mga kapatid, nais ko ng tingnan ang paraan ng Diyos sa kanyang pakikipagkasundo sa tao. Ang Di- yos kapag nais m akipagkasundo sa tao, di niya binibilang ang iyong kasalanan at di niya iniisip isumbat sa atin ang ating mga kasalanan. Bagkos naghahari sa kanyang puso ang habag at pagmamahal sa ating lahat na kaniyang mga nilikha. Kaya sa pa- mamagitan ni Cristo'y ginawan nga niya ng par aang makipagkasundo sa Kanya ang sangkatauhan. Ayon kay Apostol Pablo sa 2 Corinto 5:19, "Ang ibig kong sabihin ang tao'y ibinibilang ng Diyos n a kanyang kaibigan sa pamamagitan ni Cristo, at nililimot na niya ang kani- lang mga kasalanan. At ipinagkakatiwala niya sa akin ang balitang ito." Ganyan ang ating Diyos. Nakikipagkasundo sa tao na walang ibang ninanais sa atin kundi ayusin ang ating sinirang relasyon sa Diyos. Kay a sa pamamagitan ni Cristo ang mga kasalanan natin ay napatawad na at ang parusa sa atin ay i nalis na. May isa pong kwento na aking nabasa. May dalawang magkaibigan ang naglakbay sa di syerto. Habang ang dalawa ay naglalakad ay nagkapikunan sa kanilang pag-uusap. Sinampa l ni Pedro si Juan. Si Juan ay tumahimik na lamang bagamat siyay nasaktan sa pagkakasampa l ni Pedro. Siya'y sumulat na lamang sa buhanginan ng ganito: "Sa araw na ito, ang aking matalik na kaibigan ay sinampal ako sa aking mukha." Silay nagpatuloy sa paglalakad hanggang makatagpo ng isang munting lawa at nagpas ya silang maligo sa lawa. Sa di inaasahan si Pedrong nanampal kay Juan ay malulunod at iniligt as agad ni Juan si Pedro. At muli siyang sumulat sa bato na nag- sasabing: "Sa araw na ito ang aking matalik na maibigan ay aking nailigtas." Nagta-nong si Pedro kay Juan: "Matapos kitang s aktan kanina, nagsulat ka sa buhanginan. Ngayon naman ay sa bato. Bakit?" Sumagot si Juan Kung mayroon man sa atin nakakapanakit, dapat isinusulat natin sa buhan ginan, dumating man ang hangin ng pagpapatawad ito'y kusang mabubu- ra. Ngunit sinumang gumawa ng kabutihan sa atin, dapat iukit natin sa bato upang dumating man ang hangin di ni
ya ito mabubura. Mga kapatid sa kwentong ito ipinapakita na di kinakailangang tuwing may nakaka- panakit sa atin ay gantihan natin sila. Ang paraan ng pakikipagsundo ay dapat natin matutunan manahimi k. At hintayin ang pagkakataong makagawa tayo ng kabutihan sa kanya tulad ng pagliligtas ni J uan kay Pedro. Subalit sa maraming mga tao ang pagkakasala ng ating kapwa ay dapat pinarurusa- han nati n sa kanilang masamang ginawa. Sa ganito bang paraan ay makakamtan natin ang kapaya paan at matatamo ba natin ang pakikipagkasundo? Tulad ng kapa-yapaan sanang isinusulong ng ating pamahalaan na ipinatigil ng pangulo kaya di matuloy-tuloy ang usapan kasi ang b inibilang ng ating pamahalaan ang kasalanan ng nasa kabilang panig. At ngayon ang pangul o ay nagdeklara ng digmaan sa mga sumasalungat sa pamahalaan, digmaan sa mga paaralan na siyang lugar daw ng paghihikayat para labanan ang pamahalaan na ayon sa mga lider ng paaralan ay di totoo at maging ang mga simbahan ay nasa alanganin na rin na ang tanging hanga-rin ay pangalagaan ang karapatan ng tao. Mga kapatid balikan natin ang layunin ng kap anganakan ni Jesus sa sabsaban, isang payak na pagkakasilang. Ngunit ang ta- nging hangari n ay maipagkasundo ang tao sa Diyos para makamtan natin ang tunay na kapayapaan. Alam n inyo, mga kapatid, God is a peace-loving God, and a peace-making God na di lamang siya nana tiling isang sanggol kundi isinakatuparan niya ang pangakong pagliligtas sa pamamagitan ng kanyang kamatayan at pagkabuhay na mag-uli. Ito ang natatanging paraan ng Diyos na da lhin sa atin ang katarungan at ang walang hanggang kapayapaan sa pagitan ng mga taong n aghimagsik sa ating Diyos na mapagpatawad. Dahil ang gawa ng mabiyayang Diyos sa mga taong naghimagsik sa kanya ay bigyan sila ng bagong buhay, sa mga suwail ay pinagkalo -oban niya ng pananampalataya at ibinibilang niyang mga anak. Kaya kung tayo'y kanyan g mga anak, ang Ama natin ay ang Diyos. Alam natin na ang ating Ama ay maibigin sa kapayapaan, tayo ring mga anak ng Di- yos ay d apat na maibigin din sa kapayapaan. At maipapakita natin sa ating kapwa ang pagiging maib igin sa kapayapaan. Kung tayong mga mananampalataya ay la- ging nagtatayo ng mga tulay ng pagkakasundo sa ating kapwa. At huwag nating hayaang ang sama ng loob, ang galit, ang poot dahil sa ginawa sa atin ay manatili sa ating puso. Bagkus ang maghari sa atin ay pa g-ibig na ang tanging hangarin ay pakikipagkasundo at pagkakaisa. Ito ang misyon ng Panginoon na di nagbabago kailanman, ang sabi po ng isang awit: To love the Lord our God is the heartbeat of our mission, the spring from which our servic e overflows. Across the street, all around the world, the mission's still the same: Proclaim and live the truth in Jesus' name. Ang pagibig sa Diyos si- yang pintig ng misyong dumadal oy sa pamamagitan ng paglilingkod para ipagka- sundo ang tao. At ito'y nanatiling misyon magbago man ang panahon at magbago man ang mundo. Dahil nais ng Diyos na tayong lah at ay makasama sa kanyang ka-harian. Kaya sa pagdatal ni Jesus ginawa niyang tulay ang kan yang buhay para ma- ipagkasundo tayong lahat sa Diyos. Rev. Josue Buena UCCP Kaymisas
Unang Simbang Gabi Disyembre 16, 2018 ANG PAGPAPAKATOTOO SA NAGBABAGONG PANAHON Lukas 21:25-38 PANIMULA: Magandang gabi po mga kapatid alam kong excited na ang lahat sa pagsapit ng Pasko sapagkat pagsapit pa lamang ng September 1, pamaskong awitin na ang ating naririnig. At ngayon nga sa ating unang simbang gabi ay masaya ang lahat. Kahit maraming problema tayong pinagdadaanan, masaya pa rin tayo sa pagsapit ng Pasko. May mga maagang namili ng mga regalo, bagong damit at panghanda sa Noche Buena at sa mismong araw ng Pasko. Nawa makumpleto natin ang siyam na gabi o madaling araw na pagsamba sa ating dakilang lumikha. Ito rin ay panahon ng pagbubulay bulay sa mensahe ng Pagdatal ng ating Panginoong Hesus. Ngayon samahan nawa tayo ng Banal na Espiritu at bigyang karunungan sa pagbubulay ng Salita ng ating Panginoon Ang Pagpapakatotoo sa nagbabagong panahon ay; ANG PAGLILIGTAS MULA SA SISTEMANG PANG RELIHIYON AT LIPUNAN SA PAGDATING NI KRISTO. 25"Magkakaroon ng mga tanda sa araw, sa buwan, at sa mga bituin. Sa lupa, ang mga bansa ay masisindak at malilito dahil sa ugong at mga daluyong ng dagat. 26Ang mga tao'y hihimatayin sa takot dahil sa pag-iisip sa mga sakunang darating sa sanlibutan; sapagkat mayayanig at mawawala sa kani-kanilang landas ang mga planeta at iba pang katulad nito na nasa kalawakan. 27Sa panahong iyon, ang Anak ng Tao'y makikita nilang dumarating na nasa alapaap, may dakilang kapangyarihan at malaking karangalan. 28Kapag nagsimula nang mangyari ang mga bagay na ito, magalak kayo sapagkat malapit na ang pagliligtas sa inyo." V Sa aklat ni Daniel ay ating mababasa: 13Patuloy ang aking pangitain. Ang nakita ko naman ay isang tila taong nakasakay sa ulap. Bumaba ito at lumapit sa nabubuhay magpakailanman. 14Binigyan siya ng kapamahalaan, ng karangalan at ng kaharian. Siya ay paglilingkuran ng lahat ng tao, bansa at wika. Ang pamamahala niya ay di matatapos, at hindi mawawasak ang kanyang kaharian. (Daniel 7:13 -14) Sa panahon ng ating Panginoong Hesus, ang mga lider ng relihiyon, Saserdote at Eskriba ay makapangyarihan at kasabwat ng mga lokal at dayuhang pinunong pampulitika. Kung kaya't ang pagsasamantala sa mga mahihirap ay nararanasan. Ang mga alagad ni Jesus ay pinaalalahanan na huwag matukso sa kapangyarihan at madaya ang sarili sa paggawa ng kasamaan. Nagbigay ng babala si Jesus sa mga alagad tungkol sa mga palatandaang mararanasan sa bayan ng Diyos. Babagsak ito ngunit hindi mabubunot at dahil dito ay malalaman nila ang takbo ng nagbabagong panahon. Sa taong ito ng 2018 ay nakaranas ang ating bayan ng kahirapan mula ng umiral ang TRAIN law, takot sa marahas na kampanyang kontra-droga, kalituhan sa mga maniobrahan sa liderato sa senado at kamara, pagpapatalsik sa Chief Justice ng Supreme court, pagbawi sa amnesty na
iginawad ni dating Pangulong PNoy kay Trillanes, pagkasayang ng mga buhay dahil sa pagmimina na nang dumating ang bagyong Ompong maraming natabunan sa pagguho ng lupa sa Itogon, Benguet at Naga, Cebu. Sobrang taas na mga bilihing sinisimbulo ng siling labuyo na P1000/kilo. Ang NFA rice, pinakamababa nga ang presyo (P27), subalit sa haba ng pila bago makabili ng tatlong kilo na bigas ay mapapabuntong hininga ka na lang. Naalala ko ang The Barangay Jokers sa Eat Bulaga nang sabihin ni Doc Jimmy Santos kay Anjo Yllana na na-high blood siya. Kaya ang sabi ni Anjo ay huwag kakain ng matatabang pagkain o ma-cholesterol. Sagot ni Doc Jimmy hindi naman ako sa matatabang pagkain na highblood eh kundi sa matinding pagtaas ng presyo ng mga gulay. Naranasan ng Bayan ng Diyos ang hirap at pagbagsak ngunit muling nakabangon. Ang tagumpay ay nakasalalay sa atiing Diyos na makapangyarihan at sa pamamagitan ng pagkilos, pananampalataya at matiyagang paghihintay sa pagdatal ni Kristo. Gayon din hindi tayo mananatili sa ganitong kalagayan. Ang Diyos ay malapit sa atin upang tayo ay tulungan at mapagtagumpayan ang mga pagsubok na ito sa ating mga buhay. Kaya sa araw ng Pasko huwag kang malulumbay. Ipagdiwang pa rin ang araw na dakila. Ang Pagpapakatotoo sa nagbabagong panahon ay; MANATILING NAKAUGNAY ANG ATING BUHAY SA DIYOS. 29At sinabi sa kanila ni Jesus ang isang talinghaga: "Tingnan ninyo ang puno ng igos at ibang punongkahoy. 30Kapag nagdadahon na ito, alam ninyong malapit na ang tag-araw. 31Gayon din naman, kapag nakita ninyong nangyayari na ang mga ito, malalaman ninyong malapit nang maghari ang Diyos. 32Tandaan ninyo: magaganap ang lahat ng ito bago mamatay ang lahat ng taong nabubuhay sa ngayon. 33Mawawala ang langit at ang lupa, ngunit ang mga salita ko'y hindi magkakabula." V Maraming pangyayari ang magaganap bago ang pagkawasak ng Jerusalem. Tiyak ang mga sinabi ng Panginoon gayon din naman tulad sa puno ng igos malalagas ang dahon subalit muling magkakadahon. Ang iglesya ay tinawag na isapamuhay ang pananampalataya na hindi sumasang-ayon sa ganitong katangian ng buhay upang Siya ay tunay na makagampan sa misyon ng ating Panginoong Hesus sa nagbabagong panahon. Sa pamamagitan ng ating pananampalataya, ang paglilingkod at pagsasapamuhay ng ating buhay ay nakaugnay sa Diyos. Si Hesus ang modelo ng ating mga buhay. Tularan ang kanyang mga ginawa, namumuhay ng may pag ibig at malasakit sa kapwa. Lalo na ngayon sa nagbabagong panahon, sa epekto ng mga polisiya at teknolohiya. Nagbabago ang kalagayan sa ating mga pamumuhay bilang mga mananampalataya. Na-divert ang ating oras, pananaw at relasyon sa pamilya at iglesia. Kayat sikapin nating maging panuntunan ang itinuro ng ating Panginoon. Sa kabila ng pagbabago na nangyari sa buhay niya ay nanatiling may panahon at pag ibig sa kapwa. Higit na mahalaga ang ating relasyos sa Diyos. Ang Pagpapakatotoo sa nagbabagong panahon ay; MAGING HANDA SA PAGBABAGONG GAGAWIN NI KRISTO.
34"Mag-ingat kayo na huwag magumon sa katakawan at paglalasing at mabuhos ang inyong isip sa mga intindihin sa buhay na ito; baka abutan kayo ng Araw na yaon na hindi handa. 35Sapagkat darating iyon nang di inaasahan ng tao sa buong daigdig. 36Kaya't maging handa kayo sa lahat ng oras. Lagi ninyong idalangin na magkaroon kayo ng lakas upang makaligtas sa lahat ng mangyayaring ito at makaharap sa Anak ng Tao." 37Araw-araw, si Jesus ay nagtuturo sa templo. Kung gabi umaalis siya at nagpaparaan ng magdamag sa Bundok ng mga Olibo. 38Kaya't maaga pa'y nagtutungo na sa templo ang mga tao upang makinig sa kanya. Noong unang panahon matindi ang kasamaan ng tao kaya nalungkot ang Diyos. Dahil dito ipinasiya niyang lipulin ang tao at lahat ng nilalang sa ibabaw ng lupa sa pamamagitan ng isang malaking baha. Ngunit may isang lalaking matuwid na kinalugdan ng Diyos ito ay Noe na pinagawa ng isang malaking daong. Siya at ang kanyang sambahayan ay nakaligtas. (Genesis 6 - 8). Nagbigay ng babala ang Diyos ngunit hindi nakinig ang mga tao sanhi na sila ay mapahamak. Maging handa tayo ito ang paalala ng ating Panginoon hindi natin alam ang oras at araw ng kanyang muling pagparito. Ipinahayag Niya na maging mapagbantay at laging gising, maging masigasig na tumutupad ng mga tungkuling iniatang sa atin. Ang tiyak ay talagang darating Siya na hindi natin nalalaman kung kailan. Ang pagdating na iyon ay magdadala ng pagbabago sapagkat ito ang panahon ng paghatol sa lahat. Araw-araw si Hesus ay nagtuturo sa Templo. Kapahayagan ito ng walang pagsasayang sa oras upang ituro ang kaharian ng Diyos. Habang inihahanda natin ang pagbabagong gagawin ng ating Panginoong Hesu-Kristo, may itinuturo si Juan Bautista: 3kaya't nilibot niya ang mga lupain sa magkabilang panig ng Jordan at nangaral. "Pagsisihan ninyo't talikdan ang inyong mga kasalanan at pabautismo kayo upang kayo'y patawarin ng Diyos," wika niya. 4Sa gayo'y natupad ang nasusulat sa aklat ni Propeta Isaias: "Ito ang sabi ng isang sumisigaw sa ilang:'Ihanda ninyo ang daraanan ng Panginoon, Tuwirin ninyo ang kanyang mga landas!v5Tatambakan ang bawat lambak, at titibagin ang bawat burol at bundok. Tutuwirin ang daang liku-liko, at papatagin ang daang baku-bako. 6At makikita ng lahat ng tao ang pagliligtas na gagawin ng Diyos!'" (Lukas 3:3-6) Sabi po sa isang awit: "Gusto kong bumait pero di ko magawa. Nasa Diyos ang awa nasa tao ang gawa". Totoo naman, mga kapatid, magpakatotoo tayo habang hinihintay ang pagbabalik ng Panginoon. Maging busy tayo hindi sa mga bagay na makalulugod sa ating mga sarili kundi sa mga bagay na magbibigay ng kapurihan sa Panginoon sa pamamagitan ng ating mga pagsunod, at pagpapasakop sa kalooban ng Diyos. tuwirin natin ang daang liku-liko at patagin ang daang baku-bako sa ating mga buhay patungo sa paghahari ng Diyos. KONKLUSYON: Ang Pagdatal ni Kristo: Pagpapakatotoo sa Nagbabagong panahon ay nararapat na makita at mahayag sa puso ng bawat isa ang pagliligtas ng Diyos sa kanyang bayan, sa iglesya at lipunan. Panawagan at paalala sa lahat ng na kay Kristo na manatili ang ating malalim na kaugnayan at sa panghuli, habang hinihintay natin ang kanyang muling pagdating ang mga mananampalataya ay maging handa sa pagbabagong gagawin ni Kristo sa ating mga buhay. Nawa'y maging
mapagpasalamat tao at maging masaya ang lahat sa pagdiriwang ng kapas-kuhang ito. Maligayang Pasko po, sa Diyos ang papuri. Amen. Rev. Romualdo R. Luhot UCCP Labac
Ikalawang Simbang Gabi Disyembre 17, 2018 ANG PAGDATAL NI KRISTO AY PAGTATAGUYOD NG BUHAY Juan 10:10-16 Panimula Tanging bansang Kristiyano raw ang Pilipinas sa Asya ngunit natagurian ding "a country that has the most corrupt government" sa bahaging ito ng daigdig. Sa halos lahat ng sangay ng pamahalaan, ang kultura ng corruption ay laganap. Wika ng isang diyarista, "kung ikaw ay Pilipinong politiko, tiyak ikaw ay corrupt; at kung ikaw ay politiko at hindi corrupt, tiyak din na hindi ka Pilipino." Tila wala nang humpay ang ganitong kalakaran. Laganap din ang krimen, isang suliranin na tila wala nang paraan upang malutas. Tinagurian din noon ang ating bansa bilang "the kidnap capital of Asia," at "the sin capital of the Pacific." Taong 2017, sinasabing umuunlad ang ating bansa sa larangan ng ekonomiya sa 6.7 % Gross Domestic Product. Ngayong 2018, ang numerong ito ay inflation rate. Kapag nataas ang halaga ng dolyar, dumarami raw ang pera. Ngunit ito ba ay totoo sa pang araw-araw na buhay ng mga mamamayan? Marami pa rin ang walang trabaho, ang mga natutulog sa gabi nang di man lang nakakakain kahit sapat ang pagkain pag pumunta ka sa pamilihan. Nariyan pa rin ang mga naghahalukay ng pagkain sa basura upang malamnan ang kumakalam na sikmurang hindi na maaalala kung ano ang pakiramdam ng mabusog. 23,000 na ang napatay sa drug war ni Digong, pero buhay ng tao ang nababawas at hindi ang supply ng droga. Sa kasamaang palad, nakakatanaw pa ang mga eksperto ng mas malubhang darating na kahirapan, kagutuman, mas malawak na corruption, pang-aapi, kawalan ng katarungan lalo na sa mga mahihirap, digmaan, at pagbagsak ng moralidad ng lipunan na sapat upang magdulot ng takot at kawalan ng pag- asa, katiwasayan at kapayapaan sa isip at puso ng mga mamamayan. Sa ganitong reyalidad, ano ang sinasabi ng Mabuting Balita ng Pasko sa atin ngayon? Sa paanong paraan makikita ang katotohanan ng sinabing "ang pagdatal ni Kristo ay pagtataguyod ng buhay? Paano mararamdaman at mararanasan ang sinabing ang pagparito ni Jesus ay pagkakaloob ng "buhay na ganap at kasiya-siya? Bakit nga ba ginamit ng Panginoong Jesus ang imahe ng mabuting pastol? Pagsapit ng gabi, dinadala ng mga pastol ang mga tupa sa kulungan. Pag nakapasok na ang buong kawan, pupuwesto na siya sa pintuan ng kulungan buong magdamag. Napakadelikado ng trabaho ng pastol, dahil may pagkakataon na sinasalakay sila ng mga gutom na gutom na asong-gubat. Kung bayarang pastol lamang ang bantay, malamang, mauuna pang tumakas kaysa mga tupa. Sa ating pagbasa, ang mga salitang ibinahagi ng Panginoong Jesus ay nagpapakita kung gaano kalalim at kahalaga ng kanyang ginawang pagpapakasakit. Ano nga ba ang mga dapat nating maunawaan kapag tayo ay nasa kamay ng ating mabuting pastol? I. SA KAMAY NG PASTOL MATATAGPUAN ANG KANYANG PAG-IBIG. Anuman ang mga pangyayari sa ating buhay, maging kakaharapin pa; nawala na ang maraming bagay sa ating buhay sampu ng mga taong ating inaasahan, maging kalusugang naaapektuhan
na, wala pa ring makapaghihiwalay sa atin sa pag-ibig ng Diyos. "Sino ang makapaghihiwalay sa atin sa pagmamahal ni Cristo? Ang paghihirap ba, ang kapighatian, ang pag-uusig, ang gutom, ang kahubaran, ang panganib, o ang tabak?" (Roma 8:35) Ang sabi ni Jesus sa talataang 14-15: "Ako ang mabuting pastol. Kung paanong nakikilala ako ng Ama at siya'y nakikilala ko, gayon din naman, nakikilala ko ang aking mga tupa at ako nama'y nakikilala nila. At iniaalay ko ang aking buhay para sa mga tupa." Dahil sa Kanyang pag-ibig, ang ating Mabuting Pastol na si Jesus ay nag-alay ng kanyang buhay para sa atin. Kahit pa sabihing hindi naman tayo naging mabuting tupa para sa Kanya. Kung ang pagkakasala natin ay ikukumpara sa pagkahulog sa imburnal, iniligtas tayo ni Jesus hindi sa pamamagitan ng paghila lamang Niya sa atin. Sa halip, tumalon Siya sa imburnal na ating kinaroroonan at pasan tayong iniahon mula sa ating kinasadlakan. Gaya ng pagpapakita Niya ng pag-ibig sa atin, marapat ding tayo ay makapamuhay para sa Kanya at maging daluyan ng pagpapalaya sa iba. Siya ang ating huwaran sa pagsasakripisyo ng buhay upang makamtan ang buhay na ganap at kasiya-siya. Marami tayong mga kapatid na nangangailangan ng pagkalinga at habag. Tayo bilang kumikilala sa Mabuting Pastol at nakaranas ng Kanyang pag-ibig, nawa tayo rin ay maging daluyan ng pag- ibig na ito sa ating kapwa. Maipapadama sa kanila ang pagkalinga ng maibiging Diyos sa kanila sa pamamagitan ng ating kongkretong pagkilos bilang isang iglesya. II. SA KAMAY NG PASTOL MATATAGPUAN NATIN ANG KALAKASAN Napakasarap maunawaang ang Diyos na sinasampalatayanan natin ay buhay. Ang Mabuting Pastol na nagmamahal sa atin, na namatay para sa atin ay buhay. Ang Diyos ay nagkatawang tao sa pamamagitan ni Hesus. Nakipamuhay sa mga tao, nangaral, nagturo, nagpakain, nagpagaling. Sa mga taong aba, api at walang tinig at lakas, siya ay nagbigay ng lakas. If we know we are in Christ there is nothing to fear or worry, all we have to do is remember the word TUPA. Tumawag, Umasa, Pagtiwalaan at Ayunan ang Diyos. Ang taong umaayon sa kalooban ng Diyos, kahit pa sa tingin ng iba ay lugi o kawawa, may kapayapaan at kagalakan pa ring haharapin ang hamon ng buhay; palaging positibo, puno ng pag-asa. Dahil mayroon siyang Diyos na buhay, Able at Available. III. SA KAMAY NG PASTOL MATATAGPUAN ANG KAPANATAGAN AT KATIYAKAN "Si Yahweh ang aking Pastol, hindi ako magkukulang. Ako'y pinahihimlay sa pastulan, at inaakay niya ako sa tahimik na batisan, binibigyan niya ako niyong bagong kalakasan. At sang-ayon sa pangako na kanyang binitawan sa matuwid na landasi'y doon ako inaakay." (Awit 23:1-3) Makaaasa tayong Siya ang Great Provider na pinagmumulan ng ating mga pangangailangan. Siya ang Protector natin sa lahat ng panganib sa ating buhay, at Siya ang Piloto ng ating buhay na maghahatid sa atin sa tamang direksyon ng ating buhay. Kaya nga kung Siya ang ating Mabuting Pastol, ano pa ba ang hahanapin natin sa buhay natin? Sa Kanyang kagandahang-loob at pag-ibig, iniregalo ng Diyos sa atin ang Kanyang Bugtong na Anak, upang sinuman ang tumanggap sa regalong ito ay makatanggap ng isa pang mahalagang handog - Buhay na Walang Hanggan.
Kung sa ating lipunang may presensiya na ng mga mananampalataya at ebanghelikong simbahan ay laganap pa rin ang kadiliman, ano na kaya kung wala ang mga ito? Samakatuwid, malaki ang inaasahan sa ating mga ministeryo sa sanlibutan bilang mga mananampalataya, at bilang Iglesia ng ating Panginoon. Isang mabigat na responsibilidad, at malaki ang inaasahan sa atin. Ang sabi ni Bruce Nichols, isang eksperto sa church growth, "The Church must be an agent of change and a catalyst of societal transformation." Purihin ang Diyos sapagkat, bagaman mahirap, ang ministeryong ito ay isang pribilehiyo naman sa atin. Pagwawakas Sa Kanyang pagdatal, hayaan nating ang maranasan ng lahat na si Kristo ang tunay na kahulugan ng Mabuting Balita, upang mahayag na Siya ang tagapagtaguyod ng buhay ng buong sangnilikha. Paliwanagin natin ang katotohanang ito sa lipunang ating ginagalawan. Taon-taon nating ginugunita ang pagparito ni Jesus, Mesiyas at Tagapagligtas sa akmang panahon. Sa dakilang pangyayari ng una niyang pagparito, ang lahat ng mga taong nakatagpo ay nakaranas ng dakila ring pagbabago sa buhay. Nawa tayong lahat, bilang iglesya ay maging tagapagtaguyod din ng buhay na kaniyang ipinagkatiwala sa atin upang maranasang tunay ng bawat isa na ang Pagdatal ay Tagapagtaguyod ng Buhay na ganap at kasiya-siya. Sa pangalan ng Ama, Anak at ng Espiritu Santo. Amen. Rev. Milagros Gundran-Rafols UCCP Kayquit
Ikatlong Simbang Gabi Disyembre 18, 2018 Ang Pagwaksi sa Kasamaan" Lucas 13:31-35 Bawat taon ng Pagdiriwang ng Kapaskuhan, iba't ibang suliranin ang ating kinakaharap, sa lipunan, tahanan, pamayanan at maging sa Iglesia o Sambahayan ng Diyos, lalo na sa ating panahon. "Ang Nagbabago o Pagbago-bagong Panahon." Tunay napakalaki na ng Pagbabago, lalo sa isipan ng mga bata. Noon, kapag sasapit ang Pasko, ang mga bata ay masaya na kapag may bagong damit at sapatos at may regalong laruan. Ngayon, pangkaraniwan nang sa laruan hindi mo masilayan ang tuwa sa kanilang mukha kapag tinanong Bakit? Ang sagot, gusto ko bagong cellphone, laptop (gadgets). Hindi lamang iyon kungdi may internet pa at TV Plus. May mga magulang na nalulungkot kapag hindi nakasusunod sa uso at hindi maibigay ang ninanais ng anak. Minsan parang awang-awa pa. Kaya't pinagsisikapang sumunod sa "uso". Ito ang kaisipan ng pagdiriwang ng Pasko sa nagbabagong panahon. Isang okasyon na dapat paghandaan ang pagsapit, kaya't sinasamantala naman ng mga negosyante. Ang iba't ibang pamilihan, mall, supermarket ay naglulunsad ng Holiday Sale 70% or 50% discount, panghalina sa mamimili at tunay namang dinudumog ito ng napakaraming tao. Kaya nga iibahin ang oras ng pagbubukas ng mga "Mall". Bukod sa mga mall, nakapakarami ding bilihin sa mga Baratillo, bangketa. Pero ang malungkot, sa mismong bisperas tataas ang presyo lalo na sa mga "Noche Buena Items." Sa ganitong diwa ng pagdiriwang ng Pasko, paano ang mga maralita, mga walang permanentieg trabaho, silang nasa laylayan ng lipunan na ang kinikita ay sapat lamang sa araw-araw na pagkain, madalas ay kinukulang pa? Kaya marahil kapag sumapit na ang kapaskuhan, iba't ibang krimen ang laganap sa kapaligiran. Mga pandurukot, robbery holdup, carnapping, akyat bahay at iba pa. Ang komersyalismo ng Pasko ay nagtutulak sa tao sa paggawa ng kasamaan. Sa mga subdivision, kapag sumasapit na ang "Ber Months," nagpapaalala na ang mga pulis, guwardiya at barangay tanod na "Mag-ingat" kung aalis, magpupunta ng outing, party, huwag iwanang walang tao ang bahay kung maaari. Ayusin ang mga lock ng pinto at siguruhing naipadlock kung iiwan. Dahil ito sa kanilang karanasan na sa mga buwang ito, umiiral ang iba't ibang stratehiya ng mga masasamang gawain. Ang paggawa ng kasamaan ang madaling paraan upang makasunod sa umiiral na komersyalisadong pagdiriwang ng Pasko. ANG PAGPAPATIBAY NG MISYON NG DIYOS Ipinangako ang pagdating ng Mesiyas sa gitna ng matinding kasalanan ng bayan ng Diyos, sila'y nagkasala sa mga walang kabuluhang ritwal na pangrelihiyon, sa pang-aapi sa mahihirap, sa pagsamba sa diyos-diyosan, pag-ibig sa materyal na bagay, pagtitiwala sa sarili at makasariling pamumuhay, nagtitiwala sa ibang tao sa halip na sa Diyos. Hindi ba't ganito ring kasalanan ang laganap sa ating lipunan ngayon? Ang padatal ni Hesus ang sinasabi ni IsaiasL "Nakatanaw ng isang malaking liwanag ang bayang malaon ng nasa kadiliman. Namamanaag na ang liwanag sa mga taong namumuhay sa lupaing balot ng dilim." (Isaias 9:2).
Ang pasko ang bunga ng dakilang pag-ibig ng Diyos sa sangkatauhan upang palayain sa tanikala ng kasamaang umiiral sa sanlibutan. Sa pamamagitan ni Hesus ang bugtong na Anak, na isinilang sa araw ng Pasko, pinagtibay ang misyon sa gawaing paglilingkod hanggang kamatayan sa krus. PAGWAKSI SA KASAMAAN Sa ating panahon, tumitindi ang pag-iral ng komersyalistang kaisipan ng pagdiriwang ng Pasko. Hindi ba ito ang panahon na iwaksi ang maling kaisipan at pairalin ang tunay na diwa ng Pasko? Ang pagpapanumbalik ng kaayusan ng relasyon ng tao sa Diyos na nawasak dahil sa kasamaan? Pagtibayin ang mensahe ng pagdatal sa pangako ng isang buhay na ganap at kasiya-siya. Hindi ang materyosong kaganapan. Maraming hadlang upang mapanumbalik ang tunay na diwa ng Pagdatal, ngunit bilang mga lingkod ng Diyos, dapat tayong magpatuloy sa pagsulong ng tunay na Misyon ng pagdatal. Manalangin ano man ang hadlang at pagtibayin sa ating mga gawaing paglilingkod, higit ngayon sa nagbabagong panahon ang payak na pagdiriwang ng Pasko, na lubos ng nalilimutan ng mga bagong henerasyon at kinukunsinti naman natin Iwaksi ang Komersyalismong Kaisipan ng Pasko: Pagtibayin ang tunay na diwa ng Misyon ng Pagdatal. Amen Rev. Elsie B. Aquino UCCP Trece Martires
IKAAPAT NA SIMBANG GABI Disyembre 19, 2018 ANG PAGDATAL NI KRISTO AY PAGTANGGI SA SARILI Marcos 10: 17- 31 I. Panimula Likas sa tao ang maghangad nang sagana at maayos na pamumuhay. Sa isang pamilya ay nagtutulungan at nagkakaisa sa paggawa at paghahanapbuhay para sa ikabubuti ng kanyang mga anak. Nagtitiis at nagtitiyaga pagkasyahin ang kinikita at nagsisikap na pag-aralin ang mga anak, magkahanapbuhay upang magkaroon ng sariling tahanan, makaadhika ng mga bagay para sa pamilya. Ang iba ay nagpupunta pa sa ibang bansa upang mas malaking halaga ang kikitain kaysa dito sa sariling bansa. Sa mga nagtatratrabaho sa sariling bayan sa pribado o publiko/ pagawaan/ kompanya, ginagawa ang lahat, nariyan ang pag-oovertime, bukod sa sariling trabaho at hanapbuhay, may sideline pa. Minsan ay wala nang oras sa pagpapahinga, family bonding, o gimik kasama ng mga kaibigan at maging magkaroon ng makabuluhang oras sa pagsamba sa Dios sa panahong itinakda upang magpasalamat sa Kanya sa lahat ng kabutihang loob at kasaganaang ibinibigay sa atin sa bawat araw. II. Ang Pagdatal Ni Kristo Ay Pagtanggi Sa Sarili Sa context ng araling matatagpuan sa binasa sa Marcos 10:17-31, inilarawan dito ang aralin sa katauhan ng isang lalaki. Nang makita si Jesus, patakbong lumapit at lumuhod sa harapan niya at nagtanong, "Mabuting Guro, ano ang dapat kong gawin upang makamtan ko ang buhay na walang hanggan?" Ang lalaki ay nagmamadali na makausap si Jesus • Siya ay may paggalang at paluhod na lumapit sa harapan ni Jesus • Kinikilala ng lalaking ito ang kapangyarihan ni Jesus, maraming himala siyang nabalitaan Lahat ng mga mabubuting bagay na ginagawa niya sa mga tao ay hindi lingid sa Kanya Dahil dito ay naghangad siyang malaman ang sikreto ng pagkakaroon ng buhay na walang hanggan. Sa tanong na ito ng lalaki: tayo, ikaw, kayo, ako; hindi ba sumagi sa ating kaisipan na ito ay tanong din natin? Hindi mo ba problema ang mga bagay na ito? O nakatitiyak ka ba na may buhay na walang hanggan dahil nananalig kay Cristo? O wala kang pagkakataong itanong ito sa Panginoon o ayaw mong itanong dahil natatakot kang malaman ang kahingian ng pagkakaroon ng buhay na walang hanggan at hindi mo kayang gawin ang ipinagagawa Niya at sumunod sa Kanya? Dahil sa katanungan ay binigyan siya ng pagkakataong kausapin ng Panginoong Jesus. Kung sa isang taong nag-aapply ng trabaho, inamin niya na mayroon siyang kakayahan, potensiyal at magandang karakter para sa inaaplayan. Sa unang interview: Alam mo ba ang utos ng Dios? Opo, 100% porsiyento, bata pa raw siya ay ginagawa na niya ito. Aba, may pag-asa ito; almost perfect. Tiningnan siya ni Jesus. May isang bagay pa na dapat mong gawin: 1. Ipagbili mo ang iyong ari-arian
2. Ibigay mo ang pinagbilhan sa mga mahihirap at magkakaroon ka ng kayamanan sa langit 3. Pagkatapos, bumalik ka at sumunod sa akin Nang marinig ito ng lalaki siya'y nanlumo at malungkot na umalis sapagkat siya'y lubhang napakayaman. Sa final interview, hindi siya nakalusot, hindi niya kayang ipamahagi ang kanyang kayamanan sa kaniyang kapwang nangangailangan. Hindi niya kayang iwan ang kanyang comfort zone upang magsakripisyo at sumunod kay Jesus. Ipagbili mo ang iyong ari-arian Sa Maagang Iglesia ay nakita ang malasakit ng kapatiran sa gawain ng Panginoon sa pamamagitan ng pagbibili ng kanilang mga ari-arian upang ibahagi sa kapwa nila na nangangailangan at pagsuporta sa mga alagad sa kanilang pangangaral sa iba't ibang lugar. Lahat sila ay salu-salo sa pagkain at nagtulong upang maipagpatuloy ang gawaing iniatang sa kanila ng Panginoon. Sila'y pinagpala at maraming sumunod at nanampalataya sa Panginoong Jesus. Kaylan man ay hindi nagutom o nangailangan. Ang kakaunting bagay pag pinagsama- sama ay maging masagana at walang taong naiiwan. Inakala ng lalaki na kaya siya ay mayaman ay dahil sa kanyang lakas at kakayahan. Ang hindi niya alam ay lahat ng yamang mayroon siya ay buhat sa Dios. Siya ay walang pag-aari. Ang Dios ang may-ari ng lahat. Ang sinumang nagpapahalaga sa kayamanan, kalakasan at kaalaman na mayroon tayo ay hindi karapat-dapat sa Dios (Mateo 16:25). Ang isang tao ay hindi maaaring maglingkod sa dalwang panginoon, kayamanan o Dios. Sapagkat magiging tapat siya sa isa at magtataksil sa isa. Napakamakapangyarihan ng Dios. Ang hinihingi lamang niya ay ano ang mayroon tayo. Tulad ng kasabihan: A man cannot give what he doesn't have but he can give only what he has. Ang naghahangad na maligtas ang kanyang buhay ay mawawalan nito ngunit ang mawalan ng kanyang buhay alang-alang sa Akin ay magkakamit nito. Ipamahagi sa nangangailangan Hindi madali ang hinihingi ng Panginoon, sa bawat sulok ng daigdig ay mayroong mga taong nangangailangan. At kung magagawa kahit sa maliit na pamaraan ay ibukas natin ang ating palad at tulungan ang mga ito. Dahil iniibig natin ang Dios ay kailangang maipakita natin ang pag-ibig sa ating kapwa tulad ng pag-ibig natin sa ating sarili. Sa kwento ng Mabuting Samaritano; may isang taong naglakbay mula sa Jerusalem papuntang Jerico, hinarang siya ng mga tulisan at kinuha ang kanyang damit, binugbog at iniwang halos patay na. Nilampasan lang ng pari at Levita ang biktima, lumihis at nagpatuloy sa paglalakad. Gayon din ang Levita. Ang Samaritanong hindi kalahi at kaaway ang turing ang tumulong sa biktima. Siya ang naging mabuting halimbawa ng pakikipagkapwa. Bumalik ka at Sumunod sa Akin Ang pagsunod ni Abraham ay buong puso at buong kagalakan. Marami na rin siyang ari-arian noong panahon yaon. Pero iniwan niya ang comfort zone at sumunod kay Yahweh. Hindi inalam kung ano ba ang mangyayari sa kanya. Magsisimula uli siya at kapangyarihan ng Diyos na
pinagtiwalaan niya ng kanyang buhay. Pinagpala siyang maging Ama ng Maraming Bansa. Isa siyang modelo ng pananampalataya. Ang lalaking ito ay nanlumo, nalungkot na umalis sapagkat siya ay napakayaman. Hindi niya kayang gayahin si Abraham. Ang mahal niya ay kanyang sarili, maaaring ang kanyang pamilya, pero wala siyang bahagi sa buhay ng kanyang kapwa lampas sa kanyang bahay. Kapag sumunod ka kay Jesus buong buhay at ang iyong sarili iaalay mo ba sa Kanya? May layunin ang Dios kaya tayo ay inaanyayahang sumunod sa Kanya. Sa Jeremias 7:23. "Subalit inutusan ko silang sumunod sa akin, upang sila'y maging aking bayan at ako naman ang kanilang magiging Dios." Sa aklat ni John C. Maxwell na "Think on These Things" , there are two types of people when it matters on giving 1. Some give to live- while 2. Some live to give People who give to live: He gives because he expects to receive • He is seldom happy. His reward should be more than what he gives • He is selfish, no matter how much he possesses its never enough People who live to give: He is grateful and contented no matter what • He does his sharing in a quiet, private way (he hide his identity) • He gives and never expect reward • He is happy and thankful when helping others Mga Hamon ng Mensahe 1. Pinahalagahan ng lalaki ang kanyang sarili, kanyang kayamanan kaysa pagpapahalaga sa magagawa ng Dios sa kanyang buhay. Ang pinaghahandaan niya ay kayamanan dito sa lupa, ito ay masisira, mawawalan. May limitasyon ang pagiging mayaman dahil nauubos ito, nananakaw at manapa'y ang may ari nito ay napapatay at napapahamak. Samantalang ang kayamanang panglangit ay mas kumpleto -- buhay na ganap at kasiya-siya. 2. May malalim na layunin ang Dios sa lalaking ito. Kung nakinig lamang siya at sumunod ay kayang-kayang baguhin ng Diyos ang pagiging makasarili. Kung nakipagkaisa ang sinuman kay Cristo ay magiging isang bagong nilalang; wala na ang dating buhay, lahat ay naging bago. Ang anomang bagay na mayroon tayo ay ibahagi sa iba lalo't sa mga nangangailangan. Huwag nating hintaying yumaman tayo bago tayo tumulong. Ang nagawa nating tulong sa maliliit ay sa Dios natin ginawa. Si Jesus ang dakilang halimbawa ng pagtanggi sa Sarili. Hindi Niya pinahalagahan ang karangalan ng pagiging Dios. Hinubad niya ito. Bumaba sa piling ng mga tao. Hindi hinangad na paglingkuran kungdi naglingkod sa ating lahat bilang alipin. Ipinanganak siya tulad ng karaniwang tao, nagpakumbaba at naging masunurin sa Kaniyang Ama na nagsugo sa Kanya. Nagsakripisyo, inialay ang Kanyang buhay upang tayo ay mabuhay. Iniahon tayo sa tiyak na
kamatayan at kapahamakan dahil sa ating kasalanan. Maging karapat-dapat sa pangako ng Dios na buhay na walang hanggan, ngayon at magpakaylan man. Ang Pagdatal ni Cristo ay Pagtanggi sa Sarili. Sumunod kay Jesus at ipagbunyi ang Kanyang dakilang halimbawa. LP Belen A. Caballero UCCP Amadeo
Ika-5 Simbang Gabi Disyembre 20, 2018 Ang Pagdatal ni Kristo ay Pakikisangkot Mateo 9:35-38 35Nilibot ni Jesus ang lahat ng mga bayan at nayon doon. Nagtuturo siya sa kanilang mga sinagoga at ipinapangaral ang Magandang Balita tungkol sa paghahari ng Diyos. Pinagaling din niya ang lahat ng uri ng sakit at karamdaman.36Nang makita niya ang napakaraming tao, nahabag siya sa kanila sapagkat sila'y litung-lito at hindi alam ang gagawin, parang mga tupang walang pastol. 37Kaya't sinabi niya sa kanyang mga alagad, "Napakaraming aanihin, ngunit kakaunti ang mag-aani. 38Idalangin ninyo sa may-ari ng aanihin na magpadala ng mga mag- aani." Ang Pagdatal ay hindi lamang paghihintay kundi pag-unawa sa dapat nating ikilos at kung paano ang wastong pagtugon ng mga naghihintay. Hindi nagbabago ang misyon ni Jesu-Cristo dahil nananatiling ito ay tungkol sa pagpapairal ng Paghahari ng Diyos. Sa layunin at agendang ito pa rin nakaangkla ang ating paglahok. Subalit hindi static o nakapirmi ang kalagayan ng lipunan kaya nga't gaya ng tema natin, malaking salik ang nagbabagong panahon. Maaaring umuunlad ang mundo lalo na sa teknolohiya, ang aplikasyon ng agham sa praktikal na pamumuhay. Ang huling siglo ng nakaraang milenyo hanggang sa kasalukuyang dekada natin ay tinampukan ng napakabilis na mga pagbabago. Subalit ang tanong: "Nakaagapay ba sa mga pag-unlad na ito ang kagalingan ng sangkatauhan?" Tukso ang mga kaunlarang nakikita natin at maaaring tingnan natin ang mga ito na rurok na ng pagbabagong dapat ipagdiwang. Dahil akala natin ay dumating na ang Paghahari ng Langit, hindi na natin naririnig ni nakikita ang daing ng mga nasa mala-impyernong kalagayan ng lipunan. "Safe in the arms of Jesus" tayo sa loob ng mga gusaling kung tawagin natin ay simbahan. Ang tagpong inilarawan ni Jesus sa pagbasa niya sa kanyang lipunan sa kanyang paglilibot ay larawan pa rin ang sangkatauhan sa post-modernong panahon lalo na sa mga bansang nasa tatlong kategorya. Una, "third world", ang mga mahihirap na bansang pinag-aagawan sa dating labanan ng first world [US at mga Kanluraning bansa] at second World (USSR at mga alyado) hanggang madurog ang huli noong maagang Ikalawa, "developing/underdeveloped" na isang euphemism o less-offensive na termino para takpan ang kawalang kasiguruhan kung kailan makakaahon sa kahirapan. Ikatlo, "south" mga bansang hikahos laban sa masaganang "north" (ipinalit sa unang kategorya dahil wala na nga ang dating blokeng Soviet na karamihan ay naging kapitalista na rin, maliban sa Cuba at North Korea na patuloy sa eksperimentong sosyalista. Ang Tsina sa kabila ng tatak na komunista o sosyalista ay, for practical intents and purposes, ika nga, ay isang kapitalistang bansa na pinatatakbo ng estado nila. Huwag ding kalimutang sa mga bansang maunlad ay malaking porsyento pa rin ang yugto ng 1990s.
mahihirap at inaasahang lalala pa ito. Sa US, ipinawawalang bisa ang mga dating serbisyong panglipunan gaya ng Affordable Care Act, pinagpapantay diumano ang buwis ng mayaman at mahirap kaya binabawasan ang sa pinakamayayaman, pinalalaganap ang diskriminasyon laban sa mga migrante at ayaw itaas sa $15 ang minimum hourly wage. "Nang makita niya ang napakaraming tao, nahabag siya sa kanila sapagkat sila'y litung-lito at hindi alam ang gagawin, parang mga tupang walang pastol." Hindi ito isang panawagan lamang sa mga papasok sa ministeryo ng iglesia na karaniwang pakahulugan sa talataan lalo't dinugtungan pa ng: "Napakaraming aanihin, ngunit kakaunti ang mag-aani." Ang dating ay kailangan ng mga mang-aakit para makumberte ang mga tao papasok sa simbahan. Pero pansining mayroong pagkambyo o shift mula sa pagiging tupang nangangalat tungo sa pagiging bungang aanihin. Sa imaheng agrikultural, ibig sabihin nito'y hinog na ang potensyal at kailangang maani na ito upang pakinabangan. Kung babalikan naman natin ang mga taong parang mga tupa ay weary and scattered ang salin sa Ingles (eklelumenoi kai errimenoi). Ang kalituhan ay bunga ng pagiging pagal at nangangalat. Kaya't mainam na tingnan ang katangian ng dapat maging pastol at mag-aani. Bago natin gawin ito, magandang paalaala na hindi ito solong trabaho ng iisa o iilang tao. Maraming mag-aani sa maraming aanihin. Maraming pastol sa maraming kawang nangangalat. Nang sabihin ito ni Jesus sa mga alagad, ang impikasyon ay dapat paramihin ang mga alagad at dapat maging apostol ang mga alagad, hahayo at gagawing pastol din ang mga tupa, gagawing tinapay ang trigo (o kanin ang bigas). Kasangkot, involved, engaged ang lahat. Si Jesus ay hindi pumirmi. Naglibot siya. Hindi libro lang ng Kautusan ang binasa at sinaulo kundi aklat ng pang-araw-araw na buhay ng mga tao sa tunay na buhay. Walang saysay ang teorya kung walang praktika. Mula rin sa praktika nakapagpapaunlad ng teorya. Hindi cycle kundi spiral o coil ng pag-unlad ang dapat makita sa sinumang makikisangkot. Magagawa natin ito kung dadamhin natin ang kalagayan ng mga nasa ibaba, gilid, labas at laylayan ng lipunan. Nang makita ni Jesus ang kalagayan ng kanyang mga tinuturuan, pinangangaralan at pinagagaling, siya ay nagdalang-habag. Pwede nating gawin lahat, going through the motions, ika nga, pero kung wala ang pagdadalang-habag, mekanikal lamang ang gawain natin. Hindi pwedeng magturo kung hindi handang matuto. Hindi pwedeng magsermon kung tayo mismo ay hindi kasali sa dapat masermunan. Hindi pwedeng magpagaling kung tayo mismo ay hindi kakilala sa ating kawalang kalusugan. Pwede tayong gumawa ng may init o passion pero kung walang pagdadalang-habag na compassion sa Ingles, kulang. Compassion ang magpapalalim ng ating passion. Mas mabigat ang salin sa Griyego ng pagdadalang-habag: splagchnizomai (splanknidsomai ang bigkas). Ito ay damdaming
nagmumula sa sikmura, gut feeling sa pinakamagaang kahulugan. Ang kahulugan nito'y bumaligtad ang sikmura, nagduwal si Jesus sa kalagayang nakita niya. Nagduduwal ba tayo, bumabaligtad ang sikmura sa mga masasamang kalagayan o wala lang? O sa pag-iwas natin sa panlipunang responsibidad ay sasabihin na lang nating ipanalangin na lang sila. Ipipikit natin ang mga mata natin sa anyo ng pananalangin pero ang totoo'y ayaw lang nating tingnan ang tunay na nagaganap sa ating paligid. Sa takot nating makisangkot, magtatago tayo sa pagiging relihiyoso gayong tayo'y bahagi rin ng sagot sa panalangin dahil dalawa - tayo at ang Diyos ang nag-uusap at naghihingian. Kung panalangin man lang ang kaya natin, galingan na natin. Hindi lang pagpalain ang mga biktima o solusyonan ang kanilang karaingan ang pwede. Sa mga sitwasyong malinaw ang impunity o kawalang pakundangan ng mga nambibiktimang makapangyarihan, pwede naman ang imprecatory prayer o paghingi sa Diyos na parusahan sila ng kanyang katarungan. Basahin muli ang Aklat ng mga Awit na batbat ng Jewish imprecations. Tanda ba nating sa awit ng pagbubunyi ni Miriam na kapatid ni Moises ay kasali ang mga katagang "horse and rider He has thrown into the sea" patungkol sa pagkalunod ng Paraon at mga kawal nitong tumugis sa kanila? O ang awit ng pagpupuri ni Maria: "Ibinagsak niya ang mga hari mula sa kanilang trono...pinalayas na walang dala ni anuman ang mayayaman." Posible lamang lahat ito kung tayo mismo ay bababa at lulubog sa kalagayan ng ating pamayanan at lipunan. Ito ang una nating gagawin. Dahil ito ang kahulugan ng pagdatal. Ang Diyos mismo ay naunang bumaba mula sa kaitaasan. Nag-anyong tao at nakilala natin sa pangalang Jesus (si Yahweh ay nagliligtas). Sa pamamagitan ng kanyang katawang tao ay naging kasalamuha, kaisa ng sangkatauhan. Hindi niya sinolo ang tungkuling ito. This is not a job for Superman but for Everyone. Ang gawain ni Jesus ay gawain ng kanyang katawan. Tayo, ang iglesia, ang kanyang katawan. May pagdadalang-habag, matiyaga at tapat nating samahan ang sambayanang naghihintay sa Diyos kaya't sumusulong sa paglalakbay sa pananampalataya pasalubong sa kanyang Pagdatal, sa Pagdatal ng Kaharian ng Diyos. Rev. Noel L. Baybay UCCP Gulod
Ikaanim na Simbang Gabi Disyembre 21, 2018 Ang Pagdatal ni Kristo ay Pakikipaglakbay Lukas 24:13-35 Marahil nagtataka kayo na sa panahon ng kapaskuhan ay ang istorya ng 2 tao sa daan patungo sa Emmaus ang binasa sa atin. Ang daan patungo sa Emmaus ay istorya pagkatapos na si Jesus ay mabuhay na mag-uli. In a way may similarity dahil parehong kaugnay sa pagkabuhay: ang Pasko ng kapanganakan sa unang buhay at ang Pasko ng muling pagkabuhay. Ano naman ang kinalaman ng pagdatal sa paglalakbay ng 2 tao sa daan patungong Emmaus? Karaniwan pong tema ng Lukas 24 ay "The Road to Emmaus". Karaniwang ang daan o paglalakbay ay nagbibigay ng maraming aral. Gaya nga ng the road to Emmaus, yung road to Damascus ng kumbersyon ni Pablo o yung road to Jericho tungkol sa Mabuting Samaritano na nagtuturo kung sino ang kapwang iibigin natin gaya ng sarili. Ang daan patungong Emmaus ay kuwenti ng paglalakbay sa pananampalataya. Kung ating titingnan, sa mga talatang 13 -16, nag-uusap ang 2 tao sa nangyari sa Jerusalem tungkol kay Jesus at sumabay sa kanila si Jesus pero hindi nila nakilala. Ang sabi sa Juan 1:10 "Nasa sanlibutan ang Salita. Nilikha ang sanlibutan sa pamamagitan Niya ngunit hindi Siya nakilala ng sanlibutan" Maraming mga tao ang may alam na si Jesus ang tagapagligtas na inianak sa Bethlehem ngunit hindi pa rin nila kinikilala Siya na Dios at Tagapagligtas. Sa pagpapatuloy ng istorya, alam ng 2 ito ang mga nangyari. Alam nila na si Jesus ay isang propetang makapangyarihan sa gawa at salita, na Siya'y ipinako sa krus pero hindi mapaniwalaan ang pagkabuhay Niyang muli. Dito muling nagpakilala si Jesus sa kanila at ipinahayag ang lahat ng nasasaad sa Kasulatan tungkol sa Kaniya. Nasabihan pa nga ang 2 na sila'y hangal dahil naituro na ni Jesus ang mangyayari hindi pa rin magets. Kung ating babalikan ang istorya ng pagdatalni Kristo, hindi ba't may kinunsulta si Herodes na mga pantas din na alam kung saan ipanganganak si Jesus. Alam nila sa Bethlehem na binanggit ito ng propeta, mula ito sa Mikas 5:2. Ang mga pantas noong panahon ni Herodes at ang 2 alagad na nakakaalam tungkol kay Jesus ay hindi pa rin naniwala habang sila'y naglalakbay. Ang sunod na pangyayari ay magsasabi sa atin kung paano nakilala ng 2 alagad si Jesus. Meron din namang pakiramdam at malasakit ang 2 kaya inimbitahan nila si Jesus na pumasok sa kanilang tahanan at makisalo. Dito ginawa ni Jesus ang ginawa Niya noong last supper.
Dinampot ang tinapay, pinaghati-hati at ibinigay sa kanila. Dito nabuksan ang kanilang paningin at nakilala nila si Jesus. Dito nila na-recall ang pakiramdam noong sila'y naglalakbay at ipinaliliwanag ang tungkol sa Kasulatan. Kung sa atin ngayon, sila'y kinilabutan. Maraming ganitong pakiramdam kapag na-eencounter ang Panginoong Jesu-Kristo. Noon namang pagdatal ni Kristo, ating tingnan ang karanasan ng mga pastol. Nung ibalita sa kanila ng mga anghel, sila'y natakot pero nakabawi ng makaalis ang mga anghel. Tingnan nga natin itong ibinalita ng mga anghel, at gayun nga ang ginawa nila, nagtungo sila sa kinaroroonan ng sanggol at nakatagpo nila si Jesus. Iba ang naging pakiramdam nila. Malaking kagalakan ang bumalot sa kanila ng maranasan nila si Jesus. Ibayong sigla at tapang ang naramdaman nila. Sa mga pastol, pagkatapos nilang makita si Jesus, nagpuri sila sa Dios at nagpahayag ng Kanyang kadakilaan. Sa panig ng mga alagad sa Emmaus, nagmadaling tumindig at kahit gabing-gabi na ay bumalik sa Jerusalem at ibinalita ang kanilang naranasan. Sa ating paglalakbay na kagaya ng mga pastolsa pagdatal ni Jesus at gayundin sa ating pagtingin sa paglalakbay ng 2 alagad sa daan patungong Emmaus meron tayong katotohanang mga aral na makukuha. Una, hindi dahil sa marami na tayong alam sa Banal na Kasulatan ay makikita na agad natin ang pagtanggap dito o paniniwala. Sa dalawang alagad ay kita natin na alam nila na wala ang bangkay ni Jesus at sinabi ng mga babae at ng mga apostol na wala ito sa libingan. Kasama nila si Jesus nung buhay pa at sinabi nito na "kailangan nitong maghirap, itakwil at mamatay at sa ikatlong araw ay muling mabuhay"(Mk8:31). Pero hindi pa rin naniwala ang mga alagad. Noong pagdatal ni Jesus, alam ng mga tagapayo ni Herodes na ipanganganak ang Tagapagligtas pero hindi pa rin nila matanggap iyon. Sa ating buhay may mga pagkakataong ganito tayo sa paglalakbay. Naalala ko ang kwento ng isang mananampalataya na nabaril ang kapatid. Galit na galit siya at ang gusto niya ay magantihan ang pumatay at mabaril din ito. Maraming nagpayo sa kanya na ipaubaya na lang sa Dios ang pagganti sapagkat makapangyarihan ang Dios at makatarungan. Ang sagot ng mananampalatayang ito ay "hindi naman marunong mamaril ang Dios". Ito ay nagpapahayag na sa kabila ng kaalaman na makapangyarihan ang Dios, hindi pa rin maibigay ang buong pagtitiwala sa Kanya. Marami pa rin sa atin ang ganyan hanggang ngayon. Pangalawa, sa ating paglalakbay kailangang maranasan natin ang Dios o si Kristo Jesus bago pa natin siya makilala o ibigay ang ating pagtitiwala. May pagkakataon pa na sinusubukan natin ang Dios o humihingi tayo ng sign. Si Gideon ay isa sa mga anak ng Dios na nanigurado pa kung
talagang siya ay pinili upang pangunahan ang kanyang lipi laban sa mga Midianita.( Hukom 6- 8). Iba naman ang nangyari sa alagad na si Tomas, na kung hindi pa talagang mararanasan si Jesus ay hindi maniniwala. Alam natin ba nagpakita si Jesus sa kaniya at sinabi pa nito na tingnan ang butas ng kamay at isuot ang kamay sa tagiliran. Napagsabihan tuloy ni Jesus na mapalad siya at naniwala pero mas mapalad ang naniniwala kahit hindi nakita si Jesus. Sana maging aral sa atin ito, na hindi na kailangan pa ang to see is to believe bago pa natin paniwalaan si Jesus. Ang tanggapin natin ang Kanyang kadakilaan, tanggapin natin ang Kanyang kapangyarihan at pag-ibig ng walang pag-aalinlangan ay napakalaking biyaya na para sa atin. Pangatlo, magandang makita natin ang reaksiyon ng mga taong nakatagpo si Jesus sa kanilang paglalabay sa pananampalataya. Sa Lukas2, pagkatapos na makita ng mga pastol si Jesus ay nagpuri sila at nagpahayag ng Kanyang kadakilaan. Sa panig naman ng 2 tao sa daan puntang Emmaus, isinalaysay nila ang pangyayari sa daan sa ibang alagad at apostol. Itinuturo sa atin ng 2 pangyayaring ito na sa ating paglalakbay, marapat lamang na tayo ay magpuri sa Dios at magpahayag tayo ng Kanyang kadakilaan. Sa modernong salita, dapat magtestimony tayo, mag-evangelize tayo at ipakilala natin ang ating Dios sa lahat ng mga tao. Hindi ba't ito ang misyon na ipinagagawa sa atin ni Jesu-Kristo? Ang sabi sa atin ay humayo tayo at gawing alagad Niya ang lahat ng bansa. Sa pamamagitan ng ating karanasan sa ating Dios maipamamalita natin ang Kanyang kadakilaan. Sa ating paglalakbay sa Kanyang pagdatal, ilagak natin ang buong pagtitiwala sa Kanya, at gawin natin ang misyon ni Kristo lalu na ngayong patuloy ang pagbabago ng panahon.Maganda at masayang pasko po sa ating lahat!!! Rev. Eusebio Baroja, Jr. UCCP Pulo
Ikapitong Simbang Gabi Disyembre 22, 2018 ANG PAGDATAL NI KRISTO AY PAKIKIPAMUHAY Marcos 10:41-45 41Nang malaman ito ng sampung alagad, nagalit sila sa magkapatid. 42Kaya't pinalapit sila ni Jesus at sinabi, "Alam ninyo na ang mga itinuturing na pinuno ng mga Hentil ay namumuno bilang mga panginoon sa kanila, at ang kagustuhan ng mga nasa kapangyarihan ang siyang nasusunod. 43Ngunit hindi ganyan ang dapat umiral sa inyo. Sa halip, ang sinuman sa inyo na nais maging dakila ay dapat maging lingkod ninyo, 44at ang sinumang nais maging pinuno ay dapat maging alipin ng lahat. 45Sapagkat ang Anak ng Tao ay naparito hindi upang paglingkuran kundi upang maglingkod at upang mag-alay ng kanyang buhay para sa ikatutubos ng marami." Paano ba natin sinusukat ang isang tao? Sa kagandahan? Yaman? Laki at rangya ng bahay? Taas ng pinag-aralan? Dami ng bansang narating? Sabi ni Dwight L. Moody, "The measure of a man is not how many servants he has, but how many men he serves." Sa ating kasalukuyang kapanahunan, napakarami ng usap-usapan tungkol sa mga susunod na lider. Mayo pa sa susunod na taon ang eleksyon pero noon pang nakaraang mga buwan ay marami na ang mga nangangampanya, nagpapakilala, at gumagawa ng iba't ibang paraan upang maikondisyon ang isipan ng mga tao para sa kanilang pagkandidato. Iba-iba ang pananaw tungkol sa pagiging lider. Sa naunang talata bago ang ating pagbasa ngayon (Marcos 10:35-41) ipinakikita ang maling konsepto ng pagiging isang lingkod. Hiniling nina Santiago at Juan kay Jesus na sila ay paupuin sa kanyang kaliwa at kanan kapag nakaupo na Siya sa kanyang kaharian (tal.37-38). Nang marinig ito ng iba pang alagad, nagalit sila sa dalawa. Pero bakit nga ba sila nagalit? Baka kasi iyon din ang nais nilang gawin at naunahan lang sila ng dalawang ito, nina Santiago at Juan, na sabihin kay Jesus ang kanilang sadya. Ilang pananaw ang nais kong ibahagi tungkol sa pagiging pinuno o lider. Una, ang pakahulugan ng mundo sa pamumuno ay hindi katulad ng pakahulugan ni Jesus (v.42) Bago pa man isinilang si Jesus dito sa sanlibutan, malinaw na ang layunin ng kanyang pagparito - ang pagpapairal ng Kaharian ng Diyos. At nang siya ay isinilang na, lumaki at nagsimula sa kanyang ministeryo, malinaw at tiyak ang kanyang mga kilos at ginagawa. Hindi niya kailanman ginamit ang kanyang pagka-Diyos upang siya ay luhuran, sambahin at paglingkuran ng mga tao. Sa halip ipinakita niya ang uri ng paglilingkod na taliwas sa ginagawa ng sanlibutan. Sa kanyang pangangaral, pagtuturo at pagpapagaling, nakita ng mga tao ang malaking pagkakaiba ng pakahulugan sa paglilingkod na siyang umiiral sa sanlibutan sa uri at pamamaraan ng paglilingkod Niya. Sa karaniwang pananaw, ang mga lider ay pinagsisilbihan, nasa mataas na lugar at komportableng mga kagamitan at sinusunod ang sariling kalooban, Para sa nakararami, ang pagiging plider ay nangangahulugan ng kapangyarihan. Ngunit hindi gayon ang pakahulugan ni Jesus. Ikalawa, Ang sukatan ng pagiging lider ay ang kahandaang maglingkod. Ipinakita ni Jesus na ang isang tunay na lider ay may malasakit sa kapwa, inuuna ang kapakanan ng iba, laang magsakripisyo, mapanalanginin at sinusunod ang kalooban ng Diyos.
Hindi kinakailangan ang mataas na antas ng pinag-aralan o ang anumang titulo na kakabit ng iyong pangalan. Nadarama at nakikita ang kahandaan ng isang lider na maglingkod sapagkat ito'y bumubukal sa kanyang puso at nakikita sa kanyang araw-araw na gawa. Ikatlo, si Jesus ang modelo ng tunay at mapagpakumbabang paglilingkod. Ginamit ni Jesus mismo ang kanyang sarili bilang isang halimbawa sa tunay na paglilingkod. Hindi siya nag-atubili na maghugas ng paa ng mga alagad, hipuin ang mga ketongin at may iba't iba pang karamdaman, maipadama lang ang Kanyang pagmamahal. Kung atin ngang babasahin ang iba't ibang konsepto tungkol sa "servant leadership" makikita natin na halos lahat ay tumitingin sa halimbawa ng ating Panginoong Jesus tungkol sa tunay at mapagpakumbabang paglilingkod. Pagwawakas Matapos nating suriin kung paano ang pagiging isang lider, sa kabuuan ay makikita natin na si Jesus ang ating halimbawa at dapat na tularan. Sa kanyang pagiging tunay na tao, nakipamuhay siya sa mga tao, hindi niya itinaas ang kanyang sarili at itinuring na mas nakalalamang. Kahit na nga marami pa rin ang nagiging katulad nina Santiago at Juan na naghahangad na sila ay maitaas at maging makapangyarihan, nananatili ang katotohanan na si Jesus ang ating halimbawa at modelo. Ang pagdatal ni Kristo ay pakikisama sa mga pangkaraniwang tao. Hindi Niya ninais na siya ay paglingkuran katulad ng ibang mga tagapamuno, sa halip, ipinakita Niya sa Kanyang pagkakatawang-tao na siya ay handang maglingkod sa lahat at handang maging kapantay ng pangkaraniwang tao. Ang pagnanais na maging mas mataas kaysa sa kanyang kapwa ay hindi nakalulugod sa ating Panginoon. Sa mata ng Panginoon tayo lahat ay pantay- pantay. Imbis na magtaas ng sarili, makipamuhay na tinatratong kapantay ang kapwa. Ito ang esensya ng Pagdatal. Si Jesus na bumaba at nakipamuhay sa kababaan, ang itinataas ay ang Kaharian ng Diyos. Hindi ranggo, kanan o kalawang upuan man ang hahangarin natin kundi ang posisyon ng paglilingkod. Hindi tayo makakapaglingkod kung hindi tayo makikipamuhay. Rev. Luningning N. Llorente UCCP Osorio
IKAWALONG SIMBANG GABI DISYEMBRE 23, 2018 ANG PAGDATAL NI KRISTO AY PAKIKIISA JUAN 1: 1-1 Noong ako ay bata, narinig ko sa sermon o mensahe ng aking amang pastor na ang "Verbo ay nagkatawang tao, Siya ay Mesiyas na ipinanganak ng Unang Pasko!". Sa musmos kong isip, tunay na di ko ito naunawaan. Ano ba ang malalim na kahulugan ang sinasabi o nilalaman ng ebanghelyo ni Apostol Juan? Ang Verbo o Salita na mula sa Dios na Manlilikha ay naging isang tao na tulad ng Kaniyang nilikha o nilalang. Ito ay nangyari upang makilala ng mga tao kung sino talaga Siya. Samakatuwid, sa una pa lang, ipinahayag na ni Apostol Juan na si Jesu-Cristo ay Dios na lumikha ng lahat ng nilalang at nagkatawang-tao upang makiisa sa mga ito.Siya ay nakipamuhay o nakiisa sa mga tao. At ang mga taong nanampalataya sa Kanya ay binigyan Niya ng karapatan upang maging anak ng Dios. Ipinanganak ang Mesiyas, hindi upang maging hari o emperador o presidente; na ang tanging trabaho ay mag-utos o magdeklara lamang ng mga batas o magpalabas ng Presidential Decree habang nakaupo sa mamahalin at maringal na trono, doon sa Malacañang, sa isang palasyo o White House. Ang ating Panginoon ay Mesiyas na nakipamuhay o nakiisa sa madla, sa lahat ng uri ng tao. Maging sa pagpili niya ng kasama o alagad, pumili Siya ng mga taong pangkaraniwan - tulad ng mga mangingisda; mga taong makasalanan - maniningil ng buwis, mga mapupusok pero meron din namang makabayan at pati na ang magkakanulo sa Kaniya na magiging sanhi ng Kanyang kamatayan. Wala Siyang itinangi! Ipinamuhay Niya ang buhay na dapat nating tularan. Nakikiisa kahit kanino: Judio man o Gentil at Samaritano, matuwid man o makasalanan. Ikaw, ano ang nararamdaman mo kung may nakasabay kang Muslim sa dyip? Ano ang naglalaro sa isip mo lalo na kung lalaki siya? Ano naman ang maiisip mo kung isang araw ng Linggo ay may pumasok na isang taong grasa, isang kilalang adik sa lugar ninyo, at isang kilalang politiko sa ating bayan? Pare-pareho lang ba ang ating reaksiyon sa pagsalubong sa kanila? O pare-pareho bang mahigpit ang ating pagkamay sa kanila sa panahon ng pagbabatian? Si Jesu-Cristo ay nakiisa sa madla at walang plastikan. Huwag na tayong lumayo. Sa iglesia, siyempre meron tayong close friends, BFF, ka-vibes, meron ding not-so-close friends, ka-church mate lang at meron din namang enemies o mga tinatawag nating mga nega (negative persons). Paano tayo makisama sa ating mga kasama sa iglesiya? Si Jesu-Cristo ay nakiisa sa kanyang mga alagad na sina Mateo at Simon bagamat alam Niyang magkabangga ang kanilang political na paniniwala. Pero di naitala sa ebanghelyo na sila ay nagtalo o nag-away. Isinantabi nila ang kanilang kinalakihan o pinaniniwalan dahil sa kanilang pagsunod kay Kristo. Tinawag tayong mananampalataya at mga tagsunod ng Mesiyas sa kasalukuyan. Oo, minahal natin ang Dios dahil una Siyang nagmahal sa atin. At ang sabi Niya, kung mahal natin Siya dapat mahal din natin ang ating kapwa! Bakit? Sapagkat ang Dios ay Pag-ibig, wala Siyang itinatangi dapat lamang na tayo'y maging kagaya Niya. Sa ating iglesiya, kailan mo ba napasalamatan ang nag-aayos ng kapilya, nagdadala ng bulaklak, ang mga presbiterong naglilingkod tuwing Santa Cena o mga
Diyakonong ala-una na hindi pa kumakain dahil nagbibilang ng pera, mga kababaihang nagluluto, mga kalalakihang nagkukumpuni kapag may okasyon o ang mga kabataang ginagabi sa pagpapraktis ng kanilang sayaw o awit? Napasalamatan mo ba sila o napagalitan, hinamak o pinulaan mo pa ang kanilang ginawa dahil sa paningin mo pangit o walang dating ang kanilang ginawa? Pati na pagkatao nila iyong napuna. Iba-iba ang pagkatao ng miembro sa ating iglesia. Paano bang magkakaroon ng pakikiisa sa ating iglesiya? Paano bang magkakaroon ng healthy at productive teams ang ating iglesia? Ang sabi ni Sis. Maloi Malibiran sa kanyang Protips na Right Team, Right Members, tandaan natin ang salitang RIGHT. RESPECT. Ang respeto ay mahalaga sa maayos na pagsasama. Kahit magkakaiba ang personalidad, pananaw, istilo ng pagtatrabaho at paniniwala, kung marunong tayong rumespeto sa ating pagkakaiba-iba, we can grow together as one effectively. INITIATIVE. Tayo ba ay tulad ng mga susiang laruan na dapat pang utusan para kumilos? Kahit di tayo sabihan ay maging sensitive tayo sa pangangailangan ng iba sa iglesia. Tumugon ng may kusa. GETS THE JOB DONE. Ang isang healthy na iglesia ay hindi lang fun o masayahing iglesia dapat ay produktibo din. Ang bawat isa ay dapat mag-ambag upang magtagumpay ang goals at plano ng iglesia. Pagtiwalaan ang bawat miembro na magbahagi ng kanilang tulong pinansyal, oras o talento that will get the job done. HANDLES CONFLICT WELL. Madaling pagkasunduin ng teacher ang dalawang Kindergarten kids na nag-away tapos magsosorry at magkakasundo na. Pero iba sa iglesia, kung may di nagkakaunawaan dapat may mga taong papagitna sa kanila. Conflicts are bound to happen. Kailangan ng masusing hakbang kung paanong papagkasunduin sila, sabi nga kailangan pa na may divine intervention. Pero si Jesus, tinulungan niya si Zaqueo na makipagbati sa mga dinaya niya. Simulan nating pagbatiin sila, idalangin at bahala na si Lord, ang mahalaga kumilos tayo. Sabi ngayong Christmas dapat bati tayo, isang joke pero ang sarap na maging katotohanan. TROUBLE SHOOTER AT TARGET KEEPER. Kailangan natin ng mga tulad nila na tutulong sa pangangailangan ng iglesia. Mga taong nagkakaloob ng kanilang panahon, talento at oras sa iglesia, kinakailangan natin silang irecognize. Sapagkat sila ang mga tumututok sa gawain kaya magtatagumpay ang ating iglesia. Tayo ang mga Right People na ito. Lahat ng katangiang ito ay ipinamuhay ni Jesu-Cristo noong nakiisa siya sa mga tao. Hindi Siya nabuhay lamang sa Salita kung hindi maging sa Gawa. Ang sabi ni Henry Ford, "Coming together is the beginning, keeping together is progress, working together is success." Ang prinsipyo ng pakikiisa ay nagbibigay diin sa kabutihang panlahat, tungkulin, kooperasyon at pagkakapantay-pantay. Ito ang mag-aakay sa sangka-Kristiyanuhan upang itaguyod ang kabutihang panlahat laban sa kapakinabangan ng ilang individual lamang. Ang pakikiisa ay nagpapakilala ng magkakaugnay na mga paraan ng pakikipagkapwa-tao kung saan nagpapakita ng mga antas na maaaring maging kaugnayan sa iba, kailangan ng malalim na ugnayan at dapat maging personal sa pagitan ng mga tao. Sabi ni Beth Mortiz-Flores, bawat
iglesia di nawawala ang apat na C: Conflict at Competition pero kailangang mapagtagumpayan ito ng Collaboration at Cooperation. Mahirap maging soloista lamang sa iglesia. Kailangan nating maging choir na may iba't ibang boses para maawit ng maayos ang isang anthem or else sabi nga ni Luiz Manzano tayo ay magiging certified sintunado. Great accomplishments are done by teams who work well together and not just by the singular effort of an individual. (Awitin ang Laging Sama- Singers) sama/Napakaligaya Marami tayong magagawa kung tayo ay nakikiisa at hindi nag-iisa. How good and pleasant it is when God's people live together in unity (Psalm 133:1)! Maligayang Pasko ng Pakikiisa! Amen! at Kahanga-hanga (Papuri DM Carmelene C. Garcia UCCP Amadeo
Ikasiyam na Simbang Gabi Disyembre 24, 2018 Ang Pagdatal ni Kristo ay Pagsasakatuparan Mateo 5.17-20 17Huwag nnyong akalaing naparito ako upang pawalang-bisa ang Kautusan at ang aral ng mga propeta. Naparito ako, hindi upang pawalang-bisa kundi para ipaliwanag at ganapin ang mga iyon. 18Tandaan ninyo ito: magwawakas ang langit at ang lupa, ngunit ang kaliit-liitang bahagi ng Kautusan ay di mawawalan ng bisa hanggang hindi nagaganap ang lahat. 19Kaya't sinumang magpawalang-halaga kahit sa kaliit-liitang bahagi nito, at magturo ng gayon sa tao, ay ibibilang na pinakamababa sa kaharian ng Diyos. Ngunit ang gumaganap ng Kautusan at nagtuturo na tuparin iyon ay ibibilang na dakila sa kaharian ng Diyos. 20Sinasabi ko sa inyo: kung ang pagsunod ninyo sa kalooban ng Diyos ay tulad lamang ng pagsunod ng mga eskriba at Pariseo, hindi kayo makapapasok sa kaharian ng Diyos. Bahagi ng Sermon sa Bundok ang mga pahayag na ito ng Panginoong Jesus. Ipinahayag niya sa mga alagad at sa mga taong nakikinig ang mga nilalaman ng paghahari ng Diyos at mga dapat na katangian at pananaw ng mga interesado rito upang maisakatuparan ang tikmaan ng Diyos. Kung sasapit na ang Kahariang ito na ibinabandila ni Jesus, natural lamang na iisipin ng mga nakikinig na babaguhin at babaligtarin ang kanilang kalagayan upang umayon sa kaayusang itinatakda ng Diyos. Isa sa tradisyunal na instrumento ng katapatan sa Diyos ay ang Kautusan. Mula sa panahon ng kanilang paglaya sa Egipto, nasa kanila na ito upang maging panuntunan ng kanilang kaugnayan sa Diyos at sa bawat isa sa loob ng pamayanan at bansa. Ang Kautusan, siyanga pala, ay binubuo ng mahigit na 600 batas at panuntunan at hindi lamang ang Sampung Utos. Isa ring kamaliang tawagin itong Kautusan ni Moises dahil tinanggap lang niya ito sa Diyos doon sa Bundok ng Sinai. Kung kanya ang Kautusan, ito ay simpleng batas lamang ng tao. Dahil ito'y naging batas ng buong bayan ng Diyos na ang mga tao ay may kanya-kanyang interpretasyondahil sa iba-ibang interes, mahalaga ang papel ng mga tagapagturo at tagapagpaliwanag nito para sa makatuwiran at makatarungang paglalapat. Subalit isang elitistang uri ng mga intelektuwal ang napaunlad sa pagdaan ng kasaysayan. Elitista sapagkat lumabas na sila lamang ang makakaunawa ng tama at walang kakayahan ang karaniwang mamamayan na maintindihan ito. Totoo mang sila ay intelektuwal ngunit hindi ito paglalarawan ng kanilang katalinuhan kundi reperensya sa kanilang buo o mas malaking panahon sa pagsasaliksik at pag-aaral. Hindi sila kalahok sa manwal na produksyon. Isip ang kanilang instrumento sa kanilang paggawa. Nahiwalay sila sa masa dahil dito sa halip na
lumubog sa kalagayan ng pamayanan upang masubok ang kawastuhan ng kanilang mga interpretasyon sa praktika ng pang-araw-araw na buhay. Sa libro lamang sila kumukuha ng teorya sa halip na ituring na mayaman sa ideyang paaralan ang buhay sa araw-araw. Naging kumplikado lalo nang ito ay maging batas ng pagkabansa at pangrelihiyon. Ang kumplikasyon ay damang dama tuwing sila ay masasakop ng ibang makapangyarihang bansa na sa panahon nga ni Jesus ay ang Imperyong Romano. Paanong mananatiling tapat sa pagka- Hudyo bilang mamamayan at bilang mga mananampalataya sa harap ng katotohanang may sariling mga batas at patakaran ang mga Romano? Isang partidong relihiyoso-politikal ang mga Pariseo. Kabaligtaran ng mga Saduceo, sila ay kalaban ng Roma at masugid sa paggigiit ng pagka-Hudyo. Taliwas sa madalas na pagtinging sila ay laging mga kalaban ni Jesus, mayroon din siyang mga kaibigan sa mga ito. Kasama rin ang maraming Pariseo sa mga Zelotes na namatay sa huling Himagsikan noong taong 70 laban sa Roma. Maganda ang kanilang intensyon at tapat sila sa bayan. Ang kanilang kahinaan ay sa pagiging konserbatibo sa pagka-Hudyo na kasama sa kanilang nilalait at minamaliit ay ang karaniwang mamamayan. Kasama ng mga iskolar na eskriba, naglalagay sila ng tatak na "makasalanan" sa mga taong hindi pasado sa pamantayan nila sa pagtupad sa Kautusan. Hindi maiiwasang masakal ang mga tao sa istriktong interpretasyon ng Kautusan. Inaaddress ni Jesus ang pagnanais ng hindi kakaunti na pawalang-bisa na ang Kautusan sa kanyang pahayag. Ang kaipokritohan ng mga eskriba at Pariseo ang nagtutulak sa mga taong mawalan na rin ng tiwala sa Kautusang estranghero naman sa kanila. Nabigo ang mga eskriba at Pariseong intelektuwal na mabasa ang isip ng karaniwang Hudyo kung ano ang magpapalaya at magpapaginhawa sa kanila. Kaya nga kahit si Jesus ay nagpaalala na ang Sabbath (isang Utos) ay ginawa para sa tao at hindi ang tao para sa Sabbath sa panahong kinuwestyon ang paggawa niya ng Mabuti sa araw ng pamamahinga. Sa mga eskriba at Pariseo kasi absoluto ang Sabbath bilang araw ng pagtigil sa paggawa. Sa ganitong diwa, inaamyendahan ng mga elitista ang espiritu ng Kautusan kahit na tila tapat sila sa titik. Interes na nila ang nasusunod. Gaya ng usapin sa charter change o pagbabago ng Saligang Batas ng Pilipinas. Sa kasaysayan, lagi na lang nakabatay sa elitistang interes ang mga naging Konstitusyon natin mula sa Malolos Congress hanggang sa 1987 Constitution. Sa Malolos, binura ang mga probisyon sa repormang agraryo na isinulat ni Apolinario Mabini dahil nanaig ang elitistang pangkating Buencamino- Paterno. Ang 1935 Constitution ay nakapadron sa mga liberal-demokratiko ngunit Kanluranin at kung gayon ay dayuhang impluwensya upang aprubahan ito ng mga mananakop na Amerikano. Binaraso at sinuhulan ni Marcos ang mga delegado ng 1973 Constitutional Convention (ibinunyag ni Delegado Eduardo Quintero ang payola scheme) upang matupad ang kanyang ambisyong makatakbo pa sa pagkapangulo na ayon sa hahalinhang Konstitusyon ay hindi na maaari. Siyempre, martial law ang armas niya para masigurong masusunod siya. Tumawag diumano ng mga Citizen's Assemblies (mga piling opisyal ng mga barangay lamang)
upang ratipikahin ito. Masasabing mas mainam ang 1987 Constitution kaysa sa mga nakaraan bagamat ito ay nalikha ng isang Constitutional Commission na binubuo lang ng 50 tao at kulang ang panahon upang ito ay matalinong matalakay ng mga mamamayan. At ngayon, wala namang pambansang clamor o kahilingan, nais itong palitan ng rehimeng Duterte. Aalisin ang mga probisyong nagpoprotekta sa lokal na pagmamay-ari at pamumuhunan upang ganap nang ibukas sa mga dayuhan ang dominasyon sa ekonomiya mula sa dating hatiang 60 lokal-40 dayuhan. Ito po ang probisyong tinutulan ng inyong lingkod dahil sa makabayang pananaw na 100 % dapat ang lokal na pagmamay-ari sa harap ng reyalidad na kontrolado ng mga multinational corporations ang ekonomiya natin. Ngayon gusto pa ng iilan na burahin nang ganap ang nakamit na kahit kulangf at ibalik ang mas masamang kalakaran. Na ang kaligtasan at pag-unlad ay sa pamamagitan lamang ng foreign investments na diumano'y nagbibigay ng empleyo sa mga manggagawa. Anong klaseng empleyo? Mababang pasahod at pagbabawal sa welga at pag-uunyon. Itinatadhana ng 1987 Constitution ang karapatang ito sa mga manggagawa bagamat iniikutan ng mga kapitalista at mambabatas. Kasama rin ang pederalismo upang buwagin daw ang "imperial Manila". Ano ang ipapalit? Imperial Davao? Batay sa panukala, lilikha ito at magmamantini ng mas magastos na mga dagdag na burukrasya gaya ng regional governments. Sa proposal ni Speaker GMA (Gloria "Mahimalang Gumaling" Arroyo), aalisin din ang pangalawang pangulo sa linya ng paghalili sa presidente. Sabagay mukhang malabo itong Charter Change sa mga senador lalo't marami sa kanila ang hindi mananalo kung sa mga rehiyon at probinsya maghahalal. Sa tutol o pabor, kaninong mga interes ang nasa likod ng balak na ito? Marami pa nga sa ating mga kababayan ang hindi nakakabasa ng Saligang Batas, papalitan na. Hindi perpekto ang 1987 Constitution pero lalo namang dispalinghado ang mga nagnanais palitan ito. Para kay Jesus, dapat ituro at ipaliwanag ang Kautusan sa paraang maunawaan ng mga tao ang kaugnayan at kabuluhang nito sa kanilang mga buhay. Pumarito siya upang linawing ang Kautusan ay dapat masuma sa pagiging Kautusan ng pag-ibig sa Diyos, sa kapwa at maging sa mga itinuturing na kaaway (ang mga outcast sa lipunan). Kailangan ding ituloy ang tradisyon ng mga propeta bilang mga tagapagsalita at tagapaggiit ng kalooban ng Diyos, malalim at matalas na sinusuri ang kalagayan ng lipunan at naghahayadg kung ano ang naaayon sa Kaayusan ng Langit. Totoo ring gumapang ang katiwalian sa hanay ng mga propeta. Gaya ng mga pari at iba pang lider relihiyoso, mayroon ding tumanggap ng suhol upang maging tagasang-ayon sa at tagapagsalita ng mga hari. Kilangan lamang linisin ang hanay at panumbalikin sa orihinal na layunin ng kanilang propetikong tungkulin. Habang hindi pa ganap na sumasapit ang Paghahari ng Diyos, dapat mayroon pa ring mga propetang magsasabing "hindi riyan ang daan ng Panginoon, doon!" Ang Pagdatal ni Jesus ay pagsasakatuparan ng Kautusan ng Pag-ibig sa lipunang kulang nito at nagtatangi kung sino lang ang iibigin at mag-iibigan. Isasakatuparan pa rin niya ang mga tungkulin ng pagiging Tagapagpahayag, Guro at Propeta sa mundong nakakalimot at nalilihis
ng kautusang kapritso ng mga tao at sistemang nagpapanggap na Diyos. Sa bisperas ng Paskong ito, samahan natin ang Sanggol na paparating sa pagsasakatuparan ng Kautusan ng pag-ibig. (dugtong kung Pamaskong Palatuntunan para sa mga bata: Simulan natin sa pagpapakita ng pag-ibig sa mga batang kapatid ni Kristo. Hindi natin sila iaalay sa altar ng extrajudicial killing ni Herodes kundi sasamahan sa daan pasalubong sa matutupad at natupad na Paghahari ng Diyos). Rev. Noel L. Baybay UCCP Gulod
Araw ng Pasko Disyembre 25, 2018 PAGDATAL NI CRISTO AY PAGHAHANDOG Juan 15: 13-19 Christmas is Timeless... sapagkat mahigit dalawang libong (2,000) taon na ang nakakalipas ay nagpapatuloy pa rin ang pagdiriwang ng mga bansa, ng sankatauhan at ng sangnilikha. Boundless... sapagkat sinasaklaw ng pagdiriwang nito ang sandaigdigan at hindi man aminin na maging labas sa kristianong pananampalataya ito ay kinikilala at nirerespeto. Relevant... sapagkat sa tuwing sumasapit ito ay muling sumisilay ang mensahe ng ng pag-asa, katarungan, kapayapaan dahil ito ang panahon ng pagdatal ng mesiyas o ang pagkakatawang tao ng ating Panginoong Hesus upang makibahagi at makiisa sa karanasan ng buhay ng tao at kasama ang sangnilikha. Ang pagiging Timeless, Boundless at Relevant ng pagdatal ni Cristo ang naging pangunahing dahilan kung bakit nagkaroon at buhay na buhay ang paghahandog na hindi lang sana tuwing araw ng Disyembre kundi maging bahagi at naging pamamaraan ng buhay. Hindi ang mamang may balbas, mataba at nakasuot ng pula at nakasakay sa karwahe ang pinagsimulan o nagsimula ng pagbibigayan. Lalong hindi ang mga pulitikong nagsasagawa ng taunang magarbong pagbibigay sa mga dukha na akala mo ay personal nilang pera ang kanilang ipinamimigay at hindi rin ang mga relihiyon na nagsasagawa din ng panaka-nakang pamamahagi ng regalo sa mga mahihirap na pamayanan. "Sapagkat gayon na lamang ang pag-ibig ng Diyos sa sangkatauhan, kaya't ibinigay niya ang kaisa-isang Anak, upang ang sinuman sumampalataya sa kanya ay hindi mapahamak, kundi magkaroon ng buhay na walang hanggan". (Juan 3:16) Samakatuwid, ang kawastuhan ng ating pagbibigayan at pagkakaloob ay nagsimula at pinasimulan ng Diyos. 1. Ang paglikha ng Diyos sa sanglibutan ang pangunahing katunayan ng kanyang pag-ibig at pagkakaloob sa sangkatauhan. Tayo ay pinili ng Panginoon mula sa kanyang pag-ibig at isugo sa sanglibutan hindi para magpaligsahan, hindi para magtalo-talo at maglaban-laban. Subalit tayo ay tinawag upang maglingkuran sa isa't isa at paglingkuran ang sangnilikha sapagkat ang Diyos ang umibig sa atin at kumikilos sa pamamagitan natin. 2. Pagsugo sa ating Panginoong Jesus ang malinaw na paghahayag ng pagkakaloob ng Diyos upang magkaroon ng katuparan ang propesiya. Kaya nga tuwing sasapit ang panahon ng kapaskuhan ating maririnig ang salitang "Dakilang Handog" sapagkat kinakatawan ito ng sakripisyon ng isang ama, ina o magulang na ialay bilang handog ang kanyang kaisa-isang anak para sa ikaliligtas ng sangkatauhan at sanglibutan. 3. Tinawag tayo ni Jesus na kaibigan at ito ang indikasyon na tayo ay kaibigan din ng Diyos. ito ang kaloob ng Panginoon sa atin na tayo ay hindi na mga alipin kundi mga lingkod na nagsasagawa ng misyon ng pagtuturo, pangangaral at pagpapagaling. Nais ng Diyos na
maranasan ng sangkatauhan ang kaligtasan ng kabuuan ng tao sapagkat ang lahat ng bagay ay espiritwal sa paningin ng Diyos. Ang paglikha ng sanglibutan, ang pagkasugo ng Panginoong Jesus at ang ating pagiging kaibigan ng Diyos ang kanyang dakilang handog upang tayo ay humayo at magbunga sa ating paglilingkod. Gaano kalaki ang ating kayang ipagkaloob na pagtatalaga? May isang kwento tungkol sa baboy at manok. Minsan nag-usap ang baboy at manok. Ang sabi ng manok: "Masdan mo ang mga tao nasasarapan kumain ng itog. Galing 'yan sa akin at iyan ang handog ko sa kanila." Sumagot ang baboy: "Ang iyong ibinabahagi ay bahagi lamang ng iyong buhay. Hindi ba't kung kakain sila ng hamon ang buong pagkatao at buhay ko ang aking inihahandog?" Maligayang Pasko sa ating lahat. Rev. Daniel N. Francisco UCCP Indang
Make me a Channel of your Peace Make me a channel of Your peace Where there is hatred let me bring Your love Where there is injury Your pardon, Lord! And where there's doubt true faith in You. Make me a channel of Your Peace Where there is despair in life let me bring Your hope Where there is darkness only light And where's sadness ever joy. Chorus: O Master grant that I may never seek So much to be console as to console To be understood as to understand To be love as to love with all my soul. Make me a channel of Your Peace It is in pardoning that we are pardoned In giving of ourselves that we receive And in dying that we're born to eternal life. Make me a channel of Your Peace Where there is hatred let me bring Your love Where there is injury Your pardon, Lord! And where there's doubt true faith in You. Trees of the Field HFJ#100 You shall go out with joy and be led forth with peace, The mountains and the hills will break forth before you There'll be shouts of joy, and all the trees of the field Will clap, will clap their hands. And all the trees of the field will clap their hands; The trees of the field will clap their hands The trees of the field will clap their hands The trees of the field will clap their hands While you go out with joy.
Ngayon ay Lilisan at Maghihiwalay HFJ#105 Ngayon ay lilisan at maghihiwalay Ang manga anak Mo'y sa'Yo'y nanambahan Ang pagpapala Mo sa ami'y ibigay Kami'y patnubayan sa lahat ng araw. Gawin Mong lagi na ay aming hangarin Na magsama-sama't Diyos ay lualhatiin; Ang Banal Mong Diwa kami ay puspusin Ikaw ay purihin, buong buhay namin. Pasko Ng Pagsilang ng Panginoon A E Pasko, Pasko, Pasko, araw ng Pagsilang A Ng Cristo na Hari ng Kapayaan D A7 Halina't umawit ang tuwa'y isigaw A E A Purihin! Purihin! Ang Sanggol na Banal. Ang puso ay buksan may palang kakamtan Pangako ng Hari ng Katotohanan Panata sa buhay na S'ya'y paglingkuran Pag-asa'y kaloob ng Sanggol na Mahal. Limutin ang lungkot tayo'y magmahalan Sumapit ang oras ng kalual'hatian Maraming salamat sa Diyos na nagbigay Ng laya't ligayang dakila't marangal.
TANGING ALAY (Offertory Response) Salamat sa Iyo aking Panginoong Jesus Ako'y inibig Mo at inangking lubos. Ang tanging alay ko sa 'Yo aking Ama Ay buong buhay ko puso at kaluluwa 'Di makayanang maipagkaloob Mamahaling hiyas ni gintong nilukob Ang aking dalangin O Diyos ay tanggapin Ang tanging alay ko nawa ay gamitin Ito lamang Ama wala ng iba pa, akong hinihiling. PAG-AALAY (Offertory Response) Kunin Mo ang aming puso, kusang ibinibigay ito Jesus ang 'Yong pagmamahal ang mananahan sa pusong pagal; Dahil Ikaw ang Buhay, at ang Katotohanan Aming isinusuko buhay na mula. Kunin Mo ang aming buhay, sa'Yo aming inaalay Jesus sa'Yong kalakasan ay nais kitang mapaglingkuran Dahil Ikaw ang Buhay at ang Katotohanan Aming isinusuko buhay na mula sa'Yo.
MGA TULANG PAMASKO SUSI Isang munting susi ay may kayang buksan Ang lalong malaking, malaking pintuan Isang munting bata akong inutusan Magbukas ng ating masayang paluntunan GUNTING Sa gunting na ito aking puputulin Laso na hahawi nitong ating tabing At ang matatanghal sa'ting paningin Itong kasayahan kagalakan natin POSTCARD Sa wikang Kastila ay FELIS PASCUAS Sa wikang Ingles ay MERRY CHRISTMAS Sa ating matamis, wika ni Balagtas MALIGAYANG PASKO, bati ko sa lahat SULAT Isang sulat ito na aking padala Sa inyo pong lahat ay aking pabasa Nasasabi dito, PASKONG MALIGAYA Sumainyong lahat sa aming bisita MGA SAGISAG NG PASKO Tala Maningning na talang sumilang sa langit Naghatid ng pantas sa sanggol ng Belen Anghel Anghel ay umawit ng masayang balita Mesias ay sumaput sasakop sa madla Batingaw Ding! Dong! Ding! Ang sigaw ng lumang batingaw Hari ay sumilang sa abang sabsaban Kandila Kandila'y sagisag ni Jesus na liyag Liwanag sa landas ng makasalanan Christmas Tree Christmas Tree ay ano kung walang regalo Ano nga ang pasko kung wala si Kristo MALIGAYANG BATI Maligayang, maligayang Bati Sa kaarawan ng dakilang pagsilang Ni Kristong ating mahal BAKIT MASAYA? Bakit umaawit kaming mga bata? Bakit masisigla, kami'y masasaya Pagka't puso nami'y nagpapasalamat Sa Dios na nagbigay ng Pasko at galak PAGBATI Kami'y nagagalak kayo'y naririto Mahal na magulang at mga kalaro Sana'y masiyahan inyong mga puso Mula unang bilang at hanggang sa dulo ANG TULANG BIBIGKASIN Ang tula na ngayo'y aking bibigkasin Ay lilinawin ko ng buong taginting Upang kung tapos na ang Pasko ng aliw Ay hindi na niyon paulit-ulitin DAHIL KAY JESUS MALIGAYANG PASKO M- A- L- I- G- A- Y- A- N- sabsaban G- tunay Masaya ang lahat sa araw na ito Abala tayo sa paghahanda ukol dito Laging magagandang awit ang ating maririnig Iisa ang paksa; Ang Dios ay pag-ibig Galak ang nakabadya sa mukha ng bawat isa Awitan at tugtugan naman sa magkabi-kabila Yayaon ang mgaraming patungo sa sambahan Aalayan ng papuri ang Mesias na banal Na sumilang noong unang Pasko sa isang Gayak niya ay hamak lamang ngunit siya'y Haring P- A- S- K- O- Pasko na naman ngayon, kaya ating gunitain Anak ng Dios na nagmahal sa atin Sabsaban ang hinigaan niya nang Siya'y isilang Kay tahimik ng gabi noong Siya ay dumatal O ating awitan ang Manunubos nating mahal PAUNANG SALITA (OLDER PRIMARY) Mga kababata at mga magulang Ang palatuntunang aming gagampanan Buong puso naming sa inyo ay alay Lakip ang nasa kayo'y masiyahan Anumang papuring matatamo naming Ay inihahandog sa sanggol ng Belen Anumang ligaya at sayang tamuhin Biyaya ni Jesus dapat kilanlin Sa gitna ng dilim ng gabi ng buhay Kasaysayang ito nawa'y maging tanglaw
Sa gitna ng lungkot mga kahirapan Ang diwa ng Pasko nawa'y kaaliwan Ang dalangin naming nawa'y maganap na Ang kapayapaan na atig pag-asa Ang sangkatauhang lugami sa dusa Magtamo ng buhay, aliw at ligaya MASAYANG ARAW NG PASKO Ang masayang araw ngayon ay dumating Taglay ang datihang sigla at luningning Sa lahat ng dako'y marinig natin Ang pagbabatian, awit at tugtugin "Maligayang Pasko" sa lahat ng lahi Ating maririnig na may halong ngiti Ako naman ito ngayo'y bumabati "Maligayang Pasko" sa inyo'y maghari Bumabati ako tayo'y magbatian Huwag nating tipirin gawang pagmamahal Magulang, kapatid, guro, kaibigan Sa inyo'y nais ko ang kaligayahan PAGSAMBANG TAIMTIM Sa paligid ng sabsaban ay taimtim na nag-alay Mga tao na dumalaw sa Mesias na sumilang Di man tayo makarating sa sabsaban ng Bethlehem Sa pagsambang mataimtim, madadama ng damdamin BATING PASALUBONG Kami'y nagagalak mga kaibigan Na kayo'y makitang nakangiting lahat Hind naming nais na kayo'y biguin Kaya't sisikapin buong kay anaming Ang aming pagbigkas aming ilalakas At ang mga dula'y gagawing mahusay Upang huwag kayong magising totoo Sa inyong pagdalo ngayong gabi rito MAGANDANG PASKO po, bati ko sa inyo Inyo lang ihanda ang aginaldo ko Sa lahat ng araw Pasko ang masaya Maraming pagkain, marami pang pera Gusto kong laruan, gusto ko ng kendi At gusting-gusto, magandang Christmas Tree Kung araw ng Pasko, walang 'di masaya Lahat nakangiti, lahat nakatawa Kahit na mahirap, kahit na mapera Paano'y si Jesus nasa puso nila 1 Ang nais ko sana ang diwa ng Pasko Laging manatili sa puso ng tao Pag-ibig kay Jesus at banal na payo Ang siyang maghari, ditto sa sang-mundo Ang ibig ko sana'y Pasko araw-araw Pasko rin sa bukid at Pasko sa bayan Kung Paskong palagi, ang pagmamahalan Ang siyang maghahari sa sandaigdigan Kung Pasko palagi, ang pagaalitan Ay maliimot na sap ag-iibigan Kung Paskong palagi ang gawang paggalang Ay 'di malilimot nitong kabataan Kay ganda ng Pasko, ang mga bulaklakan Mandi'y nakangitinng, humahalimuyak Kay ganda ng Pasko, ang mga bituin Sa purok ng langit, nagsisipagningning Kay gand ng Pasko ang bawat tahanan Nagbagong bihis at naggagandahan Kay ganda ng Pasko, at ang bawat puso May banal na diwang pag-ibig, pagsuyo Nakapagtataka! Agsapit ng Pasko Nagiging magaan ang puso ng tao Nakapagtataka! Ang Pasko'y sumapit Muling naghahari ang ngalang pag-ibig Mga nagkagalit, mga magkalayo Pinaglalapit ng dating pagsuyo At sinumang tao na dati'y maramot Pagdating ng Pasko'y nagiging Very Good! Ako'y munting bata, tatlong taong gulang Marunong na akong bumati't gumalang Ng magandang Pasko sa ninong at ninang Maliit lang ako haharap sa inyo Balitang dala ko MALIGAYANG PASKO Kami ay bumabati sa mga narito Tuloy nag-aantay ng inyong pamasko MGA TALA LAHAT: Tayo'y maaaring maging mga tala Sa ikapupuri ng batang dakila Maikakalat ko ang kapanganakan Ni Hesus na taglay na ningning at kinang Sa sinag na angki'y dadalhin sa kanya Ang ibig tumanggap sa kanyang pagsinta Papatnubayan ko ng aking luningning Ang nais maglingkod sa kanyang gawain
Ang nasa karimlang ibig magbago Sa taglay na kislap ay ihahatid ko LAHAT: Tayo'y maaaring maging mga tala Sa ikapupuri ng batang dakila PAGBIBIGAYAN (2 Bata) Ang araw ng kapaskuhan ay panahon ng bigayan Itong sobre'y mayro'ng laman Ng salapi't pagmamahal Ako'y gayon ding handa na Itong sobreng may'rong pera Ang salapi ay pagsinta Ng pamaskong ala-ala SABAY: Pagsasama'y gumaganda Kung bigayan ang lahat na SALAMAT SA INYO Salamat sa inyong masayang pagdating Buong puso kayong tinatanggap namin Ang panunubaybay sa tula't awitin Ang laging isukli'y pagpapaumanhin Ngiting matatamis ay inyong ikalat Nang ang kagalaka'y lalong lumaganap Aming uulitin sa naritong lahat Sa inyong pagdating, maraming salamat AKO'Y MASAYA RIN Mga pastol noong una'y masayang masaya Nang sabihin sa kanila ang balitang maganda Ngunit ako'y masaya rin, kahit hindi mga pastol Ang maghayag ng awitin ng sumilang sa Bethlehem Ang tiyak kong pananalig, siya'y lubos na kaniig Kaakbay ko bawa't saglit ang pangako ng pag-ibig ISANG NGITI LAMANG Isa lamang ngiting hinugot sa dibdib Na malakipan ng gintong pag-ibig Ay sapat magbukas ng pinto ng langit Sa nagdadalitng sakbibing hapis Isang ngiti lamang na taos puso Ay sapat maghinang ng sirang pagsuyo Isa lamang ngiting hindi balatkayo Sa araw ng Pasko'y katimbang ng ginto 2 KAMANGHA-MANGHA Sa pangkat na siyam at talatang anim Hula ni Isaias sa batang darating Na buhat sa langit siya'y tatawaging Kamangha-manghang mahirap liripin Hindi ba totoo na kamangha-mangha Ang Diyos sa langit ay nagpakumbaba Tumulad sa tao't nakisalamuha Sa makasalanang my hatol na takda Tumulad sa hamak, gayong malwalhati Hatulang salari'y malinis ang budhi Sino sa daidgid ang maiwawangki Na kamangha-mangha at katangi tangi? ALINLANGAN KA BA? Bakit alinlangan ang puso mo't isip Sa katotohanang ang Diyos sa langit Nagsugo na Ama ditto sa daigdig Na isinilang pa sa liblib na bukid? Bakit alinlangan sa awit ng anghel Ay ibinalita ang kanyang pagdating Sa himbing na pastol kagya't na nagising Hanggang paroonan ang dakong Bethlehem Bakit alinlangan ang sinag ng tala Ang tumatanglaw-tanglaw sa magong dakila Hanggang maihatid ang handog na handa Sa pinag-uukulang Mesias na bata? TALANG PATNUBAY Ang talang sumikat noong unang Pasko Siyang pumapatnubay sa daan ng Mago Upang masumpungan sanggol na si Kristo Si Jesus ay siyang tala sa umaga Ang magandang talang kaiga-igaya Tanglaw ko sa buhay at aking pag-asa Tayo rin ay tulad sa talang maningning Kung sa ating buhay ay paghahariin Ang Tagapagligtas, tayo'y kikinang rin IKAW ANG MAGSABI Ikaw ang magsabi kung hindi totoo Sa lahat ng araw masaya ang Pasko Ikaw ang magsabi kung hindi totoo Ngayo'y sisingilin ang Lola at Lolo Ikaw ang magsabi kung hindi totoo
Na ibinili kita ng damit na bago Ikaw ang magsabi kung hindi totoo May pera ka ngayon sa bulsa mo Ikaw ang magsabi kung hindi totoo Busog na busog ka sa suman at puto Ikaw ang magsabi kung hindi totoo Masayang-masaya ang lahat ng tao SULONG! O BITUIN Sulong O bituin at itong tanglawan Ang taong nabulid sa bangin ng buhay Sa pag-aapuhap bg hawakang tagdan Tulungang ihatid sa malayong pampang Sulong O bituin at ngayo'y itudla Ang iyong silahis sa kaawa-awa Upang taluntunin nang hindi malisya Sulong O bituin at iyong ihatid Sa dakong Bethlehem sa dukha't maliit Upang ang mayabang at palalong isip Matutong yumukod sa Hari ng langit ANG BIBLIA Ang aklat na ito'y siyang nagsasaysay Balitang magandang si Jesus sumilang Kaya naman ngayon ay muli ngang buksan At ating basahin gitnong kasaysayan Salita ng Diyos maningning na ilaw Sa isipang lahat ay pumapatnubay Sa magulong isip siyang sumasaway Nang upang matamo ang saganang bukal KUNG AKO'Y NAGING PASTOL Noong una kung ako ay naging Pastol sa Bethlehem Ang maganda at matabang tupa'y aking pipiliin Upang yaong handog ko sa sanggol na nasa Belen Na tanda ng pananalig at paggunitang walang maliw Ngunit yamang ako'y isang kayumangging Pilipino Hindi naman nagkapalad na saksaihan yaong dako Siniliangan ng Mesias noong unang-unang Pasko Kung kaya ang aking alay sa sanggol ay ang puso ko TULARAN NATIN Yaong tatlong mago ay wala na ngayon Nguni't natupad na ang kanilang layon Mahalagang bagay na tinipon-tipon Ay inihandog nan ang araw na yaon 3 Tayo nama'y ano ang marapat na gawin Sa ganitong Paskong pagdiriwang natin Ang buti ng ibang nalantad sa atin Sa labi na lang ba uulit-ulitin? Aral ba'y sapat nang ating malamang Sa pagkakaligtas ay mapanghawakan Pananalig mo ma'y sintigas ng bakal Kundi isagawa'y walang kabuluhan Tatlong haring mago ang tularan natin Sa pagsasagawa ng gintong layunin Bawat pagsusulit sa gawang magaling May katugong pakay ang Diyos sa atin CHRISTMAS TREE Ang kahoy ng Pasko ay nananariwa Sa magandang hiyas ng pangangalaga Pagdating ng araw ng Paskong dakila Naging palamuting lagi ang panggitna Kulay na luntian ay kaakit-akit Mga ala-alang hindi maiwawaglit Kung ganitong Pasko sa diwa't sa isip Kung ating masdan ay kaakit-akit Ang Christmas Tree'y isang kahoy na maganda Luntian ang dahoon malabay ang sanga Ang iyong karikitan ay kaaya-aya Sa lahat ng puso ay nagpapasaya Minsang isang taon kung ganitong Pasko Hitik ka sa bunga na pang-aginaldo Nagpapagunita sa lahat ng tao Sumilang, dumating si Jesus sa mundo HALAGA NG PASKO Inisip-isip ko ang marapat na gawin Na magpapatingkad sa uri at ningning Ng mga biyayang kaloob sa atin Ng dakilang Diyos na lubhang magilw Timpi at hinaho'y aking dadagdagan Sa pakikisama saan man dumatal At dagdagan din ang magandang asal Upang mailantad si Jesus mahal Pagsisikapan kong bawasan ang hirap Ng aking kapwang ang puso'y mabigat Babawasan ko rin ang sariling hangad Nang di ko maagaw ang sa ibang palad Ang kagalakan ko'y hahato-hatiin Nang ang ibang wala ay magkaroon din
Maging pagpapalang kaloob sa akin Iba'y hahatian nang matamong aliw Pag-iibayuhin ang malasakit ko Sa pagtaguyod ng aral ni Kristo Kung mailapit na ang maraming tao Lalong mahalaga ang araw ng Pasko ANG SINAG NG PASKO Sa bukang liwayway pagsikat ng araw Unang makikita'y sinag sa silangan Gayon ang pagdating Paskong kaarawan May sinag na dala sa sangkatauhan Silahis ng sinag ng isang pag-asa Ang sa atin kayang hatid na dinala Sa uhaw na lupang tigang sa magdamag Pinawi't hinawan noong kanyang sinag Ang sinag ng Pasko ay isang liwanag Sa isipang dukkha at damdaming salat Mga alinlangan, takot sa magdamag Pinawi't hinawan noong kanyang sinag O sinag ng Pasko O dakilang sinag Sa araw na ito'y ikaw ang liwanag Sa sinag mong tangi kami ay nagalak Nanag sa buhay naming ikaw ay nahayag Silahis, pag-asa at sinag ng lugod Liwanag at tanglaw at ilaw ng Diyos Pasko ng pag-asa, panghawi ng lungkot Halina sa aming tahanan at lunsod BITUING TAGA-AKAY Isag bituin naging taga-akay Kaya't ang sanggol ay nasumpungan At doon mula sa sabsaban Masaya silang nananambahan At kung ako'y maging taga-akay Kanyang liwanag ay lagging susundan Ng aking sabihin sa mukha'y may kasayahan Halina sa aming mga sambahan ISANG DALANGIN O Hesus na Poon Ikaw'y naging bata rin Kaya't batid kmo ang ginagawa naming Tulungan kami, patuloy palakasin Sa pananampalataya, at sa gawain 4 NGAYON NGA ANG PASKO Ngyaon nga ay oasko mga katoto ko Sapagkat si Hesus, kusang naparito Upang pagpalain ikaw, kayo't ako At paglingkuran ang lahat ng tao SALAMAT SA IYO O AMA Nagpapasalamat kami sa inyo O Ama Sa Paskong ito na ubod ng ganda Nagpapasalamat din kami sa awit na masaya At mga tugtugong kahali-halina Higit na aking pinasasalamatan Ang pagsusugo mo sa Bugtong mong Anak Ito si Kristo ang Tagapagligtas Salama sa iyo, O Dios na aming Ama PAGLILINGKOD KAY KRISTO May handog ang mga pantas kay JesuKristo Tulad ng kamanyang, mira at ginto At bawat tao'y ating iibigin Kay Kristo tayo'y ating iibigin Kay Kristo tayo'y naglilingkod na rin PANGAKONG WALANG KAMATAYAN Alam kong si Krsito'y di nagkukulang Sa lahat ng kanyang mga kapangakuan Ang salitang siyang sa aki'y binitawan Ay hindi mamamatay magpakailan man ANO ANG HANDOG KO? Ano ang handog sa pasko ngang ito? Ito ang tanong ng mga kaibigan ko Ito ang handog ko sa Paskong ganito Isang ngiti ng pag-ibig tanging alay ko Ngunit para kay Kristo ito ang handog ko Isang pusong tapat sampu ng buhay ko Na nanampalataya na siya ang totoo Na Tagapagligtas at Panginoon ko ANG DIWA NG PASKO Itong buong sandaigdigan natutuwa't nagagalak Sa araw ng pagsilang ng Hari nating marilag Mga awit ng pagbati't mga tulang walang kupas Sa labi ng mga bata'y isang tinig na matimyas Pagkat yaong abang sanggol sa Bele'y inianak Ang Hari ng mga Hari't Panginoon ng lahat
Kaya kami'y nagpupuri sa dakila nating palad At sa hindi magmamaliw na pag-ibig niyang wagas HIGIT SA LAHAT Aking hinihintay ng mahabang panahon Ang Paskong ganito masayang totoo Upang makita ko ang kahoy ng Pasko Na nagagayakan hiyas ng Pasko Higit sa lahat na nais kong madama Ang may-ari ng Araw na ito Na kaya may Pasko tayong mga tao Si Kristo ang aginaldo at Dios na totoo JESUS Ang araw ng Pasko ay walang kabagay Sapagkat si Jesus ating kaligtasan Sa araw na ito siya'y isinilang Upang papurihan ang Dios na ating Ama Sa karaniwang sinugong sumakop sa sala Sa araw na ito na Paskong maganda Ako ay pumasok sa ating iglesia ANG PASKO SA BUKID Sumikat ang tala sa gabing malalim Nagbihis ng tuwa ang mundong may lagim Langit na inulap napuspos ng ningning Oh Pasko na pala, kay gandang malasin Labuyo sa parang nagtitilaukan Aliw-iw ng batis kay sarap pakinggan Awitan ng pipit may tula't kundiman At Pasko na pala ng kaligayahan O ang Paraiso ay nasa bukid P-A-S-K-O P- Ang puso ng Paskong may malayang pintig ng buhay panlagit na ito'y PAG-IBIG A- S- K- O- Ang Ama sa langit mahal tayong labis kaya't ibinigay sanggol na si Hesus Sumainyo nawa ang Paskong masaya na ito'y ang lagging luntiang PAG-ASA Ang diwa ng Paskong dinadasal-dasal na taglay ng anghel na KAPAYAPAAN O Dios, ang aming dalangin sa Paskong ito Siya'y sambahin 5 KAMPANA NG PASKO Kampana ng Pasko'y dala'y kasaysayan Na minimithi ngang mapakinggan man lang Awitin ang himig ng lwalhating taglay Sa bawat't damdamin at bawat't tahanan At Tagapagligtas ng sandaigdigan Umiibig sa atin; lubos na nagmahal Ilaganap mandin ang himig ng lwalhating taglay "Kalatas sa lahat" nag Pasko'y daratal Ikaw ay umawit, ikaw ay tumugtog Yaong maliwanag, malakas ang dulot Darating si Kristo ng buog pag-irog Kaya't salubungin, galak ang lumukob KAMPANA NG PAG-IBIG Purihin kampana hatid ng pag-ibig Mensahe sa iyo ay lubhang malinid Dumating si Jesus na alay ng langit Upang siya'y lagi nating makaniig Manampalataya- tayo ay sumunod Landasin- liwanag; anuman ang handog Makapaglingkod nga nitong buong lugod Sa puso nga natin tumino ng lubos PRINSIPE NG KAPAYAPAAN Sa abang sabsaban doon sa Bethlehem Dito ay naganap talinghaga natin Nang bugtong na Anak ay kusang humimpil Kapayapaan nga kusang tagubilin Anghel noong una ay nangagsalaysay Na siyang nagsaad ng kapayapaan Mabuting nilikhang; yaong kalooban Kahit ngayong gabi'y umaalingawngaw Tayo ay dumulog sa Tagapatnubay Sapagkat hindi siya nagbago kaylan man Si Jesus, Prinsipe ng kapayapaan Ng dahil sa iyo kaya siya dumatal MGA BATINGAW NG KAPAYAPAAN Batingaw ng Pasko ay kapayapaan Daigdig na puno nitong kaguluhan Yari ngang mensahe atas- pagmamahal Na biyayang hatid sagana sa buhay
Kapag nasa iyo itong Manunubos Upang landasin nga daan ng pag-irog At yaong damdaming sa kanya'y lumukob Ang kapayapaang patungkol sa Diyos BITUIN NG BETHLEHEM Kung ang hanap mo'y Mesias at ikaw ay maligaw Sa gitna ng karimla'y walang ilaw na tumanglaw Maghintay kang sumandali para huwag nang mapalayo At sa bituin ng Bethlehem, mga mata ay ipako Pusikit man ang karimlan at ang daan ay maglaho Dumalangin ka ng lakas saan ka man naroroon At sa bituin ng Bethlehem paningin mo ay ituon Marahil pagal ka na sa paglalakbay na mag-isa Sa maraming humahadlang ikaw ngayon ay balisa Ngunit lahat ay liliwanag, makukuha ang mithiin Kung susundin ang Bethlehem ay ang naroong bituin Kung ikaw ay alinlangan, tila lalong kailangan Manangan ka sap ag-asang nasa harap mo palagian Kahit minsan huwag alisin sa Panginoon ang paningin Nasa dako ng Bethlehem ang bituing malunigning Alam mo nang ang sanlibutan sa sala'y nakabaon Walang dako sa sabsaban para sa ating Panginoon Ngunit sa bawat puso kung walang humadlang May sanggol ng Bethlehem at bituing sakdal kinang SUBUKIN NATIN Sinubok ng ilan na sila'y magpasko Sa gitna ng isang pagsasalo-salo Saganang pagkain inuming pang lango Tugtuga't sayawan ay maraming gulo Sinubok ng ilan araw ipagsaya Sa kinang ng ilaw pang-akit sa mata Sari-saring kulay pampaligaya Pampukaw sa diwa ng pagkakasala Sa gitna ng saya at mga pangtungga Sa saro ng galak sa hapag ng nasa Ay may isang kamay na pader lumagda Ng dakilang hatol; pagpapanganyaya Ay ano ang Pasko kung wala si Jesus, Anong kasiyahan ang maidudulot Makamtan sakali ang buong sinukob Anong pakinabang sa diwa at loob? Kung kaya masaya ang araw na ito Pagkat pinapala noong aginaldong Biyaya ng Dios sa sinumang taong Tatanggap kay Jesus at pasasaklolo 6 Kay hirap isipin Pasko'y magkakulay Kung wala si Jesus na nagbigay buhay Ang Pasko'y di Pasko kung ito'y mawalay Sa dakilang daloy ng saganang bukal ANG DIWA NG PASKO Ang Pasko ay isang araw ng masayang salamisin Alangalang magaganda't mga awit at tugtugin Isa-isang napupukaw sa himlayan ng damdamin Unit-unting nagbabalik muli silang magigising Ang pag-ibig at pagdamay at magagandang kalooban Sa hamog ng hatinggabi ay pangwilig at pampukaw Bumubukadkad, gumaganda sa bango at sadyang kulay Mangyari pa pagkat ngayon si Jesus ay isinilang Ang Pasko ay para man ding may gayuma na pang-akit Maging silang nalulungkot mga pusong walang init Sa simoy ng palay-palay na may taglay na pag-ibig Magsasayang may pag-asa'y matutong magsiawit Halina nga't ating gawing kamay natin ay iunat Na pantulong sa mahina't nilugami noong hirap Pagaanin yaong pasan, ang saklolo ay igawad Ang kapwa ay ituring nang may bahaging makigalak Kung ang diwa nitong Pasko'y maging isang pananalig Ng lahat ng mga bansa sa palibot ng daigdig Disin sana'y ang digmaang nagpupunla ng hinagpis Mapaparam at lilipas maghahari'y ang pag-ibig Oh kapatid at magulang na sa aki'y nakikinig Paskong ito'y dapat man dng sa damdami'y magpainit Noong banal na layuning ilaganap at ihasik Ang balita na si Jesus ay may alok na pag-ibig ANG AKING BAHAGI Ang aking bahagi sa araw na ito Puso ko'y alay kay Kristong poon ko ISANG BATI Ako'y walang kaya upang umawit Ni bumigkas ng mahabang tula Ngunit ako naman ay hindi maliit Na bumati sa inyo ng Maligayang Pasko MGA PAA KO AT PUSO KO Sampung mga paa at ang puso ko Ang kamay at ulo tuwina'y linisin Mo Upang sa ganito'y malapit na totoo At ako'y manatiling lalaging Iyo
PANAHON NG PAGKAKALOOB Ito ang panahon ng pagkakaloob Mga kagalakan at pagsintang lubos Pagkat ang Mesias sa ati'y tumubos Naghandog din naman ng Kanyang pag-irog ITO ANG DAHILAN Awiting pamasko'y siyang maririnig Kasaliw ang kampana na tumataginting 7 Ito'y isang alay sa may kaarawan Si Kristo ang hari, Dios nating mahal